ദിലീഷ് പോത്തന്റെ പുതിയ ചിത്രം, നായകന് മമ്മൂട്ടിയോ??? സംവിധായകന് പറയുന്നത് ഇങ്ങനെ... | Dileesh Pothan is about his new Mammootty project - Malayalam Filmibeat\n| Published: Wednesday, August 9, 2017, 15:40 [IST]\nമഹേഷിന്റെ പ്രതികാരം എന്ന തന്റെ ആദ്യ ചിത്രത്തിലൂടെ തന്നെ പ്രേക്ഷക മനസില് ഇടം നേടിയ സംവിധായകനാണ് ദിലീഷ് പോത്തന്. മഹേഷിന്റെ പ്രതികാരത്തിലെ സംവിധായക മികവിനെ മലയാള പ്രേക്ഷക ലോകം വിശേഷിപ്പിച്ചത് പോത്തേട്ടന്‍സ് ബ്രില്യന്‍സ് എന്നായിരുന്നു. രണ്ടാമത്തെ ചിത്രമായ തൊണ്ടിമുതലും ദൃക്‌സാക്ഷിയും എന്ന സിനിമയിലൂടെ അത് അരക്കിട്ട് ഉറപ്പിക്കുകയും ചെയ്തു.\nമണിക്കൂറില് എട്ട് വീതം..! ഇതുവരെ ശ്രീനിവാസന് വായിച്ച തിരക്കഥളുടെ എണ്ണം??? അവിശ്വസനീയം!!\nതൊണ്ടിമുതലും ദൃക്‌സാക്ഷിയും ഹിറ്റായതോടെ ദിലീഷ് പോത്തന് സംവിധാനം ചെയ്യുന്ന പുതിയ ചിത്രത്തേക്കുറിച്ചും ചര്‍ച്ചകള് സജീവമായി. മമ്മൂട്ടിയെ നായികനാക്കി മഹേഷിന്റെ പ്രതികാരം എഴുതിയ ശ്യാംപുഷ്‌കരന്റെ തിരക്കഥിയില് ഒരു ചിത്രം ഒരുങ്ങുന്നതായി വാര്‍ത്തകള് പ്രചരിച്ചിരുന്നു. ഇത് സംബന്ധിച്ച് ദിലീഷ് പോത്തന് പ്രതികരിച്ചിരിക്കുകയാണ്.\nഒന്നല്ല മൂന്ന് കഥകള്\nതന്റെ പുതിയ സിനിമയ്ക്കായി ഒന്നല്ല മൂന്ന് ആശയങ്ങളാണ് ഇപ്പോള് ദിലീഷ് പോത്തന്റെ കൈവശമുള്ളത്. തന്നെ ഏതെങ്കിലും തരത്തില് ആവേശപ്പടുത്തിയ ആശയങ്ങളാണ് അവയെന്ന് അദ്ദേഹം പറയുന്നു.\nഈ മൂന്ന് ആശയങ്ങളില് ഏതാണ് ആദ്യം ചെയ്യേണ്ടതെന്ന കാര്യത്തില് തീരുമാനമായി വരുന്നതേയുള്ളു. പ്രൊജക്ട് അതിന്റെ അന്തിമ രൂപത്തിലേക്ക് ആയിട്ടില്ല. ചിത്രത്തിലേക്കുള്ള അഭിനേതാക്കളുടെ കാര്യത്തിലും തീരുമാനായിട്ടില്ല.\nപുതിയ ചിത്രം എന്ന്\nപോത്തേട്ടന്‍സ് ബ്രില്യന്‍സ് പതിഞ്ഞ പുതിയ ചിത്രത്തിനായി പ്രേക്ഷകര് കാത്തിരിുകയാണ്. എന്നാല് 2018 പകുതിക്ക് ശേഷമേ തന്റെ പുതിയ ചിത്രത്തിന്റെ ചിത്രീകരണം ആരംഭിക്കു എന്നാണ് ദിലീഷ് പോത്തന് പറയുന്നത്.\nതന്റെ പുതിയ ചിത്രത്തില് നായകനായി മമ്മൂട്ടി എത്തുമോ എന്ന് ദിലീഷ് പോത്തന് ഉറപ്പിച്ച് പറയുന്നില്ല. മമ്മൂട്ടി നായകനാകും എന്ന നിലയില് വാര്‍ത്തകള് പ്രചരിച്ച പ്രോജക്ട് ഉറപ്പിച്ച പ്രൊജക്ട് അല്ലെന്നും അദ്ദേഹം പറയുന്നു. സൗത്ത് ലൈവിനോടാണ് ദിലീഷ് ഇക്കാര്യങ്ങള് വ്യക്തമാക്കിയത്.\nതിരക്കുള്ള ഒരു നടനായി മാറിയിരിക്കുകായാണ് ദിലീഷ് പോത്തന്. പുതിയ ചിത്രത്തിലേക്കുള്ള ഇടവേളയില് ചില ചിത്രങ്ങളില് അഭിനയിക്കുന്നുണ്ട്. അഭിനയത്തോടുള്ള താല്പര്യം എന്നതിലുപരി മുമ്പ് കമ്മിറ്റ് ചെയ്ത വര്‍ക്കുകള് ഒന്നിന് പിന്നാലെ ഒന്നായി വരുന്നതാണ്. ഈമയൗ എന്ന ലിജോ ജോസ് പല്ലിശേരി ചിത്രമാണ് അടുത്തത്.\nപന്ത്രണ്ടോളം ചിത്രങ്ങളുമായി മമ്മൂട്ടി തിരക്കിലാണ്. തമിഴ് ചിത്രമുള്‍പ്പെടെ അഞ്ച് ചിത്രങ്ങളാണ് അണിയറയില് ഒരുങ്ങിക്കൊണ്ടിരിക്കുന്നത്. റാം സംവിധാനം ചെയ്യുന്ന തമിഴ് ചിത്രം പേരന്‍പ്, തമിഴിലും മലയാളത്തിലുമായി ഒരുങ്ങുന്ന ശ്യാംദത്ത് ചിത്രം സ്ട്രീറ്റ് ലൈറ്റ്, ശ്യാംധര് ചിത്രം പുള്ളിക്കാരന് സ്റ്റാറാ, അജയ് വാസുദേവ് ചിത്രം മാസ്റ്റര്‍പീസ്, ശത്ത് സന്ദിത് ചിത്രം പരോള് എന്നിവയാണവ.\nRead more about: dileesh pothan mammootty thondimuthalum driksakshiyum malayalam film malayalam cinema ദിലീഷ് പോത്തന് മമ്മൂട്ടി തൊണ്ടിമുതലും ദൃക്‌സാക്ഷിയും മലയാളം സിനിമ\nDileesh Pothan is about his new Mammootty project.


Rehana Fathima | നഗ്നശരീരത്തിലെ ചിത്രരചന: രഹ്ന ഫാത്തിമയുടെ മുൻകൂർ ജാമ്യാപേക്ഷ ഹൈക്കോടതി തള്ളി\nനഗ്നശരീരത്തിലെ ചിത്രരചന: രഹ്ന ഫാത്തിമയുടെ മുൻകൂർ ജാമ്യാപേക്ഷ ഹൈക്കോടതി തള്ളി\nby Blive News July 24, 2020, 10:52 am 2.1k Views\nമക്കൾ നഗ്നശരീരത്തിൽ ചിത്രം വരയ്ക്കുന്ന വീഡിയോ സോഷ്യൽ മീഡിയയിലൂടെ പ്രചരിപ്പിച്ചതിന് പോക്സോ കേസ് ചുമത്തപ്പെട്ട കേസിൽ സോഷ്യൽ ആക്റ്റിവിസ്റ്റ് രഹ്ന ഫാത്തിമയുടെ മുൻകൂർ ജാമ്യാപേക്ഷ ഹൈക്കോടതി തളളി. മുൻകൂർ ജാമ്യം അനുവദിക്കാനാവില്ലെന്നും രഹ്നയ്ക്കെതിരെ പ്രഥമദൃഷ്ട്യാ കേസ് നിലനില്ക്കുമെന്നും കോടതി വിലയിരുത്തി.rehana fathima\nരഹ്നയുടെ 14 വയസ്സുള്ള മകനും 8 വയസ്സുള്ള മകളും അവരുടെ നഗ്നമായ ശരീരത്തിൽ പെയ്ൻ്റ് ചെയ്യുന്ന വീഡിയോ ആണ് കേസിനാസ്പദം. അത് സോഷ്യൽ മീഡിയ വഴി പ്രചരിപ്പിച്ചതിനെതിരെയാണ് കേസെടുത്തത്. പോക്സോ ആക്റ്റിലെ 13, 14,15 വകുപ്പുകൾ, ഐടി ആക്റ്റ് 67 ബി(ഡി) വകുപ്പ്, ബാലനീതി നിയമം 2015 എന്നിവ പ്രകാരമാണ് കേസ്.\nകുട്ടികൾക്ക് ലൈംഗിക വിദ്യാഭ്യാസം പകർന്നു നല്കാനാണ് ചിത്രം വരപ്പിച്ചത് എന്ന് രഹ്ന വാദിച്ചു. സ്ത്രീ ശരീരത്തെ ലൈംഗിക ഉപകരണം മാത്രമായി കാണാതെ, വ്യത്യസ്തമായ ഒരു മാധ്യമമായി അതിനെ നോക്കിക്കാണാനാണ് അവരെ പ്രേരിപ്പിച്ചത്. ‘ബോഡി ആൻ്റ് ആർട്ട് ‘ എന്ന ക്യാമ്പയ്ൻ താൻ നേരത്തേ തുടങ്ങിവെച്ചിരുന്നു. നമ്മുടേത് പോലുള്ള അടഞ്ഞ സമൂഹത്തിൽ ശരീരത്തെക്കുറിച്ചും ലൈംഗികതയെപ്പറ്റിയും ചർച്ചകൾ കൊണ്ടുവരാനാണ് താൻ ശ്രമിക്കുന്നത്. സമൂഹത്തിൻ്റെ കപടമായ സദാചാര ബോധമാണ് ക്രിമിനൽ കേസ് ചുമത്താൻ കാരണമാവുന്നത്. സ്ത്രീയുടെ സ്വാഭാവികമായ ശരീരത്തെ കണ്ടുവളരുന്ന കുട്ടികളുടെ മനസ്സ് ഹൈപ്പർ സെക്ഷ്വലൈസേഷനിൽ നിന്ന് സ്വതന്ത്രമാവും. സ്വന്തം മാതാവിൻ്റെ ശരീരവും നഗ്നതയും കണ്ടുവളരുന്ന കുട്ടികൾ മറ്റു സ്ത്രീകളുടെ ശരീരത്തെ ആക്രമിക്കാനോ അപമാനിക്കാനോ മുതിരില്ല. സ്ത്രീ ശരീരത്തെക്കുറിച്ചും ലൈംഗികതയെക്കുറിച്ചുമുള്ള തെറ്റായ ചിന്താഗതികൾക്കെതിരായ വാക്സിനേഷൻ തുടങ്ങേണ്ടത് വീട്ടിൽ നിന്നാണ്. ലൈംഗിക ദാരിദ്ര്യം അനുഭവിക്കുന്ന ഒരു സമൂഹത്തിൽ വസ്ത്രം ധരിച്ചതുകൊണ്ടുമാത്രം ഒരു സ്ത്രീയും സുരക്ഷിതയല്ല. എന്താണ് സ്ത്രീ ശരീരമെന്നും എന്താണ് ലൈംഗികതയെന്നുമുളള ശരിയായ വിദ്യാഭ്യാസം കുട്ടികൾക്ക് പകർന്നു നല്കണം. എങ്കിൽ മാത്രമേ സ്ത്രീകൾക്കെതിരായ സാമൂഹ്യ മനോഭാവത്തിൽ മാറ്റം വരുത്താൻ കഴിയൂ- മുൻകൂർ ജാമ്യാപേക്ഷയിൽ രഹ്ന പറഞ്ഞു.\nഎന്നാൽ രഹ്നയുടെ വാദം കോടതി തള്ളി. കുട്ടികളെ തെറ്റായ രീതിയിലാണ് വീഡിയോയിൽ ഉപയോഗിച്ചതെന്നാണ് കോടതിയുടെ നിരീക്ഷണം. ലൈംഗിക താത്പര്യത്തോടു കൂടിയാണോ കുട്ടികളെ ഉപയോഗിച്ചത് എന്ന് കണ്ടെത്താൻ കുറ്റാരോപിതയെ കസ്റ്റഡിയിലെടുത്ത് ചോദ്യം ചെയ്യേണ്ടതുണ്ട്. ഓൺലൈനിലൂടെ കുട്ടികളെ ദുരുപയോഗം ചെയ്തു എന്ന വാദം തള്ളിക്കളയാനാവില്ല എന്നും കോടതി അഭിപ്രായപ്പെട്ടു. ലൈംഗിക വിദ്യാഭ്യാസം പകർന്നു നല്കിയതാണ് എന്ന വാദം അംഗീകരിക്കാനാവില്ല. വീടിൻ്റെ നാലു ചുമരുകൾക്കുള്ളിൽ വച്ചാണ് ചിത്രരചന നടത്തിയതെങ്കിൽ അതിൽ തെറ്റ് പറയാനാവില്ല. കുട്ടികൾ പ്രതിഭയുള്ളവരാണ് എന്നതും അംഗീകരിക്കുന്നു. അക്കാര്യത്തിൽ അവരെ അഭിനന്ദിക്കേണ്ടതുണ്ട്. എന്നാൽ വീഡിയോ വഴി അത് സമൂഹത്തിൽ പ്രചരിപ്പിച്ചത് അംഗീകരിക്കാനാവില്ല. പരാതിക്കാരിയുടെ സ്ഥാനത്തുനിന്നും, പ്രസ്തുത വീഡിയോ കാണാനിടയുള്ള വ്യത്യസ്ത പ്രായക്കാരായ ആളുകളുടെ ഭാഗത്തുനിന്നും വീക്ഷിക്കുമ്പോൾ അതിൽ അശ്ശീലമില്ല എന്ന വാദത്തോട് യോജിക്കാനാവുന്നില്ല എന്നാണ് കോടതി അഭിപ്രായപ്പെട്ടത്.\nPrevious article കെഎസ് യുഎം മലയാളി സ്റ്റാര്‍ട്ടപ് എന്‍ട്രിയില് വന്‍നിക്ഷേപം\nNext article പ്രമേഹമുണ്ടോ? പ്രതിരോധ ശേഷിക്ക് ഈ ആഹാരങ്ങൾ മതി\nകെഎസ് യുഎം മലയാളി സ്റ്റാര്‍ട്ടപ് എന്‍ട്രിയില് വന്‍നിക്ഷേപം\nപ്രമേഹമുണ്ടോ? പ്രതിരോധ ശേഷിക്ക് ഈ ആഹാരങ്ങൾ മതി


സംവിധായകൻ കെ കെ ഹരിദാസ് അന്തരിച്ചു |\nസംവിധായകൻ കെ കെ ഹരിദാസ് അന്തരിച്ചു\nകൊച്ചി: സംവിധായകൻ കെ കെ ഹരിദാസ് അന്തരിച്ചു. ഹൃദയസ്തംഭനമാണ് മരണകാരണം. ആരോഗ്യം മോശമായതിനെ തുടർന്ന് ഞായറാഴ്ച കൊച്ചിയിലെ സ്വാകാര്യ ആശുപത്രിയിൽ അദ്ദേഹത്തെ പ്രവേശിപ്പിച്ചിരുന്നു. ഞായറാഴ്ച രാവിലെ പതിനൊന്നരയോടെയാണ് മരണം സംഭവിച്ചത്.\nവധു ഡോക്ടറാണ്, ഇന്ദ്രപ്രസ്ഥം, ജോർജുകുട്ടി c/o ജോർജുകുട്ടി, കല്യാണപിറ്റേന്ന്, കിണ്ണംകട്ട കള്ളൻ, ഒന്നാംവട്ടം കണ്ടപ്പോൾ, മാജിക് ലാമ്പ്, ജോസേട്ടന്റെ ഹീറോ തുടങ്ങി ഇരുപതോളം ചിത്രങ്ങൾ സംവിധാനം ചെയ്തിട്ടുണ്ട്. അനിതയാണ് ഭാര്യ. ഹരിത, സൂര്യദാസ് എന്നിവർ മക്കളാണ്.\n1994 മുതലാണ് സംവിധാനരംഗത്ത് ഹരിദാസ് സജീവമാകുന്നത്. പതിനെട്ട് വർഷത്തോളം സഹസംവിധായകനായി പ്രവർത്തിച്ചിട്ടുണ്ട്.\n← രണ്ടാം മത്സരത്തിലും യുവന്റസിനായി ഗോൾ കണ്ടെത്താനാകാതെ റോണോ\nരാജ്യം കേരളത്തോടൊപ്പമുണ്ടെന്ന് മൻ കി ബാത്തിൽ പ്രധാനമന്ത്രി →\n67ാമത് നെഹ്‌റു ട്രോഫിയിൽ നടുഭാഗം ചുണ്ടൻ ജേതാക്കൾ


നായര് അസോസിയേഷന് വിഷുദിനാഘോഷവും കിക്ക്ഓഫും ചിക്കാഗോയില് നടന്നു – TrueMax Media, your events partner\nനായര് അസോസിയേഷന് വിഷുദിനാഘോഷവും കിക്ക്ഓഫും ചിക്കാഗോയില് നടന്നു\nPosted on May 12, 2016 by Staff Reporter\nചിക്കാഗോ: നായര് അസോസിയേഷന് ഓഫ് ഗ്രേറ്റര് ചിക്കാഗോയുടെ വിഷുദിനാഘോഷവും, നായര് സര്‍വീസ് സൊസൈറ്റി ഓഫ് നോര്‍ത്ത് അമേരിക്കയുടെ ഹൂസ്റ്റണില് വച്ച് ഓഗസ്റ്റ് 12 മുതല് 14 വരെ നടക്കുന്ന നായര് സംഗമം 2016-ന്റെ കിക്ക്ഓഫും നൈല്‍സിലുള്ള ഗോള്‍ഫ് മെയിന് പാര്‍ക്ക് ഡിസ്ട്രിക്ടില് വച്ചു നടന്നു.\nആനന്ദ് പ്രഭാകറിന്റെ ഈശ്വര പ്രാര്‍ത്ഥനയോടുകൂടി ആരംഭിച്ച ചടങ്ങില് പ്രസിഡന്റ് എം.എന്.സി നായര് അധ്യക്ഷത വഹിച്ചു. അദ്ദേഹം ഏവര്‍ക്കും വിഷുദിനാശംസകള് നല്‍കുകയും കൂടാതെ നായര് സംഗമം 2016-ലേക്ക് ഏവരേയും സ്വാഗതം ചെയ്യുകയും ചെയ്തു. ചടങ്ങില് വിഷു കണിയും, ഏവര്‍ക്കും വിഷുകൈനീട്ടവും നല്‍കി. എന്.എസ്.എസ് ഓഫ് നോര്‍ത്ത് അമേരിക്കയുടെ പ്രസിഡന്റ് ജി.കെ. പിള്ളയും, കേരളാ ഹിന്ദൂസ് ഓഫ് നോര്‍ത്ത് അമേരിക്കയുടെ പ്രസിഡന്റ് സുരേന്ദ്രന് നായരും മുഖ്യ പ്രഭാഷണം നടത്തി. 2016 നായര് സംഗമത്തിന്റെ ഇതുവരെയുള്ള പ്രവര്‍ത്തനങ്ങളെക്കുറിച്ചും മറ്റുവിധ പരിപാടികളെക്കുറിച്ചും ജി.കെ. പിള്ള വിശദമായി സംസാരിച്ചു. കൂടാതെ ഹൂസ്റ്റണിലേക്ക് എല്ലാവരേയും അദ്ദേഹം സ്വാഗതം ചെയ്തു. എത്രയും വേഗം ഏവരും രജിസ്റ്റര് ചെയ്ത് ഈ നായര് സംഗമം വന് വിജയമാക്കിത്തീര്‍ക്കണമെന്ന് അദ്ദേഹം ഏവരേയും ഓര്‍മ്മിപ്പിച്ചു.\nകെ.എച്ച്.എന്.എ പ്രസിഡന്റ് സുരേന്ദ്രന് നായര് ഏവര്‍ക്കും വിഷുദിനാശംസകള് നല്‍കുകയും, കെ.എച്ച്.എന്.എയുടെ വിവിധ കര്‍മ്മപരിപാടികളെക്കുറിച്ച് സംസാരിക്കുകയും, അതുപോലെ ശ്രീശങ്കരാചാര്യര്, ശ്രീനാരായണ ഗുരു, ചട്ടമ്പി സ്വാമികള് തുടങ്ങിയവര് സംഭാവന ചെയ്ത സനാതന ധര്‍മ്മ പരിപാലനത്തെക്കുറിച്ച് വിശദമായി സദസിന് മനസിലാക്കി കൊടുക്കുകയും ചെയ്തു.\nരാധാകൃഷ്ണന് നായര് വിഷുവിന്റെ മാഹാത്മ്യത്തെക്കുറിച്ച് പ്രതിപാദിക്കുകയും ഏവര്‍ക്കും വിഷുദിനാശംസകള് നല്കുകയും ചെയ്തു. സന്ധ്യാ നായരുടെ നേതൃത്വത്തില് നൃത്തനൃത്യങ്ങളും, കുട്ടികളുടെ ഗാനാലാപനവും നടന്നു. ചടങ്ങില് ചിക്കാഗോ രജിസ്‌ട്രേഷന്റെ ലിസ്റ്റ് പ്രസിഡന്റ് എം.എന്.സി നായര്, ദേശീയ പ്രസിഡന്റ് ജി.കെ. പിള്ളയ്ക്ക് കൈമാറി. ചടങ്ങില് പങ്കെടുത്ത ഏവര്‍ക്കും സെക്രട്ടറി സുരേഷ് ബാലചന്ദ്രന് നന്ദി രേഖപ്പെടുത്തി.\n← ഷിക്കാഗോ സേക്രഡ് ഹാര്‍ട്ടില് മദേഴ്‌സ് ഡെ ആഘോഷിച്ചു.\nമോദി പക തീര്‍ത്തതെന്ന് പിണറായി മോദി പക തീര്‍ത്തതെന്ന് പിണറായി →


നൂറാം മത്സരത്തില�... | www.utharadesam.com\nupdated on:2018-06-05 01:59 PM\nനൂറാം മത്സരത്തില് ഛേത്രിക്ക് ഇരട്ട ഗോള്; കെനിയയെ തകര്‍ത്ത് ഇന്ത്യ\nwww.utharadesam.com 2018-06-05 01:59 PM,\nമുംബൈ : തന്റെ നൂറാം മത്സരത്തില് ഛേത്രി ഇരട്ട ഗോളുകള് നേടിയപ്പോള് ഇന്ത്യക്ക് ചരിത്രവിജയം. മുംബൈ ഫുട്ബാള് അരീനയില് വെച്ച് നടന്ന പോരാട്ടത്തില് എതിരില്ലാത്ത മൂന്ന്‌ഗോളുകള്‍ക്കായിരുന്നു ഇന്ത്യന് ടീം വിജയിച്ചത്. സുനില് ഛേത്രി, ജെജെ എന്നിവരായിരുന്നു ഇന്ത്യയുടെ ഗോളുകള് നേടിയത്. നൂറാം മത്സരം കളിയ്ക്കാന് ഇറങ്ങിയ സുനില് ഛേത്രിയെ അനുമോദിക്കാന് ഇതിഹാസ താരങ്ങളായ ബൈച്ചുങ് ബൂട്ടിയ, ഐഎം വിജയന് എന്നിവര് മത്സരത്തില് പങ്കെടുക്കാന് എത്തിയിരുന്നു.\nആദ്യ പകുതിയില് ഇരു ടീമുകള്‍ക്കും കാര്യമായ അവസരങ്ങള് ലഭിച്ചില്ല. മത്സരം ആദ്യ പകുതിക്ക് പിരിയുമ്പോള് ഗോള് രഹിതമായിരുന്നു സ്‌കോര്.\nരണ്ടാം പകുതിയുടെ തുടക്കത്തില് തന്നെ മികച്ച രണ്ടു അവസരങ്ങള് കെനിയക്ക് ലഭിച്ചു എങ്കിലും അവസരം മുതലാക്കാനാവാഞ്ഞത് അവര്‍ക്ക് തിരിച്ചടിയായി. ഛേത്രിയെ ബോക്‌സില് വീഴ്ത്തിയതിന് ലഭിച്ച പെനാല്‍റ്റി ഛേത്രി തന്നെ കെനിയയുടെ വലയില് എത്തിച്ചു. ഇന്ത്യന് ക്യാപ്റ്റന് തന്റെ നൂറാം മത്സരത്തില് അര്‍ഹിച്ച ഗോള്.\nമത്സരം2–0എന്ന നിലയില് അവസാനിക്കും എന്ന് തോന്നിപ്പിച്ച നിമിഷത്തില് ആണ് ഇന്ത്യയുടെ മൂന്നാം ഗോളും ഛേത്രിയുടെ രണ്ടാം ഗോളും പിറന്നത്. രണ്ടാം പകുതിയുടെ ഇഞ്ചുറി ടൈമില് മധ്യനിരയില് നിന്നും ലഭിച്ച പന്തുമായി മുന്നേറിയ ഛേത്രി ഗോള് കീപ്പറുടെ തലക്ക് മുകളിലൂടെ പന്ത് കോരിയിട്ടു.\nജൂണ് ഏഴിന് ന്യൂസിലന്‍ഡിനെതിരെയാണ് ഇന്ത്യയുടെ അടുത്ത മത്സരം.


സാമാന്യബോധം ~ Shihab Mogral's Blog\nഒഴിവു ദിവസമായ വെള്ളിയാഴ്ച്ചകളില് ചിലപ്പോഴൊക്കെ ജ്യേഷ്ഠന് വരാറുണ്ട്. സാധാരണ നമ്മെ കാണാന് ഒരാള് വന്നാല് നാം വീട്ടിലേക്ക് കൂട്ടിക്കൊണ്ടു പോകുമെങ്കില്, ഇവിടെ വീട്ടില് നിന്ന് ഇറക്കി എവിടെയെങ്കിലും ഒഴിഞ്ഞ ഇടങ്ങളില് തണലും തേടി നടക്കാറാണു പതിവ്. അത് നന്നായറിയുന്നതിനാല് തന്നെ അവന് "നമ്മള് എവിടെയെങ്കിലും പോയി ഇരിക്കാം" എന്ന് എന്നോട് ആവശ്യപ്പെടുകയും ചെയ്യും. അങ്ങനെ ഞങ്ങള് എപ്പോഴും ഇരിക്കാനുപയോഗിക്കുന്ന തണലുള്ള ഒരിടമുണ്ട്. ദുബായ് ഗവണ്‍മെന്റ് വകയായി അവിടെ കുറച്ച് സിമന്റ് ഇരിപ്പിടങ്ങള് നിര്‍മ്മിക്കപ്പെട്ടിട്ടുണ്ട്. അതില് ഇരിപ്പുറപ്പിച്ച്, ചുറ്റുമുള്ള കാഴ്ച്ചകളിലേക്ക് കണ്ണോടിച്ച് ഞങ്ങള് സംസാരിച്ചിരിക്കും. വെള്ളിയാഴ്ച്ച ഉച്ചയ്ക്കു ശേഷം ഭൂരിഭാഗവും, ഒരാഴ്ച്ചയുടെ മുഴുവന് അധ്വാനവും അസ്വസ്ഥതകളും ഉറങ്ങിയിറക്കാനും മറക്കാനും ആഗ്രഹിക്കുന്നതു കൊണ്ടാണോ എന്നറിയില്ല, ഞങ്ങള് പോയിരിക്കുമ്പോഴൊന്നും അവിടെ ആള്‍ക്കാരുണ്ടാവില്ല, അപൂര്‍വ്വമായി ലാപ്‌ടോപുമേന്തി ഇന്റര്‍നെറ്റ് കണക്ഷന് പരതി വരുന്ന ചിലരൊഴികെ. ആ ഇരിപ്പിനിടയില് കുടും‌ബവര്‍ത്തമാനങ്ങള്, ഭാവിയിലേക്കുള്ള ആസൂത്രണങ്ങള്, സമകാലികസം‌ഭവങ്ങള്, പഴയകാല സ്മരണകള്, കമ്പനിയിലെ അനുഭവങ്ങള്, പാട്ടിനെക്കുറിച്ചുള്ള അഭിപ്രായങ്ങള് അങ്ങനെ ഒരുമാതിരി സംഭവങ്ങളെല്ലാം ഞങ്ങളുടെ വിഷയമാകാറുണ്ട്.\nഞങ്ങള് അവിടെയിരുന്ന തുടര്‍ച്ചയായ രണ്ട് വെള്ളിയാഴ്ച്ചകളില് കണ്ണിലും മനസിലും പതിഞ്ഞ ഒരു കാഴ്ച്ചയുണ്ട്. ഉച്ച വെയിലടങ്ങി, ഇളം‌കാറ്റു വീശുന്ന സായാഹ്നത്തില്, സഹായി തള്ളിക്കൊടുക്കുന്ന വീല്‍ചെയറിലിരുന്ന് ഒരു വൃദ്ധനായ മനുഷ്യന് വരുന്നു. കയ്യില് ഒരു പ്ലാസ്റ്റിക് പൊതി. അത് കൊണ്ടു വന്ന് ഇരിപ്പിടങ്ങലുടെ മധ്യത്തില് അല്‍പ്പം വിശാലമായ സ്ഥലത്ത് തറയില് ചൊരിയുന്നു. പക്ഷികള് ഭക്ഷിക്കുന്ന തിനയായിരുന്നു പൊതിയില്. ഒഴിഞ്ഞ പ്ലാസ്റ്റിക് കവറുമായി വേസ്റ്റ് ബോക്സിനടുത്തേക്ക്. അത് വേസ്റ്റ് ബോക്സില് കളഞ്ഞ് തിരിച്ചു പോകുന്നു.\n(ഇവിടെ എന്റെ മനസില് പതിഞ്ഞ മറ്റൊരു കാഴ്ച്ച, ഇതു പോലൊരു തിനപ്പൊതി ഒരു കൊച്ചു കുട്ടിയുടെ കയ്യില് പിടിപ്പിച്ച് വരുന്ന ഒരു പിതാവ്, അത് തറയില് ചൊരിയാനും ശേഷം ഒഴിഞ്ഞ പ്ലാസ്റ്റിക് കവര് കുട്ടിയെക്കൊണ്ടു തന്നെ വേസ്റ്റ് ബോക്സില് കളയാനും പഠിപ്പിക്കുന്നതാണ്. കുട്ടി ഒരു പാഠം പഠിച്ചിരിക്കണം. ജീവിതത്തിലെ സുപ്രധാന പാഠം.. അല്ലേ)\nഈ വൃദ്ധനായ മനുഷ്യന്ന് തന്റെ സായാഹ്നസഞ്ചാരം, ജീവിതത്തിന്റെ അസ്തമയസൂര്യന്റെ ആധികള്‍ക്കപ്പുറം കുങ്കുമവര്‍ണ്ണമുള്ള പ്രഭാസൗന്ദര്യം ദര്‍ശിക്കാന് തുണയാവുന്നുണ്ടാവണം. കിടക്കയുടെ കുരുക്കുകളില് നിന്ന് ജീവിതക്കാഴ്ച്ചകളുടെ നിറഭേദങ്ങളിലേക്ക് കണ്ണു പതിപ്പിക്കാനാവുന്നുണ്ടാവണം. തന്റെ പ്രവൃത്തി, മനസിന്റെ വിശാലതയില് ഹിമബിന്ദു പൊടിക്കുന്നുണ്ടാവണം..\nഅങ്ങനെ അദ്ദേഹമോ മറ്റാരെങ്കിലുമോ ചൊരിഞ്ഞു പോയ തിനയും അരിയുമൊക്കെയാവണം ഞങ്ങള് അവസാനം അവിടെപ്പോയിരിക്കുമ്പൊഴും തറയില് വിതറിയിട്ടു കണ്ടത്. എന്നാല്, ചിലര് യാതൊരു മനോ‌വിഷമവുമില്ലാതെ ആ ധാന്യങ്ങള്‍ക്കു മുകളില് ചവിട്ടി നടന്നു പോകുന്നതു കണ്ടു. ഞാന് ജ്യേഷ്ടന്ന് ആ കാഴ്ച്ച കാട്ടിക്കൊടുത്തു. പിന്നെ ഞങ്ങള് രണ്ടു പേരും ശ്രദ്ധിക്കാന് തുടങ്ങിയതിന്നു ശേഷം അതു വഴി കടന്നു പോയ അധികപേരും അതിന്‍മുകളില് ചവിട്ടിപ്പോവുകയാണു ചെയ്യുന്നതെന്ന് ശ്രദ്ധിച്ചു. ചിലരൊക്കെ വഴുതിപ്പോകുന്നതും കണ്ടു. ഉരുണ്ട ധാന്യമണികള്‍ക്കു മുകളില് ചവിട്ടി നടന്നാല് വഴുതുമെന്ന സ്വയം‌സുരക്ഷയെക്കുറിച്ചോ, അതൊരു ധാന്യമാണ്, ചവിട്ടി നടക്കുന്നത് ഉത്തമമല്ല എന്ന സാമാന്യബോധത്തെക്കുറിച്ചോ ഭൂരിഭാഗവും എന്തേ ചിന്തിക്കുന്നില്ല എന്ന് സങ്കടപ്പെട്ടു പോയി ഞാന്.\nഇത്തരം ചില സാമാന്യബോധങ്ങളുടെ കുറവു പലയിടത്തും ദര്‍ശിക്കപ്പെടുന്നുണ്ട്. ചിലപ്പോഴൊക്കെ പറയാനും തോന്നിയിട്ടുണ്ട്. ചിലപ്പോഴൊക്കെ പറഞ്ഞിട്ടുമുണ്ട്. അവയില് ചിലത്.\nടാപ്പ് തുറന്ന് അല്‍പ്പം വെള്ളമെടുക്കും. ഒരു പക്ഷേ പല്ലുതേയ്ക്കാന് തുടങ്ങുന്ന ഒരു ബ്രഷു നനയ്ക്കലാവാം. പല്ലു തേയ്പ്പ് തീരുന്നത് വരെ വെള്ളം വാര്‍ന്നു കൊണ്ടിരിക്കും, ഒരാവശ്യവുമില്ലാതെ- വെള്ളത്തിന്റെ വിലയെക്കുറിച്ചുള്ള ബോധം...\nഭക്ഷണം കഴിക്കുന്നതിന്റെ അടുത്തു തന്നെ വാഷ്‌ബേസിന് സ്ഥാപിച്ചിട്ടുള്ള ഇടത്തരം റെസ്റ്റൊറന്റുകളില് ഭക്ഷണശേഷം വൃത്തിയാക്കാന് പോകുന്നവര് കാര്‍ക്കിച്ചു തുപ്പുകയും മൂക്കുചീറ്റുകയും ചെയ്യുന്നത്- മറ്റുള്ളവര്‍ക്ക് അരോചകമാണെന്ന ബോധം. ചിലരെങ്കിലും ഭക്ഷണം ഒഴിവാക്കി എണീറ്റു പോകുമെന്ന ചിന്ത...\nഅതിഭയങ്കരമായ ഏമ്പക്കം. ചിലര് വളരെയടുത്തായി നില്‍ക്കുമ്പൊഴും പരിസരബോധമില്ലാതെ ഏമ്പക്കം വിടും, അത്യുച്ചത്തില് തന്നെ- മറ്റുള്ളവര്‍ക്ക് അരോചകമാണെന്നും, ഏമ്പക്കം തൊട്ടടുത്തു നില്‍ക്കുന്നവന്ന് വാസനയുണ്ടാക്കുമെന്നുമുള്ള ബോധം...\nപരിസരം മറന്നുള്ള ഫോണ് സം‌ഭാഷണം. ഇവിടെ ഞാന് ജോലി ചെയ്യുന്ന സ്ഥാപനത്തിന്റെ ഉടമസ്ഥനെ പരാമര്‍ശിക്കാതിരിക്കാനാവില്ല. പലമേഖലയിലുള്ള പലതരം ആള്‍ക്കാര് ഒരുപോലെ വന്ന് ഇടപെടുന്ന സ്ഥാപനമാണു ഞങ്ങളുടേത്. അദ്ദേഹം ഇരിക്കുന്ന കൗണ്ടറിനു ചുറ്റും നില്‍ക്കുന്ന കസ്റ്റമേഴ്‌സ് അവര്‍ക്കു വരുന്ന ഫോണ് കോളുകള് അവിടെ വെച്ച് തന്നെ അറ്റന്റ് ചെയ്യും. പിന്നെ എല്ലാ വിപ്ലവാഭിവാദ്യങ്ങളും അദ്ദേഹത്തിന്റെ മുഖത്തിനു നേരെ തിരിഞ്ഞ് നിന്നു കൊണ്ടുള്ള അതേ പൊസിഷനിലാണ്. എനിക്കാണെങ്കില് സഹിക്കാനാവില്ല അതൊന്നും. പക്ഷേ, അദ്ദേഹം എല്ലാം സഹിച്ച് മിണ്ടാതിരിക്കും.\nനമ്മുടെ സ്വകാര്യസംഭാഷണങ്ങള് നമ്മുടേതു മാത്രമാണെന്നും അത് ഉച്ചഭാഷിണിയില് മുഴക്കപ്പെടേണ്ടതല്ലെന്നും, അതിലൂടെ മറ്റുള്ളവന് തലവേദനപ്പെടരുതെന്നും എന്തേ ഭൂരിഭാഗവും മനസ്സിലാക്കുന്നില്ല... ?\nkeep it up this thought and bahavoiur ....\nപലപ്പോഴും തലയിലൂടെ കയറിയിറങ്ങിയ ചിന്തകളില് ചിലത് ഇവിടെ വായിച്ചപ്പോള് സന്തോഷം....ഈ ‘ലിസ്റ്റ്‘ വളരെ വലുതാണ്, ശിഹാബേ!\n'സാമാന്യ ബോധം 'കൊള്ളാം.പക്ഷെ പഴയ നീതിസാരങ്ങളൊക്കെ ആര്‍ക്കു വേണം..? എങ്കിലും നന്മ വറ്റിപ്പോകാത്ത ചിലരെങ്കിലും ഓര്‍മ്മപ്പെടുത്തലുകള് തുടര്‍ന്നുകൊണ്ടേയിരിക്കുന്നു.... നല്ലത്.\nനന്നായിട്ടുണ്ട് ... ആശംസകള് !\nഇവിടെ സൂചിപ്പിക്കുന്ന പ്രവര്‍ത്തികള് മറ്റ് വ്യക്തികള്‍ക്ക് ഹാനികരമാണെന്ന ചിന്ത അവര്‍ക്കില്ല.\nബസ്സിലും യാത്രയിലും ഓഫീസിലും മൊബൈല് ഫോണില് എത്ര ഉറക്കെയാണ് പലരും സംസാരിക്കുക.ഒരു പെരുമാറ്റ ചട്ടം വേണ്ടതു തന്നെ.എന്നാലും ആരും അനുസരിക്കില്ല\nഈ കാഴ്ചകള് അവതരിപ്പിച്ചതു നന്നായി.\nvalare nannayi ezhuthiyirikkunnu.aasamsakal\nvalare nalla vaakkukal... aashamsakal


മഴയോര്‍മ്മകള് പങ്കുവെച്ച് സാഹിത്യവേദിയുടെ സര്‍ഗ സായാഹ്നം – Utharadesam\nകാസര്‍കോട്: ഇടമുറിയാതെ പെയ്തുകൊണ്ടിരുന്ന മഴയെ സാക്ഷിയാക്കി, കടലും പുഴയും കൈകോര്‍ത്ത് നില്‍ക്കുന്ന തളങ്കര പടിഞ്ഞാറിന്റെ മനോഹര തീരത്ത് അവര് മഴയനുഭവങ്ങള് പങ്കുവെച്ചു.\nകവിത ചൊല്ലിയും കഥ പറഞ്ഞും കവികളും കഥാകാരന്‍മാരും തങ്ങളുടെ സര്‍ഗ രചനകള് അവതരിപ്പിച്ചു. കാസര്‍കോട് സാഹിത്യ വേദിയാണ് ഇന്നലെ തളങ്കര പടിഞ്ഞാര് ജി.എല്. പി. സകൂളില് ‘പെയ്തു തോര്‍ന്നപ്പോള്’ എന്ന പേരില് മഴ അനുഭവ ക്യാമ്പ് ഒരുക്കിയത്. കവി സുറാബ് ഉദ്ഘാടനം ചെയ്തു. സാഹിത്യ വേദി ഉപാധ്യക്ഷന് പത്മനാഭന് ബ്ലാത്തൂര് അധ്യക്ഷതവഹിച്ചു. ഇശല് മാല മാപ്പിള കലാ സാഹിത്യ വേദിയുടെ ടി. ഉബൈദ് പുരസ്‌കാര ജേതാവ് യഹ്‌യ തളങ്കര, നാക്ട് അവാര്‍ഡിന് തിരഞ്ഞെടുത്ത സി.എല്. ഹമീദ് എന്നിവരെ ചടങ്ങില് അനുമോദിച്ചു. നാരായണന് പേരിയ, പി.എസ്. ഹമീദ്, യഹ്‌യ തളങ്കര, എ.എസ്.മുഹമ്മദ്കുഞ്ഞി, മുജീബ് അഹമദ്, രാജു ചിത്താരി, രാഘവന് ബെള്ളിപ്പാടി, ഇബ്രാഹിം ചെര്‍ക്കള, എരിയാല് അബ്ദുല്ല, കുട്ടിയാനം മുഹമ്മദ് കുഞ്ഞി, പി.ഇ.എ. റഹ്മാന് പാണത്തൂര്, റഹ്മാന് മുട്ടത്തൊടി, വിനോദ് കുമാര് പെരുമ്പള, കെ.എച്ച്. മുഹമ്മദ്, എരിയാല് ഷരീഫ്, അഡ്വ.ടി.വി. ഗംഗാധരന്, എം.പി. ജില് ജില്, ഉസ്മാന് കടവത്ത്, തുടങ്ങിയവര് മഴക്കാല അനുഭവങ്ങള് പങ്കുവെച്ചു. ടി.എ. ഷാഫി, അഡ്വ. ബി.എഫ് അബ്ദുല് റഹ്മാന്, മധൂര് ഷരീഫ്, ഷാഫി എ. നെല്ലിക്കുന്ന്, റഹീം ചൂരി, എം.വി. സന്തോഷ്, നിസാര് പെര്‍വാഡ്, കെ.പി.എസ്. വിദ്യാനഗര്, റമീസ് തെക്കില്, ഹമീദ് കാവില്, സിദ്ദീഖ് ഒമാന് തുടങ്ങിയവര് സംബന്ധിച്ചു. സെക്രട്ടറി അഷ്‌റഫ് അലി ചേരങ്കൈ സ്വാഗതവും രാജേഷ് കുമാര് നന്ദിയും പറഞ്ഞു.


വ്രതങ്ങൾ ഏകാഗ്രതയ്ക്ക് | weekend\nDec 4, 2021, 09:53 PM IST\nഉത്സവങ്ങളും വ്രതങ്ങളും നമ്മുടെ സംസ്‌കാരത്തിന്റെ ഒഴിച്ചുകൂടാനാവാത്ത ഭാഗമാണ്. ശിവരാത്രി, നവരാത്രി, ഏകാദശി, ഷഷ്ടി, അമാവാസി തുടങ്ങി വ്രതങ്ങൾ ഒട്ടേറെയാണ്. വ്രതങ്ങൾക്ക് ആധ്യാത്മികമായും ആരോഗ്യപരമായും സാമൂഹികമായും പ്രാധാന്യമുണ്ട്.\nവ്രതങ്ങൾകൊണ്ടുള്ള ഒരു പ്രധാന പ്രയോജനം മനസ്സിനെ നമ്മുടെ കൈയിൽ കൊണ്ടുവരാൻ അവയിലൂടെ സാധിക്കുന്നു എന്നതാണ്. വള്ളം നിർമിക്കാൻ തടിയെടുത്താൽ അതു വളഞ്ഞുകിട്ടിയാലേ പ്രയോജനമുള്ളൂ. വളയ്ക്കാൻ തടിയെ ചൂടുപിടിപ്പിക്കും. ഇതുപോലെ, മനസ്സിനെ വഴക്കിക്കൊണ്ടുവരാൻ വ്രതാനുഷ്ഠാനങ്ങൾകൊണ്ടു സാധിക്കും. കടലിലെ തിരമാലകളെ തടഞ്ഞുനിർത്താൻ കരയുള്ളതുപോലെ മനസ്സിന്റെ അലമാലകളെ തടഞ്ഞുനിർത്താൻ വ്രതാനുഷ്ഠാനങ്ങൾ ഉപകരിക്കുന്നു.\nഒരു നദി പല കൈവഴികളായി പല ദിക്കുകളിലേക്കൊഴുകിയാൽ അതിൽനിന്നും വൈദ്യുതി ഉത്പാദിപ്പിക്കാൻ സാധിക്കുകയില്ല. പല കൈവഴികളിലേക്കൊഴുകുന്ന നദീജലത്തെ ഒരു ദിശയിലേക്ക് തിരിച്ചുവിടുമ്പോൾ പ്രവാഹത്തിനു ശക്തിവർധിക്കുന്നു. അപ്പോൾ മാത്രമാണ് അതിൽനിന്നും വൈദ്യുതി ഉത്പാദിപ്പിക്കാൻ കഴിയുന്നത്. അതുപോലെ പലപല വിഷങ്ങളിലേക്ക് ചുറ്റിത്തിരിയുന്ന മനസ്സിനെ ഏകാഗ്രമാക്കാനും ശക്തമാക്കാനും വ്രതങ്ങളിലൂടെ സാധിക്കുന്നു.\nജീവിതത്തിലെ പ്രതിസന്ധികളെ നേരിടാനുള്ള പരിശീലനം കൂടിയാണ് വ്രതങ്ങൾ. ഉദാഹരണത്തിന് പതിവായി ഏകാദശിവ്രതം നോൽക്കുന്ന ഒരാൾക്ക് ഒരുദിവസം മുഴുവൻ പട്ടിണികിടക്കേണ്ട സാഹചര്യം വന്നുവെന്നിരിക്കട്ടെ അയാൾക്കത് സന്തോഷത്തോടെത്തന്നെ തരണംചെയ്യാൻ കഴിയും.\nഒരിടത്ത് ജ്ഞാനിയായ ഒരു മഹാത്മാവുണ്ടായിരുന്നു. പൂർണജ്ഞാനി ആണെങ്കിലും അദ്ദേഹം എന്നും രാവിലെ പൂജചെയ്യും. വൈകുന്നേരം കീർത്തനങ്ങൾ ചൊല്ലും. അദ്ദേഹത്തിന്റെ മഹത്ത്വം അറിയുന്ന ഒരു ഭക്തൻ അദ്ദേഹത്തോടു ചോദിച്ചു: ‘‘അങ്ങെന്തിനാണ് ഇതൊക്കെ ചെയ്യുന്നത്. അങ്ങ് ഇതിനെയൊക്കെ അതിജീവിച്ചു കഴിഞ്ഞുവല്ലോ?’’ അപ്പോൾ ആ മഹാത്മാവ് പറഞ്ഞു: ‘‘പൂജാപാത്രം നമ്മൾ ദിവസവും കഴുകി ഭംഗിയായി സൂക്ഷിക്കുമല്ലോ. നമ്മുടെ ശരീര-മനസ്സുകളെയും ഒരു പൂജാപാത്രംപോലെ കരുതണം.’’\nചിട്ടയായി വ്രതങ്ങൾ അനുഷ്ഠിക്കുന്നതിലൂടെ ക്രമേണ മനസ്സിലെ മാലിന്യങ്ങളകന്ന് മനസ്സ് ശുദ്ധമാക്കുകയും ഇച്ഛാശക്തി വർധിപ്പിക്കുകയും ചെയ്യുന്നു. നമ്മൾ ദുശ്ശീലങ്ങൾക്കും പ്രലോഭനങ്ങൾക്കും അടിപ്പെടുന്ന ഓരോ തവണയും നമ്മുടെ\nമനസ്സ് ദുർബലമാകുന്നു. പ്രക്ഷുബ്ധമാകുന്നു. നേരെമറിച്ച് ഓരോ തവണയും നമ്മൾ പ്രലോഭനങ്ങളെ ജയിക്കുമ്പോൾ മനസ്സ് കൂടുതൽക്കൂടുതൽ ശക്തമാകുന്നു. കൂടുതൽ ശാന്തവും സ്വസ്ഥവുമാകുന്നു.\nവർഷത്തിൽ ഒരിക്കൽ മാത്രമെടുക്കുന്ന വ്രതങ്ങൾകൊണ്ടും വലിയ പ്രയോജനമുണ്ട്. ശബരിമല തീർഥാടനത്തിന്റെ ഭാഗമായി സ്വീകരിക്കുന്ന നാല്പത്തിയൊന്നുദിവസം നീണ്ട വ്രതത്തിലൂടെ നമ്മുടെ മനസ്സിനെയും ശരീരത്തിനെയും ശുദ്ധീകരിക്കാനും അത്രയുംനാൾ മനസ്സിനെ ഈശ്വരോന്മുഖമായി നിലനിർത്താനും നമുക്ക് സാധിക്കുന്നു. ഒരു കാര്യം നമ്മൾ പ്രത്യേകം ശ്രദ്ധിക്കേണ്ടതുണ്ട്. വ്രതത്തിന്റെ കാലാവധി കഴിഞ്ഞയുടനെ പഴയ ശീലങ്ങളിലേക്ക് തിരിച്ചുപോയാൽ പ്രയോജനമില്ല. വ്രതാനുഷ്ഠാനത്തിലൂടെ നമ്മൾ ആർജിച്ച സംസ്‌കാരവും ശക്തിയും മനോനിയന്ത്രണവുമെല്ലാം, ആ നല്ല രീതിയിലുള്ള ജീവിതം മുന്നോട്ടുകൊണ്ടുപോകാനുള്ള ഒരു ചവിട്ടുപടിയായി നമ്മൾ മാറ്റണം. അപ്പോഴാണ് ക്ഷേത്രദർശനവും വ്രതവുമൊക്കെ സഫലമാകുന്നത്.


Nilambur ayisha first drama experience Maala Parvathi: മരിച്ചു കാണിക്കുകയില്ല, ജീവിച്ചു കാണിക്കണം; നിലമ്പൂർ ആയിഷ ജീവിതം പറയുന്നു | Indian Express Malayalam\nnilambur ayisha first drama experience maala parvathi\nമരിച്ചു കാണിക്കുകയില്ല, ജീവിച്ചു കാണിക്കണം; നിലമ്പൂർ ആയിഷ ജീവിതം പറയുന്നു\nഒരു ദിവസം ഉമ്മയുടെ ഗ്രാമഫോൺ റെക്കോർഡിലെ ഒരു പാട്ട് ഉച്ചത്തിൽ ഞാൻ പാടുകയായിരുന്നു. ഈ പാട്ട് പാടുമ്പോഴാണ് ഇ.കെ.അയമു കയറിവരുന്നത്. എന്തുകൊണ്ട് നിനക്ക് നാടകത്തിൽ അഭിനയിച്ചു കൂട എന്നു ചോദിച്ചു\nUpdated: February 18, 2019 3:08:52 pm\nനാടക രംഗത്ത് സ്ത്രീകൾ കടന്നു വരാൻ മടിച്ചിരുന്നൊരു കാലത്താണ് മുസ്‌ലിം സമുദായത്തിൽ നിന്നൊരു പെൺകുട്ടി നാടക വേദിയിലേക്ക് എത്തിയത്. സമുദായ എതിർപ്പുകളെ മറികടന്ന് അരങ്ങിലെത്തിയ നിലമ്പൂർ അയിഷ എന്ന പെൺകുട്ടി കീഴടക്കിയത് നാടക വേദി മാത്രമായിരുന്നില്ല, ജനഹൃദയങ്ങൾ കൂടിയായിരുന്നു. 60 ലേറെ വർഷങ്ങളായി നാടക വേദിയിൽ നിറഞ്ഞു നിൽക്കുന്ന അയിഷയുടെ ജീവിതം പക്ഷേ കയ്പേറിയ അനുഭവങ്ങൾ നിറഞ്ഞതാണ്. തന്റെ ആദ്യ നാടക ഓർമകൾ മാല പാർവ്വതിയുമായി പങ്കുവയ്ക്കുകയാണ് ആയിഷ.\nസമ്പന്ന കുടുംബത്തിലായിരുന്നു ആയിഷയുടെ ജനനമെങ്കിലും ബാപ്പയുടെ മരണത്തോടെ സ്ഥിതിഗതികൾ ആകെ മാറി. ബാപ്പയുടെ മരണവും ഉമ്മയുടെ അസുഖവും കുടുംബത്തെ ദാരിദ്ര്യത്തിലേക്ക് തളളിവിട്ടു. ഇതിനിടയിൽ തന്റെ 13-ാം വയസിൽ 45 ഓളം വയസ് പ്രായമുളളയാളെ ആയിഷയ്ക്ക് വിവാഹം ചെയ്യേണ്ടി വന്നു. ”ബാപ്പയുടെ മരണത്തിനുപിന്നാലെ എന്റെ വിവാഹം കഴിഞ്ഞു. 43-45 വയസ് പ്രായമുളള ആളായിരുന്നു എന്നെ വിവാഹം ചെയ്തത്. മൂന്നു ദിവസം മാത്രമേ അയാൾക്കൊപ്പം ജീവിച്ചുളളൂ. പിന്നെ സ്വന്തം വീട്ടിലേക്ക് വന്നു. കുറച്ചു ദിവസം കഴിഞ്ഞപ്പോഴാണ് ഗർഭിണിയാണെന്ന് മനസിലാവുന്നത്. അതിനിടയിൽ ഒരു ദിവസം ഇനി ജീവിക്കേണ്ടെന്നു തോന്നി. അങ്ങനെ ആത്മഹത്യക്കു ശ്രമിച്ചു. എന്റെ സഹോദരൻ കണ്ടതുകൊണ്ടാണ് രക്ഷപ്പെട്ടത്. മരിച്ചു കാണിക്കുകയല്ല, ജീവിക്കുകയാണ് വേണ്ടതെന്ന് സഹോദരൻ എന്നോട് പറഞ്ഞു. ആ വാക്കുകളാണ് മുന്നോട്ട് ജീവിക്കാൻ ധൈര്യം പകർന്നത്,” ആയിഷ പറയുന്നു.\nഇ.കെ.അയമു എന്ന നാടകകൃത്താണ് നിലമ്പൂർ ആയിഷയെ നാടകരംഗത്തേക്ക് എത്തിക്കുന്നത്. ഒരിക്കൽ ഇ.കെ.അയമുവിന്റെ നാടകം കാണാൻ ഇഎംഎസ് എത്തി. ആ നാടകത്തിൽ പുരുഷന്മാർ മാത്രമേ ഉണ്ടായിരുന്നുളളൂ. ആ കാലഘട്ടത്തിൽ സ്ത്രീകൾ ആരും അഭിനയിച്ചിരുന്നില്ല. നാടകത്തിൽ രണ്ടു സ്ത്രീകൾ കൂടി ഉണ്ടായിരുന്നെങ്കിൽ നന്നായിരുന്നുവെന്ന് ഇഎംഎസ് പറഞ്ഞു. അതിനുശേഷമാണ് സ്ത്രീകൾക്കു വേണ്ടി ഇ.കെ.അയമു തിരഞ്ഞത്. അങ്ങനെ നിലമ്പൂരിൽനിന്നും ജാനകി എന്ന പെൺകുട്ടിയെ കിട്ടി. ഇനിയും ഒരു പെൺകുട്ടിയെ വേണമായിരുന്നു. ആ അന്വേഷണം എത്തിനിന്നത് നിലമ്പൂർ ആയിഷ എന്ന പെൺകുട്ടിയിലായിരുന്നു.\n”ഒരു ദിവസം ഉമ്മയുടെ ഗ്രാമഫോൺ റെക്കോർഡിലെ ഒരു പാട്ട് ഉച്ചത്തിൽ ഞാൻ പാടുകയായിരുന്നു. ഈ പാട്ട് പാടുമ്പോഴാണ് ഇ.കെ.അയമു കയറിവരുന്നത്. എന്തുകൊണ്ട് നിനക്ക് നാടകത്തിൽ അഭിനയിച്ചു കൂട എന്നു ചോദിച്ചു. ഞാൻ റെഡിയാണെന്ന് പറഞ്ഞു. പക്ഷേ ഉമ്മയ്ക്ക് സമുദായത്തെ പേടിയായിരുന്നു. രക്ഷിക്കാൻ കഴിയാത്ത മതസ്ഥർ ശിക്ഷിക്കാൻ നടക്കരുതെന്ന് ഞാൻ പറഞ്ഞതോടെ ഉമ്മയ്ക്ക് ധൈര്യമായി, അഭിനയിക്കാൻ സമ്മതിച്ചു. അന്ന് എനിക്ക് 14 വയസേ ഉണ്ടായിരുന്നുളളൂ.”\n”നാടകത്തിന്റെ റിഹേഴ്സൽ 10 ദിവസം കൊണ്ട് പൂർത്തിയാക്കി. നാടകത്തിന്റെ തലേദിവസം ‘ഏറനാടിന്റെ വിരിമാറിൽനിന്നും ഒരു അനാഘാത പുഷ്പം, ആയിഷ എന്ന പെൺകുട്ടി നാടകത്തിലേക്ക്’ എന്നൊതു പത്രവാർത്ത വന്നു. ഇതു കണ്ടതോടെ ഏറനാട്ടിൽ നിന്നുളള ആ പെൺകുട്ടി ആരാണെന്ന് അറിയാനുളള ആകാംക്ഷയിലായി എല്ലാവരും. ഫറൂഖിലായിരുന്നു നാടകം. ഞങ്ങൾ അവിടെ ചെല്ലുമ്പോൾ ഏറനാടിൽനിന്നുളളവരും ഫറൂഖിൽനിന്നുളളവരും ചേർന്ന് ജന മഹാസമുദ്രത്തെയാണ് കണ്ടത്. ചുവപ്പ് വോളന്റിയേഴ്സ് കൊകോർത്ത് പിടിച്ചതിനു ഇടയിലൂടെ നടന്നാണ് ഞാൻ സ്റ്റേജിലേക്ക് കയറിയത്,” ആയിഷ പറയുന്നു.\nWeb Title: Nilambur ayisha first drama experience maala parvathi


IPL 2021 RCB vs KKR| ചക്രവർത്തിയുടെ കെണിയിൽ വീണ് ആർസിബി; 92ന് പുറത്ത്; മോശം ഫോം തുടർന്ന് കോഹ്ലി – News18 Malayalam\nമൂന്ന് വിക്കറ്റ് വീതം വീഴ്ത്തിയ സ്പിന്നർ വരുൺ ചക്രവർത്തിയും ഓൾ റൗണ്ടർ ആന്ദ്രേ റസലുമാണ് ആർസിബി നിരയുടെ കഥ കഴിച്ചത്\nLast Updated : September 20, 2021, 21:44 IST\nകൊൽക്കത്ത നൈറ്റ് റൈഡേഴ്‌സിന് എതിരായ മത്സരത്തിൽ ആർസിബിയുടെ പേരുകേട്ട ബാറ്റിങ് നിര ചീട്ടുകൊട്ടാരം പോലെ തകർന്ന് വീണു. വീറോടെ പന്തെറിഞ്ഞ കൊൽക്കത്ത ബൗളർമാരുടെ മികവിന് മുന്നിൽ പിടിച്ചുനിൽക്കാൻ കഴിയാതെ ആർസിബി വെറും 92 റൺസിന് പുറത്തായി. മൂന്ന് വിക്കറ്റ് വീതം വീഴ്ത്തിയ സ്പിന്നർ വരുൺ ചക്രവർത്തിയും ഓൾ റൗണ്ടർ ആന്ദ്രേ റസലുമാണ് ആർസിബി നിരയുടെ കഥ കഴിച്ചത്. 13 റൺസ് വഴങ്ങി ചക്രവർത്തി മൂന്ന് വിക്കറ്റ് വീഴ്ത്തിയപ്പോൾ വെറും ഒമ്പത് റൺസ് മാത്രം റസൽ മൂന്ന് വിക്കറ്റ് വീഴ്ത്തിയത്. 22 റൺസെടുത്ത ദേവ്ദത്ത് പടിക്കലാണ് ആർസിബി നിരയിലെ ടോപ് സ്‌കോറർ. ഐപിഎല്ലിൽ തന്റെ 200ാ൦ മത്സരത്തിനിറങ്ങിയ ക്യാപ്റ്റൻ വിരാട് കോഹ്‌ലിക്ക് തിളങ്ങാൻ കഴിഞ്ഞില്ല. വെറും അഞ്ച് റൺസെടുത്താണ് കോഹ്ലി പുറത്തായത്. ആർസിബിയുടെ വെടിക്കെട്ട് ബാറ്റ്‌സ്മാനായ എബി ഡിവില്ലിയേഴ്‌സ് ഗോൾഡൻ ഡക്കായി.\nടോസ് നേടി ബാറ്റിംഗിനിറങ്ങിയ റോയല് ചലഞ്ചേഴ്സ് ബാംഗ്ലൂരിന് തുടക്കത്തിൽ തന്നെ തിരിച്ചടിയേറ്റു. ഐപിഎല്ലിൽ തന്റെ 200ാ൦ മത്സരത്തിനിറങ്ങിയ ക്യാപ്റ്റൻ വിരാട് കോഹ്ലിയുടെ വിക്കറ്റ് അവർക്ക് ആദ്യം തന്നെ നഷ്ടമായി. അഞ്ച് റണ്‍സ് മാത്രമെടുത്ത വിരാട് കോഹ്ലി രണ്ടാം ഓവറില് പ്രസി‍ദ്ധ് കൃഷ്ണയുടെ പന്തില് വിക്കറ്റിന് മുന്നില് കുരുങ്ങി പുറത്താവുകയായിരുന്നു. 200ാ൦ മത്സരത്തിൽ ഇറങ്ങി ചരിത്രനേട്ടം സ്വന്തമാക്കിയ കോഹ്ലി പ്രസിദ്ധിനെ മനോഹരമായൊരു കവര് ഡ്രൈവിലൂടെ ബൗണ്ടറി കടത്തിയാണ് തുടങ്ങിയതെങ്കിലും അടുത്ത പന്തിൽ തന്നെ താരം പുറത്താവുകയായിരുന്നു.\nപിന്നീട് ക്രീസിൽ എത്തിയ അരങ്ങേറ്റ താരം കെ എസ് ഭരതും ദേവ്ദത്ത് പടിക്കലും ചേർന്ന് ആർസിബി ഇന്നിംഗ്സ് മുന്നോട്ട് കൊണ്ടുപോയെങ്കിലും പവര്‍പ്ലേയിലെ അവസാന പന്തില് ലോക്കി ഫെര്‍ഗൂസന് പടിക്കലിനെ ദിനേശ് കാര്‍ത്തിക്കിന്‍റെ കൈകളിലെത്തിച്ച് ഈ കൂട്ടുകെട്ട് പൊളിച്ചു. പിന്നീടായിരുന്നു ആർസിബി തകർച്ച നേരിട്ടത്. 16 റൺസ് എടുത്ത് നിൽക്കുകയായിരുന്ന ഭരതിനേയും പിന്നാലെ തന്നെ ആർസിബിയുടെ സൂപ്പർ താരം എബി ഡിവില്ലിയേഴ്‌സിനെയും പുറത്താക്കി റസൽ ആർസിബിയെ ഞെട്ടിച്ചു. റസലിന്റെ പന്തിൽ ബൗൾഡായ എബിഡി ഗോൾഡൻ ഡക്കായാണ് പുറത്തായത്.\nആർസിബി നിരയെ തകർച്ചയിലേക്ക് തള്ളിവിട്ട റസലിന്റെ കയ്യിൽ നിന്നും കളിയുടെ കടിഞ്ഞാൺ കൊൽക്കത്തയുടെ മിസ്റ്ററി സ്പിന്നറായ വരുൺ ചക്രവർത്തി ഏറ്റെടുക്കുകയായിരുന്നു. ആർസിബിയുടെ മറ്റൊരു വെടിക്കെട്ട് ബാറ്റ്‌സ്മാനായ ഓസ്‌ട്രേലിയൻ താരമായ ഗ്ലെൻ മാക്സ്‌വെല്ലിനെ പുറത്താക്കിയ ചക്രവർത്തി മലയാളി താരം സച്ചിൻ ബേബിയേയും ഐപിഎല്ലിൽ അരങ്ങേറ്റം കുറിച്ച ശ്രീലങ്കൻ താരം വാനിന്ദു ഹസരങ്കയെയും പുറത്താക്കി. അരങ്ങേറ്റ മത്സരത്തിൽ റൺ ഒന്നുമെടുക്കാതെ ഗോൾഡൻ ഡക്കായി വരുൺ ചക്രവർത്തിയുടെ പന്തിൽ വിക്കറ്റിന് മുന്നിൽ കുരുങ്ങിയാണ് ഹസരങ്ക പുറത്തായത്. പിന്നീട ക്രീസിൽ വന്ന കൈൽ ജാമിസനും ഹർഷൻ പട്ടേലിനും അധികം ആയുസ്സ് ഉണ്ടായിരുന്നില്ല. ജാമിസൻ റൺഔട്ടായപ്പോൾ ഹർഷൻ പട്ടേൽ ഫെർഗൂസന്റെ പന്തിൽ ബൗൾഡാവുകയായിരുന്നു.\nകെകെആറിനായി വരുൺ ചക്രവർത്തി ആന്ദ്രേ റസൽ എന്നിവർ മൂന്നും ലോക്കി ഫെർഗൂസൻ രണ്ടും, പ്രസി‍ദ്ധ് കൃഷ്ണ ഒരു വിക്കറ്റും വീഴ്ത്തി.


‘ഷോർട്സിൽ ഹോട്ട് ലുക്കിൽ നടി ഋതിക സിംഗ്, ഇതൊക്കെയാണ് ലുക്കെന്ന് ആരാധകർ..’ – വീഡിയോ വൈറൽ – POCKET CREATIONS\n‘ഷോർട്സിൽ ഹോട്ട് ലുക്കിൽ നടി ഋതിക സിംഗ്, ഇതൊക്കെയാണ് ലുക്കെന്ന് ആരാധകർ..’ – വീഡിയോ വൈറൽ\nSwathyMarch 11, 2022 4:39 pm\nതമിഴ്, തെലുങ്ക് സിനിമകൾ മേഖലകളിൽ പ്രശസ്തയായ സുധ കൊങ്ങര സംവിധാനം ചെയ്‌ത് തമിഴ് നടനായ മാധവൻ നായകനായി അഭിനയിച്ച് ഒരേ സമയം തമിഴിലും ഹിന്ദിയിലും ഷൂട്ട് ചെയ്ത ചിത്രമായിരുന്നു ഇരുധി സുട്രു / സാല ഖാദൂസ്. മിക്സഡ് മാർഷ്യൽ ആർട്ടിസ്റ്റായിരുന്ന ഋതിക സിംഗായിരുന്നു ചിത്രത്തിൽ നായികയായി അഭിനയിച്ചത്. ഋതികയുടെ ആദ്യ ചിത്രമായിരുന്നു ഇത്.\nപക്ഷേ അതിനെ വെല്ലുന്ന പ്രകടനമാണ് ഋതിക സിനിമയിൽ കാഴ്ച വച്ചത്. അതുകൊണ്ട് തന്നെ ആദ്യ സിനിമ കഴിഞ്ഞപ്പോൾ തന്നെ ഋതികയ്ക്ക് ഒരുപാട് ആരാധകരെയും ലഭിച്ചിരുന്നു. ആ സിനിമയിലെ അഭിനയത്തിന് ദേശീയ അവാർഡിൽ പ്രതേക പരാമർശത്തിന് അർഹയായി ഋതിക. അതൊരു തുടക്കം മാത്രമായിരുന്നു. കുട്ടികാലം മുതൽ കിക്ക് ബോക്സിംഗ് പഠിക്കുന്ന ഒരാളാണ് താരം.\nഇതിന്റെ തന്നെ തെലുങ്ക് റീമേക്കിലും ഋതിക തന്നെയായിരുന്നു ആ കഥാപാതത്തെ അവതരിപ്പിച്ചത്. ശിവലിംഗ, നീവേവരോ, ഓ മൈ കടവുളേ തുടങ്ങിയ സിനിമകളിൽ ഋതിക നായികയായി അഭിനയിച്ചിട്ടുണ്ട് താരത്തിന്റെ ഏറ്റവും പുതിയതായി പുറത്തിറങ്ങിയ ഫോട്ടോഷൂട്ടിലെ ചിത്രങ്ങളാണ് സമൂഹ മാധ്യമങ്ങളിൽ ഇപ്പോൾ വൈറലായി കൊണ്ടിരിക്കുന്നത്.\nഷോർട്സ് ധരിച്ച് ഹോട്ട് ലുക്കിലുള്ള ഋതികയുടെ ചിത്രങ്ങൾ എടുത്തിരിക്കുന്നത് റാസ് ഫോട്ടോഗ്രാഫിയാണ്. ഷിമോൺ സ്റ്റാലിനാണ് സ്റ്റൈലിംഗ് ചെയ്തിരിക്കുന്നത്. മികച്ച അഭിപ്രായമാണ് ആരാധകർ ചിത്രങ്ങൾക്ക് നല്കിയിരിക്കുന്നത്. ബോക്സർ, പിച്ചൈകാരൻ 2, വണങ്ങാമുടി, കോലൈ എന്നിവയാണ് ഋതികയുടെ ഇനി ഇറങ്ങാനുള്ള സിനിമകൾ. എല്ലാം തമിഴ് സിനിമകളാണ്.\nTAGS FeaturedFilmNewsPhotoshootRitika SinghViral Video\nNEWER POST‘എന്തൊരു ലുക്കാണ് ചേച്ചി!! സ്റ്റൈലിഷ് മേക്കോവറുമായി നടി ഭാവന മേനോൻ..’ – ഫോട്ടോസ് വൈറൽ\nOLDER POST‘കാണാൻ നയൻ‌താരയെ പോലെ!! സാരിയിൽ കിടിലം ലുക്കിൽ അനിഖ സുരേന്ദ്രൻ..’ – ചിത്രങ്ങൾ വൈറൽ


രാജ്യത്ത് കഴിഞ്ഞ ഇരുപത്തിനാലു മണിക്കൂറിനിടെ കോവിഡ് സ്ഥിരീകരിച്ചത് 18,522 പേര്ക്ക്. 418 പേര് ഇന്നലെ മാത്രം വൈറസ് ബാധ മൂലം മരിച്ചു\nരാജ്യത്ത് കഴിഞ്ഞ ഇരുപത്തിനാലു മണിക്കൂറിനിടെ കോവിഡ് സ്ഥിരീകരിച്ചത് 18,522 പേര്‍ക്ക്. 418 പേര് ഇന്നലെ മാത്രം വൈറസ് ബാധ മൂലം മരിച്ചു. ഇന്ത്യയില് ഇതുവരെ രോഗം ബാധിച്ചവരുടെ എണ്ണം 5,66,840 ആയി. രാജ്യത്ത് ഇപ്പോള് 2,15,125 പേരാണ് കോവിഡ് പിടിപെട്ട് ആശുപത്രികളില് ചികിത്സയിലുള്ളത്. 3,34,822 പേര് രോഗമുക്തി നേടി. 16,893 പേരാണ് ഇതുവരെ കോവിഡ് മൂലം മരിച്ചത്. മഹാരാഷ്ട്രയാണ് കോവിഡ് വ്യാപനത്തില് മുന്നില്. ഇവിടെ 24 മണിക്കൂറിനിടെ അയ്യായിരത്തിലധികം കോവിഡ് കേസുകള് സ്ഥിരീകരിച്ചു. 5,257 പേര്‍ക്കുകൂടി രോഗബാധ സ്ഥിരീകരിച്ചതോടെ സംസ്ഥാനത്ത് ആകെ കോവിഡ് ബാധിതരുടെ എണ്ണം 1,69,883 ആയി. മഹാരാഷ്ട്രയില് മരിച്ചവരുടെ എണ്ണം 7,610 ആയി. നിലവില് മഹാരാഷ്ട്രയിലെ കോവിഡ് മരണ നിരക്ക് 4.48 ശതമാനമാണ്. 73,298 പേരാണ് ഇപ്പോള് മഹാരാഷ്ട്രയില് കോവിഡ് ബാധിച്ച് ചികിത്സയിലുള്ളത്. 88,960 പേര് ഇതുവരെ രോഗമുക്തരായി. കോവിഡ് ബാധിതരുടെ എണ്ണം വര്‍ധിച്ചുകൊണ്ടിരിക്കുന്ന സാഹചര്യത്തില് മഹാരാഷ്ട്രയില് ലോക്ഡൗണ് ജൂലായ് 31 വരെ ദീര്‍ഘിപ്പിക്കാന് സര്‍ക്കാര് തീരുമാനിച്ചു. വൈറസ് ബാധയില് രണ്ടാമതുള്ള തമിഴ്‌നാട്ടിലും ലോക്ക് ഡൗണ് നീട്ടിയിട്ടുണ്ട്\nPrevious ഉത്തര്‍പ്രദേശില് കോവിഡ് ബാധിച്ച് മരിച്ചയാളുടെ ബന്ധുക്കള്‍ക്ക് ലഭിച്ചത് 14 ലക്ഷം രൂപയിലധികം വരുന്ന ആശുപത്രി ബില്.\nNext അതിർത്തി സംഘർഷം; ഇന്ത്യ-ചൈന കമാന്ഡര് തല ചർച്ചകൾ മൂന്നാം ഘട്ടത്തിലേക്ക്


Malayalam News - ലോക്ക്ഡൗണായി സിനിമ മുടങ്ങി; നടൻ ജീവിക്കാൻ തെരുവുകച്ചവടത്തിനിറങ്ങി| Ayushmann Khurrana's Co-star Sells Fruits On Streets | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\nലോക്ക്ഡൗണായി സിനിമ മുടങ്ങി; നടൻ ജീവിക്കാൻ തെരുവുകച്ചവടത്തിനിറങ്ങി\nകൊറോണ വൈറസും ലോക്ക്ഡൗണും ഇല്ലായിരുന്നെങ്കിൽ താൻ ഇപ്പോൾ മുംബൈയിൽ എത്തേണ്ടതയിരുന്നുവെന്ന് സോളാങ്കി.\nലോക്ക്ഡൗൺ ഏറ്റവും കൂടുതൽ ബാധിച്ചത് സമൂഹത്തിലെ താഴെ തട്ടിലുള്ളവരെയാണ്. നിരവധി പേർക്ക് തൊഴിൽ നഷ്ടമായി. വരുമാനം നിലച്ചു. ഇതോടെ ജീവിതം മുന്നോട്ടു നീങ്ങുന്നതും പ്രതിസന്ധിയിലായി.\nസിനിമാ മേഖലയിലും ഈ പ്രതിസന്ധി നേരിടുന്ന നിരവധി പേരുണ്ട്. നാം കാണുന്ന താരങ്ങളും സംവിധായകരും നിർമാതാക്കളുമല്ലാതെ നിരവധി പേരുടെ ഉപജീവനമാർഗം കൂടിയായിരുന്നു സിനിമ.\nഇത്തരത്തിൽ ലോക്ക്ഡൗണിൽ ജോലി നഷ്ടമായതോടെ ഉപജീവനത്തിന് തെരുവുകച്ചവടത്തിന് ഇറങ്ങിയിരിക്കുകയാണ് ബോളിവുഡിലെ ജൂനിയർ ആർടിസ്റ്റായ സോളാനി ദിവാകർ. ആയുഷ്മാൻ ഖുറാന അഭിനയിച്ച ഡ്രീം ഗേൾ അടക്കം നിരവധി സിനിമകളിൽ ജൂനിയർ ആർടിസ്റ്റായി അഭിനയിച്ചയാളാണ് സോളാനി.\nഉപജീവനത്തിനായി ഡൽഹിയിലെ തെരുവിൽ പഴങ്ങൾ വിൽക്കുകയാണ് സോളാനി ഇപ്പോൾ. ജൂനിയർ ആർടിസ്റ്റിന് ലഭിക്കുന്ന ചെറിയ വരുമാനത്തിലാണ് സോളാനിയുടെ കുടുംബം ജീവിച്ചിരുന്നത്. ലോക്ക്ഡൗൺ ആയതോടെ അതും നിലച്ചു.\nഅന്തരിച്ച ബോളിവുഡ് നടൻ ഋഷി കപൂർ അഭിനയിക്കാനിരുന്ന ചിത്രത്തിൽ അവസരം ലഭിച്ചിരുന്നതായി സോളാനി പറയുന്നു. ലോക്ക്ഡൗൺ ആയതോടെ ആ സിനിമ നിലച്ചു. ഋഷി കപൂർ വിട പറയുകയും ചെയ്തു.\nകൊറോണ വൈറസും ലോക്ക്ഡൗണും ഇല്ലായിരുന്നെങ്കിൽ താൻ ഇപ്പോൾ മുംബൈയിൽ എത്തേണ്ടതയിരുന്നുവെന്ന് സോളാങ്കി. ചെറിയ വേഷങ്ങളിലാണെങ്കിലും സിനിമകളിൽ അഭിനയിക്കാമായിരുന്നുവെന്നും അദ്ദേഹം പറയുന്നു.\nFirst published: May 23, 2020, 1:30 PM IST\nവീണ്ടും 'കടുവ' ഇറങ്ങി; ഇത്തവണ ദഹിപ്പിക്കുന്ന നോട്ടവുമായി എത്തുന്നത് പൃഥ്വിരാജ്\nDil Bechara| ദിൽ ബേച്ചാരയിലെ സുശാന്ത് സിംഗ് രാജ്പുതിന്റെ ഷർട്ട് ഏറ്റെടുത്ത് നെറ്റിസെൻസ്; കാരണം ഇതാണ്\nമറക്കരുത്, കോവിഡ് മഹാമാരിയിൽ 'ഒപ്പം' ഉള്ളത് അവരാണ്; ശുചീകരണത്തൊഴിലാളികൾക്ക് അഭിനന്ദനവുമായി ഒരു ഹ്രസ്വചിത്രം


Money tok : ക്രെഡിറ്റ് സ്‌കോര് കൂട്ടാന് അറിഞ്ഞിരിക്കേണ്ട കാര്യങ്ങള് | Money tok: Things you need to know to increase your credit score\nMoney tok : ക്രെഡിറ്റ് സ്‌കോര് കൂട്ടാന് അറിഞ്ഞിരിക്കേണ്ട കാര്യങ്ങള്\nവര്‍ഷത്തില് ഒരു തവണ സിബില് വെബ്സൈറ്റില് നിന്ന് സ്വന്തം ക്രെഡിറ്റ് സ്‌കോര് സൗജന്യമായി ലഭിക്കും. ക്രെഡിറ്റ് സ്‌കോറിനെ സംബന്ധിച്ച് പലര്‍ക്കുമുള്ള ആശയക്കുഴപ്പങ്ങള് മാറ്റാനാകുന്നതാണ് ഇന്നത്തെ പോഡ്കാസ്റ്റ് , മുഴുവന് കേക്കുമല്ലോ.\n|8 Dec 2021 1:32 PM GMT\nDhanam · ക്രെഡിറ്റ് സ്‌കോര് കൂട്ടാന് അറിഞ്ഞിരിക്കേണ്ട കാര്യങ്ങള്\nകോവിഡ് കാലത്ത് ക്രെഡിറ്റ് സ്‌കോറിന്റെ പ്രാധാന്യം മുമ്പ് എന്നത്തേതിനേക്കാളും ഏറിയിരിക്കുകയാണ്. സാമ്പത്തിക പ്രതിസന്ധികള്‍ക്കിടയില് വായ്പ വാങ്ങാതെ മുന്നോട്ടു പോകാനാകാത്ത അവസ്ഥ. പക്ഷേ പൊതുവെ ബാങ്കുകള് വായ്പ നല്‍കാന് മടിക്കുന്നു. അതേസമയം ക്രെഡിറ്റ് സ്‌കോര് മികച്ചതെങ്കില് വായ്പ നല്‍കാന് ബാങ്കുകള് തമ്മില് മല്‍സരിക്കുകയും ചെയ്യുന്നു.\nക്രെഡിറ്റ് സ്‌കോര് 750-ല് കൂടുതലുള്ളവര്‍ക്കാണ് എളുപ്പത്തില് വായ്പകള് ലഭിക്കുന്നത്. ബാങ്കുകള് നല്‍കുന്ന ആകെ വായ്പകളില് 80 ശതമാനവും ഇത്തരക്കാര്‍ക്കാണ്. 700-750 പോയിന്റില് ഉള്ളവര്‍ക്ക് പത്തു ശതമാനം വായ്പകള് ലഭിക്കുന്നു. വര്‍ഷത്തില് ഒരു തവണ സിബില് വെബ്സൈറ്റില് നിന്ന് സ്വന്തം ക്രെഡിറ്റ് സ്‌കോര് സൗജന്യമായി ലഭിക്കും. ഇനിയിത് സ്ഥിരമായി നിരീക്ഷിക്കണമെങ്കില് 1200 രൂപ നല്‍കി സബ്സക്രൈബ് ചെയ്യാനും സാധിക്കും. ഇതുവഴി മികച്ച സ്‌കോറിന്റെ ഗുണങ്ങള് സ്വന്തമാക്കാനാവും.\nഇതാ ക്രെഡിറ്റ് സ്‌കോറിനെ സംബന്ധിച്ച് പലര്‍ക്കുമുള്ള ആശയക്കുഴപ്പങ്ങള് മാറ്റാനാകുന്നതാണ് ഇന്നത്തെ പോഡ്കാസ്റ്റ് , മുഴുവന് കേക്കുമല്ലോ.\nmoneytok podcast Credit Score credit score increase podcast in malayalam


Chapter - 14. ബൈബിളില് തെറ്റുണ്ടെന്നുo.... ബൈബിള് പൂര്‍ണമല്ലെന്നും.... ബൈബിളിന്റെ കാലം കഴിഞ്ഞു എന്നും പഠിപ്പിക്കുന്നവര് അറിയാന് | THE BIBLE SECRETS\nHome Article Bible Secrets Slider Chapter - 14. ബൈബിളില് തെറ്റുണ്ടെന്നുo.... ബൈബിള് പൂര്‍ണമല്ലെന്നും.... ബൈബിളിന്റെ കാലം കഴിഞ്ഞു എന്നും പഠിപ്പിക്കുന്നവര് അറിയാന്\nChapter - 14. ബൈബിളില് തെറ്റുണ്ടെന്നുo.... ബൈബിള് പൂര്‍ണമല്ലെന്നും.... ബൈബിളിന്റെ കാലം കഴിഞ്ഞു എന്നും പഠിപ്പിക്കുന്നവര് അറിയാന്\nപ്രിയ സുഹുര്ത്തെ, നിങ്ങള് ആദ്യം ബൈബിള് എന്തിനു വേണ്ടിയാണ് എഴുതപ്പെട്ടിരിക്കുന്നത് എന്ന് മനസിലാക്കേണം!! ആരെ കുറിച്ചാണ് ബൈബിളില് എഴുതിയിരിക്കുന്നത് എന്ന് മനസിലാക്കേണം!! "ഈ സുവിശേഷം വിശുദ്ധ ലിഘിതങ്ങളില് പ്രവാചകന്‍മാര് മുഘേന ദൈവം മുന്കൂട്ടി വാഗ്ദാനം ചെയിതിട്ടുള്ളതാണ്. ഇതു അവിടുത്തെ പുത്രനും നമ്മുടെ കര്‍ത്താവുമായ യേശു ക്രിസ്തുവിനെ സംബന്തിച്ചുള്ളതാണ് "\n(റോമ 1:2,3). ബൈബിള് ക്രിസ്തുവിനെ സംബന്തിച്ചുള്ളതാണ്. അവിടുന്ന് പഠിപ്പിച്ച നിത്യജീവന്റെ വഴിയെ കുറിച്ചുള്ളതാണ്!! ബൈബിള് മനുഷ്യന്റെ ആത്മീയ ജീവിതത്തെ കുറിച്ചും നിത്യജീവിതത്തെ കുറിച്ചും പഠിപ്പിക്കുന്നതാണ്!!\nബൈബിള് കാലകരണപ്പെട്ടുപോയി എന്ന് പഠിപ്പിക്കുന്ന വിഡ്ഢികളെ!! ബൈബിള് കാള വണ്ടിയുണ്ടാക്കുന്നത് എങ്ങനെ എന്ന് പഠിപ്പിക്കുന്ന പുസ്തകമല്ല എന്ന് നിങ്ങള് മനസിലാക്കേണം!! ഇന്ന് റോക്കറ്റും വിമാനവും ഉണ്ടാക്കാന് മനുഷ്യന് അറിയാം എന്ന് നീ വിചാരിക്കുന്നുണ്ടോ?? നിനക്ക് തെറ്റി പൊയ്!! ബൈബിള് മനുഷ്യന്റെ ആത്മീയ ജീവിതം, മനുഷ്യന്റെ ജഡിക മരണം, ആത്മീയ മരണം, നിത്യജീവന്, ദൈവരാജ്യം ഇങ്ങനെയുള്ള വിഷയങ്ങളെ കുറിച്ച് പ്രബോധിപ്പിക്കുന്ന പുസ്തകമാണ്!! അതെ കുറിച്ച് ദൈവ ആത്മാവിനാല് നയിക്കപ്പെട്ട മനുഷ്യര്, നിര്‌മല മനസാക്ഷിയോടെ പരിശുദ്ധ ആത്മാവിന്റെ പ്രജോതനത്താല് എഴുതിയ പുസ്തകമാണ് ബൈബിള്!! ഇവ 2000 കൊല്ലം മുന്‍പും ഇനി 2000 കൊല്ലം കഴിഞ്ഞും എന്നും ഒരുപോലെയിരിക്കും!! നിനക്ക് നിന്റെ മരണം ഉള്‍പ്പെടെ ഇവകളിലോന്നുപോലും ഈ ഭൂമിയില്നിന്ന് എടുത്ത് മാറ്റാനാവില്ല!! മനുഷ്യന്റെ മരണം ശാസ്ത്രം മാറ്റും എന്ന് വിശ്വസിക്കുന്ന വിഢികളെ, ഭുമിക്കു ചൂടും വെളിച്ചവും തരുന്ന സൂര്യന് നശിക്കുന്ന ഒരു ദിവസം ഉണ്ട് എന്ന് എന്തേ മറക്കുന്നു?\nനിങ്ങള്ക്ക് കല്പ്പനകള് പാലിച്ചു എങ്ങനെ നിത്യജീവന് പ്രാപിക്കാം എന്ന് ക്രിസ്തുവിന്റെ ആത്മാവില് നയിക്കപ്പെട്ട പ്രവാചകന്മാരാല് പഴയനിയമ ബൈബിളില് എഴുതി വയ്ക്കപ്പെട്ടിരിക്കുന്നു!! നിങ്ങള്ക്ക് യേശുവില് കൂടി അവിടുത്തെ കൃപയാല് വിശ്വാസം വഴി, എങ്ങനെ നിത്യജീവന് പ്രാപിക്കാം എന്ന് പുതിയ നിയമ ബൈബിളില്, യേശുക്രിസ്തുവിന്റെ പരിശുദ്ധ ആത്മാവില് നയിക്കപ്പെട്ട അവിടുത്തെ ശിഷ്യന്മാര് എഴുതി വച്ചിരിക്കുന്നു !!\nനിങ്ങള്ക്ക് ഇഷ്ട്ടം ഉണ്ടെങ്കില് ബൈബിള് വായിച്ചു നിങ്ങളുടെ ദുഷ്ട്ട സ്വഭാവങ്ങള് ഉപേക്ഷിച്ചു മാനസാന്തരപ്പെടാം. യേശുവിന്റെ നാമം വിളിച്ചു അപേക്ഷിച്ചു ചെയിതു പോയ പാപങ്ങള്‍ക്ക് അവിടുത്തെ കല്പന പാലിക്കുന്നതിലൂടെ മോചനം പ്രാപിക്കാം!! അങ്ങനെ അവിടുത്തെ പരിശുദ്ധ ആത്മാവിനെ സ്വന്തമാക്കി നിത്യജീവനും യേശുക്രിസ്തുവിലൂടെ ദൈവത്തില് നിന്നും കരസ്ഥമാക്കാം!! അതിനു വേണ്ടതില് അധികം ബൈബിളില് എഴുതപ്പെട്ടിട്ടുണ്ട്!! എന്നിട്ടും നീ ബൈബിള് പൂര്‍ണമല്ല എന്ന് പഠിപ്പിക്കുന്നുവെങ്കില് അതിന്റെ അര്‍ഥം നിങ്ങള് നിങ്ങളുടെ പാരമ്പര്യങ്ങള് എന്ന് വിശ്വസിക്കുന്ന മത ആചാരങ്ങളും, മതകര്‍മങ്ങളും  , മത നിയമങ്ങളും ബൈബിളിനോട് കൂട്ടിചേര്‍ത്തു നിനക്ക് പണമുണ്ടാക്കാനല്ലേ ??\nഇന്ന് നിങ്ങള് ബൈബിളിലെ വ്യാകരണ തെറ്റും, അക്ഷരത്തെറ്റും, ഭാഷാന്തരം വരുത്തിയപ്പോള് വന്ന തെറ്റും നോക്കി ഇരുന്നാല്, നിങ്ങള് നിങ്ങളുടെ പാപങ്ങളില് മരിക്കും!! നിങ്ങള്ക്ക് മാനസാന്തരപ്പെട്ട് നിങ്ങളുടെ വൃത്തികേടുകളും ഉപേക്ഷിക്കാന് മടി ആയതുകൊണ്ടല്ലേ നിങ്ങള് ബൈബിള് പൂര്‍ണമല്ല എന്ന് പഠിപ്പിക്കുന്നത്?? നിങ്ങള്ക്ക് ആത്മീയ ചൂഷണം നടത്താനല്ലേ??\nസ്വര്ഗ്ഗീയമായ ദൈവസ്നേഹം, ആനന്ദം, സമാധാനം, ക്ഷമ, ദയ, നന്മ, വിശ്വസ്തത, സൗമ്യത, ആത്മസംയമനം എന്നിവ വിശ്വാസികളിലേക്കു പകര്ന്നു കൊടുക്കുന്ന യേശുക്രിസ്തുവിന്റെ പരിശുദ്ധ ആത്മാവ് വിശ്വാസികളിലേക്ക് (നിലവിലുള്ള തിരുവചനം പാലിച്ചു ജീവിക്കുന്നവരിലേക്കു) നിത്യ ജീവനെ പകര്ന്നു കൊണ്ടു കടന്നു വരുന്നുണ്ട് എങ്കില് പിന്നെ, തിരുവചനം (മൂലകൃതികളുടെ അഭാവത്തില് നടന്ന standardization, പരിഭാഷാ പിഴവുകളും) അവ പകര്ത്തി എഴുതിയപ്പോള് വന്നു എന്നു കരുതപ്പെടുന്ന തെറ്റുകളെകുറിച്ചും അമിതമായി ഉത്ഘണ്ടപെടേണ്ടതിന്റെയും ആവശ്യമുണ്ട് എന്നു തോന്നുന്നില്ല!\nബൈബിളില് മാനസാന്തരപ്പെട്ട് യേശുവില് നിത്യജീവന് പ്രാപിക്കാന് വേണ്ടതില് അധികം എഴുതിയിട്ടുണ്ട്!! ഇനി കൂടുതല് നിങ്ങള്ക്ക് ഇതേ കുറിച്ച് അറിയണമെങ്കില് നിങ്ങള് യേശുവിന്റെ പരിശുദ്ധാത്മാവിനെ പ്രാപിക്കുക!! പരിശുദ്ധാത്മാവ് ബാക്കി ബൈബിള് താങ്കളെ പഠിപ്പിക്കും!! താങ്കള് ബൈബിളിലെ തെറ്റു നോക്കി തിരുത്താന് നടക്കേണ്ട!! ബാക്കി ബൈബിള് അന്വോഷിച്ചു നടക്കേണ്ട !! ദൈവം എല്ലാം താങ്കളെ പഠിപ്പിക്കും!!പരിശുദ്ധാത്മാവ് എല്ലാം പഠിപ്പിക്കും!\n"എന്റെ നാമത്തില് പിതാവ് അയക്കുന്ന സഹായകനായ പരിശുദ്ധ ആത്മാവ് എല്ലാകാര്യങ്ങളും നിങ്ങളെ പഠിപ്പിക്കുകയും ഞാന് നിങ്ങളോട് പറഞ്ഞിട്ടുള്ളതെല്ലാം നിങ്ങളെ അനുസ്മരിപ്പിക്കുകയും ചെയ്യും" (യോഹന്നാന്14:26). ഈ പരിശുദ്ധ ആത്മാവിനെ കരസ്ഥമാക്കെണമെങ്കില് നീ നിന്റെ സകല വൃത്തികേടുകളും പാപ സ്വഭാവവും യേശുക്രിസ്തുവിന്റെ വചനത്തിന്റെ പേരില് അവിടുത്തെ നാമത്തില് ഉപേക്ഷിക്കണം!! എന്നിട്ട് അവിടുത്തെ കല്പനകള് സ്വന്ത ജീവിതത്തില് പാലിച്ച് യേശു ക്രിസ്തുവിന്റെ നാമത്തില് സര്വ്വത്തിന്റെയും അധിപനായ ദൈവത്തോട് വിളിച്ചപേക്ഷിക്കണം!! അതിനു ഇഷ്ട്ടം ഇല്ലാത്തവരും, ബൈബിളിനോട് ചിലത് കൂട്ടിച്ചേര്‍ത്തു അത്മീയവും, പണപരവും, രാഷ്ട്രിയപരവും, മതപരമായ ചൂഷണം നടത്താനുമായി ചില വിഡ്ഢികള് ബൈബിള് പൂര്ണമല്ലെന്നും, ബൈബിളില് തെറ്റ് ഉണ്ടെന്നും യേശുക്രിസ്തുവിന്റെ പ്രബോധനങ്ങളുടെ കാലം കഴിഞ്ഞു എന്നും പഠിപ്പിച്ചു നടക്കുന്നു!!\nChapter - 15. സ്വര്‍ഗരാജ്യത്തിന്റെ താക്കോല്!\nChapter - 14. ബൈബിളില് തെറ്റുണ്ടെന്നുo.... ബൈബി...\nChapter - 13. ബൈബിള് രഹസ്യങ്ങള്!! ദൈവവചനങ്ങളിലെ ...\nChapter - 12. ഇതാണ് ബൈബിള് (സത്യവേദം) ചരിത്രം!!...


മാസ്‌ട്രോ എഡ്ജ് 125 സ്റ്റെല്‍ത്ത് എഡീഷനുമായി ഹീറോ - Express Kerala\nമാസ്‌ട്രോ എഡ്ജ് 125 സ്റ്റെല്‍ത്ത് എഡീഷനുമായി ഹീറോ\nAuto October 8, 2020 | Published by : Express Kerala Network\nഇന്ത്യന് ഇരുചക്രവാഹന നിര്‍മ്മാതാക്കളായ ഹീറോ, അവരുടെ പോര്‍ട്ട്‌ഫോളിയോ വിപുലീകരിക്കാനൊരുങ്ങുന്നു. ഇതിന്റെ ഭാഗമായി ഹീറോ തങ്ങളുടെ മാസ്‌ട്രോ എഡ്ജ് 125 സ്‌കൂട്ടറിനായി ഒരു പുതിയ പതിപ്പ് സമ്മാനിച്ചിരിക്കുകയാണ്. സ്റ്റെല്‍ത്ത് എഡീഷന് എന്നാണ് മോഡലിന് പേര് നൽകിയിരിക്കുന്നത്. ഈ മോഡലിന് 72,950 രൂപയാണ് എക്‌സ്‌ഷോറൂം വില.\nബ്ലാക്ക് നിറത്തിലാണ് സ്‌കൂട്ടറിന്റെ ബോഡി പാനലുകള് തയ്യാറാക്കിയിരിക്കുന്നത്. മാറ്റ് ഗ്രേ നിറത്തിലുള്ള സ്‌പോര്‍ട്ടി ഗ്രാഫിക്‌സ് ആകർഷണീയമാണ്. ഫ്രണ്ട് ആപ്രോണില് ‘സ്റ്റെല്‍ത്ത്’ ബാഡ്ജുകളുണ്ട് . മാത്രമല്ല പിന് പാനലുകളില് സ്‌കൂട്ടറിന്റെ ബോള്‍ഡ് ബ്ലാക്ക് ആന്‍ഡ് വൈറ്റ് ബ്രാന്‍ഡിംഗും ഉണ്ട്. 125 സിസി ഫ്യുവല് ഇഞ്ചക്ട് എഞ്ചിനാണ് സ്‌കൂട്ടറിന്റെ കരുത്ത്. ഈ എഞ്ചിന്9bhp കരുത്തും 10.4 Nm torque ഉം ഉത്പാദിപ്പിക്കുന്നു.\nഡയമണ്ട് കട്ട് അലോയ് വീലുകള്, ഡ്യുവല് ടെക്‌സ്ചര്‍ഡ് സീറ്റ് എന്നിവയാണ് ഈ പതിപ്പിന്റെ മറ്റ് സവിശേഷതകൾ. എല്‍ഇഡി ഡിആര്‍എല്, എല്‍ഇഡി ടെയില് ലാമ്പ്, ഫ്യുവല് ഫില്ലര് ക്യാപ്, അണ്ടര് സീറ്റ് യുഎസ്ബി ചാര്‍ജര്, ബൂട്ട് ലൈറ്റ്, സെമി ഡിജിറ്റല് ഇന്‍സ്ട്രുമെന്റ് ക്ലസ്റ്റര് എന്നിവയും വാഹനത്തിന്റെ സവിശേഷതയിൽ ഉൾപ്പെടും.\nനിലവിൽ രണ്ട് വകഭേദങ്ങളിലാണ് ഹീറോ മാസ്‌ട്രോ എഡ്ജ് 125 വിപണിയില് എത്തുന്നത്. പ്രാരംഭ പതിപ്പിന് 69,250 രൂപയും ഉയര്‍ന്ന പതിപ്പിന് 71,950 രൂപയുമാണ് എക്‌സ്‌ഷോറൂം വില. പുതിയ ഗ്രാഫിക്‌സിനൊപ്പം മിഡ്‌നൈറ്റ് ബ്ലൂ, സീല് സില്‍വര്, കാന്‍ഡി ബ്ലേസിംഗ് റെഡ്, പേള് ഫേഡ്‌ലെസ് വൈറ്റ്, പാന്തര് ബ്ലാക്ക്, ടെക്‌നോ ബ്ലൂ എന്നിങ്ങനെ ആറ് കളര് ഓപ്ഷനുകളും ഉള്‍പ്പെടുന്നു.\n125 stealth edition\nപ്ലെഷർ പ്ലസ് പ്ലാറ്റിനം ബ്ലാക്ക് എഡിഷനുമായി ഹീറോ\nആര്‍ട്ടിക്കിള് 15 തമിഴ് റീമേക്കില് നായകനാകാന് ഉദയനിധി സ്റ്റാലിന്\nബിഎസ് VI പ്ലെഷര് പ്ലസിന് വില വര്‍ധിപ്പിക്കുന്നു


| ഒരു കൊടിയില്‍നിന്നും 50 കിലോ കുരുമുളക് | Mangalam\nSaturday, June 29, 2019 Last Updated4Min3Sec ago English Edition\nMonday 17 Dec 2018 12.59 AM\nവടക്കഞ്ചേരി: ഒരു കുരുമുളക് കൊടിയില്‍നിന്നും 50 കിലോ കുരുമുളക്. തൃശൂര് വടക്കഞ്ചേരി പാലക്കുഴി സെന്റ് തോമസ് ദേവാലയത്തിനു മുന്നിലെ കുരുമുളക് കൊടികളിലാണ് ഈ മികവ്.\nഅറക്കുളം മുണ്ടിയെന്ന ഇനം കുരുമുളകാണിത്. ഇല ചെറുതായ കൊടിയില് മുളക് തിരിയിടാന് തുടങ്ങിയാല് പിന്നെ ഇലകുറഞ്ഞ് വള്ളികളിലെല്ലാം മുളക് കുലകളാല് നിറയും. മറ്റു കുരുമുളകിനേക്കാള് നേരത്തെ ഈയിനം കൊടികളില് തിരിയിടുകയും മുമ്പേ മൂപ്പെത്തുകയും ചെയ്യും. രോഗവും കുറവാണ്.\nമുന്തിരിക്കുലപോലെ തിങ്ങിനിറഞ്ഞ കുലകളുടെ കുരുമുളക് ഇനവും പാലക്കുഴിയിലുണ്ട്.\nമുളകിന്റെ മുന്തിയ ഇനങ്ങളായ പന്നിയൂര്, കരിമുണ്ട, കരിമുണ്ട ഇനങ്ങളും തോട്ടങ്ങളില് കൂടുതലാണ്. കുറഞ്ഞ സ്‌ഥലത്ത് ഏറ്റവും കൂടുതല് കുരുമുളക് വിളയുന്ന പ്രദേശമാണ് പാലക്കുഴി. പലതോട്ടങ്ങളിലും ഇപ്പോള് വിളവെടുപ്പ് തുടങ്ങി. മുന് വര്‍ഷങ്ങളേക്കാള് മുളകുതോട്ടങ്ങള്‍ക്കെല്ലാം ഇത്തവണ നല്ല പച്ചപ്പുണ്ടെന്ന് കര്‍ഷകര് പറഞ്ഞു. മഴ കൂടുതലാണ് കാരണം.\nഭര്‍ത്താവിന്റെ മൊബൈല് ചാറ്റിംഗില് വഴക്കിട്ട് കുഞ്ഞിനെയും എടുത്ത് വീടുവിട്ട യുവതി കുഞ്ഞിനെ ദേഹത്ത് കെട്ടിവച്ച് ആറ്റില് ചാടി; ഇരുവരുടെയും മൃതദേഹം മൂവാറ്റുപുഴയാറ്റില്\nലോകകപ്പ് മത്സരം : പാകിസ്ഥാനെതിരെ അഫ്ഗാനിസ്ഥാന് ടോസ്, ബാറ്റിംഗ് തിരഞ്ഞെടുത്തു\nപ്രിയപ്പെട്ട ബിഹാര്, ഞാനിവിടെ തന്നെയുണ്ട്..: കാണാനില്ലെന്ന അഭ്യൂഹങ്ങള്‍ക്ക് വിരാമമിട്ട് തേജസ്വി യാദവിന്റെ മാസ് എന്‍ട്രി!


പൊലീസ് ലാത്തിച്ചാര്‍ജില് എംഎല്‍എ എല്‍ദോ എബ്രഹാമിന്റെ കൈയൊടിഞ്ഞു | Reporter Live\nBy Web Desk\tJuly 23, 2019 8:05 pm A+ A-\nകൊച്ചി: എറണാകുളത്ത് സിപിഐ പ്രവര്‍ത്തകരുടെ മാര്‍ച്ചിനെതിരേ പൊലീസ് നടത്തിയ ലാത്തിചാര്‍ജില് മൂവാറ്റുപുഴ എംഎല്‍എ എല്‍ദോ എബ്രഹാം ഉള്‍പ്പെടെയുള്ള നേതാക്കള്‍ക്ക് പരുക്കേറ്റു. ലാത്തിച്ചാര്‍ജില് എംഎല്‍എയുടെ കൈയൊടിഞ്ഞു. തുടര്‍ന്ന് വിദഗ്ധ ചികിത്സയ്ക്കായി എംഎല്‍എയെ എറണാകുളം ജനറല് ആശുപത്രിയില് നിന്നും നഗരത്തിലെ സ്വകാര്യ ആശുപത്രിയിലേക്ക് മാറ്റി. എംഎല്‍എയെ കൂടാതെ സിപിഐ എറണാകുളം ജില്ലാ സെക്രട്ടറി പി രാജു ഉള്‍പ്പെടെയുള്ള ആറു നേതാക്കള്‍ക്കും ലാത്തിചാര്‍ജില് പരുക്കേറ്റിട്ടുണ്ട്.\nalso read: കുമാരസ്വാമി സര്‍ക്കാര് വീണു; സര്‍ക്കാര് രൂപീകരിക്കാന് യെദ്യൂരപ്പ അവകാശവാദമുന്നയിച്ചു; കര്’നാടകം’ തുടരുന്നു\nവൈപ്പിന് കോളെജിലെ സംഘര്‍ഷത്തില് ഞാറയ്ക്കല് സിഐ നടപടി സ്വീകരിച്ചില്ലെന്ന് ആരോപിച്ചായിരുന്നു കൊച്ചി റേഞ്ച് ഐജി ഓഫീസിലേക്ക് സിപിഐ പ്രവര്‍ത്തകര് പ്രതിഷേധ മാര്‍ച്ച് നടത്തിയത്. വൈപ്പിന് കോളജിലെ എസ്എഫ്ഐ, എഐഎസ്എഫ്സംഘര്‍ഷത്തില് പരുക്കേറ്റ പ്രവര്‍ത്തകരെ സന്ദര്‍ശിക്കാനെത്തിയ സിപിഐ ജില്ലാ സെക്രട്ടറിയെ ഡിവൈഎഫ്‌ഐ പ്രവര്‍ത്തകര് തടഞ്ഞിരുന്നു.\nalso read: സിപിഐ മാര്‍ച്ചിനുനേരെ ലാത്തിച്ചാര്‍ജും ജലപീരങ്കിയും; എല്‍ദോ എബ്രഹാം എംഎല്‍എയ്ക്ക് പരുക്ക്\nസിപിഐ ജില്ലാസെക്രട്ടറിയെ ഡിവൈഎഫ്‌ഐ പ്രവര്‍ത്തകര് തടഞ്ഞ കേസിലാണ് പ്രതിഷേധം. പൊലീസ് പക്ഷപാതിത്വം കാട്ടിയെന്നും നടപടി വേണമെന്നും നേതാക്കള് ആവശ്യപ്പെട്ടു. പൊലീസ് ബാരിക്കേഡ് ഉപയോഗിച്ച് മാര്‍ച്ച് തടഞ്ഞതോടെ പ്രവര്‍ത്തകര് പ്രകോപിതരാകുകയായിരുന്നു. നേതാക്കള് ഇടപെട്ട് പ്രവര്‍ത്തകരെ ശാന്തരാക്കാന് ശ്രമിച്ചെങ്കിലും ഫലമുണ്ടായില്ല. ബാരിക്കേഡ് പ്രതിഷേധക്കാര് മറിച്ചിട്ടതോടെ പൊലീസ് ജലപീരങ്കി പ്രയോഗം തുടങ്ങി. പിന്നാലെ പ്രവര്‍ത്തകരെ പിരിച്ചുവിടാന് പൊലീസ് ലാത്തിവീശുകയായിരുന്നു.\nJul 23, 2019 8:05 pm


സ്ഫോടനത്തിൽ തകരാത്ത നാഗമ്പടം പാലം; മുറിച്ചു നീക്കൽ പുരോഗമിക്കുന്നു |\nSaturday, May 25, 2019 6:19 AM IST\nകോട്ടയം: ബോംബ് പൊട്ടിച്ചിട്ടും കുലുങ്ങാത്ത നാഗമ്പ‌ടം പഴയ റെയിൽവേ മേൽപ്പാലം മുറിച്ചു നീക്കുന്ന ജോലികൾക്കു പുലർച്ചെ തുടക്കമായി. സിമന്‍റ് പാളികൾ പൊളിച്ചുമാറ്റുന്ന ജോലികൾ പുരോഗമിക്കുന്നു. 24 മണിക്കൂറിനകം ജോലികൾ പൂർത്തിയാകുമെന്ന് അധികൃതർ അറിയിച്ചു. പാലം പൊളിക്കുന്നതിന്‍റെ ഭാഗമായി ഇന്നു കോട്ടയം വഴിയുള്ള ട്രെയിൻ ഗതാഗതം പൂർണമായി നിരോധിച്ചിട്ടുണ്ട്. നാളെയും നിയന്ത്രണമുണ്ട്.\nനിയന്ത്രിത സ്ഫോടനത്തിലൂടെ പാലം തകർക്കാനുള്ള ശ്രമം പരാജയപ്പെട്ടതിനെത്തുടർന്നാണു റെയിൽവേയുടെ പുതിയ ശ്രമം. ഒരു പകൽ മുഴുവൻ കേരളത്തെ പിടിച്ചിരുത്തിയ പാലം പൊളിക്കൽ പൊളിഞ്ഞത് സോഷ്യൽ മീഡിയയിൽ ട്രോളുകളിൽ നിറഞ്ഞിരുന്നു. ഇതിനു പിന്നാലെയാണ് ബോംബ് വച്ച് തകർക്കാനുള്ള നീക്കം ഉപേക്ഷിച്ച് അതേ കമ്പനി തന്നെ പാലം അറുത്തുമാറ്റാൻ തീരുമാനിച്ചത്. സ്ഫോടനത്തിലൂടെ തകർക്കാനുള്ള ശ്രമത്തിനിടെ പാലത്തിന്‍റെ ബലം മനസിലാക്കിയിരുന്നതാണ്.\nസ്റ്റീൽ ബ്ലോക്ക് ഉപയോഗിച്ച് പാലത്തിനു താങ്ങു നല്കുന്ന ജോലികൾ പൂർത്തീകരിക്കുകയാണ് ആദ്യം ചെയ്തത്. ശേഷം വൈദ്യുതി ലൈനുകൾ അഴിച്ചുനീക്കി. പിന്നാലെ പാലത്തെ പത്ത് കഷ്ണങ്ങളാക്കി മുറിച്ചു നീക്കുന്ന ജോലികൾ ആരംഭിച്ചു. എറണാകുളത്തു നിന്നെത്തിച്ച രണ്ടു ക്രെയിനുകൾ ഉപയോഗിച്ചാണു മുറിക്കുന്ന പാലം നീക്കുക.


ദളപതി ഓൺ ഹൈവോൾട്ടേജ്; ബീസ്റ്റിലെ 'അറബിക് കുത്തു' | vijay movie beast song released\nദളപതി ഓൺ ഹൈവോൾട്ടേജ്; ബീസ്റ്റിലെ 'അറബിക് കുത്തു'\nഅനിരുദ്ധ് രവിചന്ദറാണ് സംഗീത സംവിധായകൻ. ശിവകാര്‍ത്തികേയനാണ് വരികൾ എഴുതിയിരിക്കുന്നത്.\n14 Feb 2022 12:46 PM GMT\nവിജയ് നായകനാകുന്ന ചിത്രം 'ബീസ്റ്റി'ലെ ആദ്യഗാനമെത്തി. 'അറബിക് കുത്തു' എന്ന ഗാനം സിനിമയുടെ ലിറിക്കൽ വീഡിയോ ആണ് റിലീസ് ചെയ്തിരിക്കുന്നത്. സിനിമയുടെ നിർമ്മാതാക്കളായ സൺ പിക്‌ചേഴ്‌സും, സംവിധായകൻ നെൽസൺ ദിലീപ്കുമാറും ഗാനം സമൂഹ മാധ്യമങ്ങളിലൂടെ ഗാനം പങ്കുവെച്ചിട്ടുണ്ട്.\nഅനിരുദ്ധ് രവിചന്ദറാണ് സംഗീത സംവിധായകൻ. ശിവകാര്‍ത്തികേയനാണ് വരികൾ എഴുതിയിരിക്കുന്നത്. ഡോക്ടറിന് ശേഷം നെൽസൺ ദിലീപ്കുമാർ സംവിധാനം ചെയ്യുന്ന ചിത്രമാണ് ബീസ്റ്റ്.


ത്രിപുര മുന് മുഖ്യമന്ത്രി മണിക് സര്‍ക്കാരിന്റെ വാഹനവ്യൂഹത്തിന് നേര്‍ക്ക് ആക്രമണം | Former Tripura CM Manik Sarkar attacked\nത്രിപുര മുന് മുഖ്യമന്ത്രി മണിക് സര്‍ക്കാരിന്റെ വാഹനവ്യൂഹത്തിന് നേര്‍ക്ക് ആക്രമണം\nNov 17, 2018, 02:09 AM IST\nഅക്രമത്തിന് പിന്നില് ബി.ജെ.പിയാണെന്ന് സി.പി.എം ആരോപിച്ചു.\nപിന്നില് ബി.ജെ.പിയാണെന്ന് സി.പി.എം\nആക്രമണത്തില് ഒരാള്‍ക്ക് പരിക്ക്\nഅഗര്‍ത്തല: ത്രിപുര മുന് മുഖ്യമന്ത്രിയും മുതിര്‍ന്ന സി.പി.എം നേതാവുമായ മണിക്ക് സര്‍ക്കാരിന്റെ വാഹന വ്യൂഹത്തിന് നേരെ ആക്രമണം. വെള്ളിയാഴ്ച വൈകിട്ട് അഗര്‍ത്തലയില് നിന്നും 25 കിലോമീറ്റര് അകലെയുള്ള രസ്തര്‍മാത എന്ന സ്ഥലത്ത് വച്ചാണ് സംഭവം. പൊതുയോഗത്തില് പങ്കെടുത്ത് അഗര്‍ത്തലയിലേക്ക് മടങ്ങവെയാണ് ആക്രമണം ഉണ്ടായത്. അക്രമത്തിന് പിന്നില് ബി.ജെ.പിയാണെന്ന് സി.പി.എം ആരോപിച്ചു.\nമണിക് സര്‍ക്കാരിനെ കൂടാതെ മുന് മന്ത്രിമാരായ ഭാനുലാല് ഷാ, ഷാഹിദ് ചൗധരി, എംഎല്‍എമാരായ ശ്യാമല് ചക്രബര്‍ത്തി, നാരായണ് ചൗധരി എന്നിവരാണ് സംഘത്തിലുണ്ടായിരുന്നത്. നാരായണ് ചൗധരിക്ക് അക്രമത്തില് പരിക്കേറ്റു. സംഘത്തിന്റെ വാഹനങ്ങളും തകര്‍ന്നിട്ടുണ്ട്. ഇവരെ പിന്നീട് പോലീസ് രക്ഷപ്പെടുത്തി അഗര്‍ത്തലയില് എത്തിക്കുകയായിരുന്നു.\nത്രിപുര കോണ്‍ഗ്രസ് വൈസ് പ്രസിഡന്റ് തപസ് ഡേ അക്രമത്തെ അപലപിച്ചു. എതിര് ശബ്ദങ്ങളോട് ബി.ജെ.പി അസഹിഷ്ണുത കാണിക്കുന്നു എന്നതിന് തെളിവാണ് ഈ സംഭവമെന്ന് അദ്ദേഹം ആരോപിച്ചു. എന്നാല് സംഭവം ദൗര്‍ഭാഗ്യകരമാണെന്നും കുറ്റക്കാര്‍ക്കെതിരെ സര്‍ക്കാര് ശക്തമായ നടപടിയെടുക്കുമെന്നും ബി.ജെ.പി വക്താവ് ഡോ. അശോക് സിന്‍ഹ പ്രതികരിച്ചു.\ncontent highlights: Former Tripura CM Manik Sarkar attacked\nസീതാറാം യെച്ചൂരിയുടെ മകന് കോവിഡ് ബാധിച്ചു മരിച്ചു\nന്യൂഡല്‍ഹി: സിപിഎം ജനറല് സെക്രട്ടറി സീതാറാം യെച്ചൂരിയുടെ മകന് ആശിഷ് ..\nമഹാരാഷ്ട്രയില് 67,468 പേര്‍ക്കു കൂടി കോവിഡ്; 24 മണിക്കൂറിനിടെ 568 മരണം


വെയിലത്തും മഴയത്തും ഒരു കഥാകാരന് | Keralabhooshanam.com | Breaking News, Latest News, Kerala, India and World news\nവെയിലത്തും മഴയത്തും ഒരു കഥാകാരന്\nBy web desk on 24/09/2018 Comments Off on വെയിലത്തും മഴയത്തും ഒരു കഥാകാരന്\nകേരളത്തിലെ മുഖ്യധാരായെഴുത്തുകാരെ നിരീക്ഷിച്ചാല് പൊതുവില് ചില പ്രത്യേകതകള് കണ്ടെത്താന് കഴിയും. അവര് നല്ല വിദ്യാഭ്യാസമുള്ളവരായിരിക്കും. പിന്നെ സുരക്ഷിതമായ, മിക്കവാറും സര്‍ക്കാര് ജോലിയോ അതിന് സമാനമായ എന്തെങ്കിലും ജോലി ചോയ്യുന്നവരോ ആകും. അങ്ങനെ ദൈനംദിനജീവിതം സുഗമമായ് പുലരാനുള്ള സാഹചര്യത്തില് ഇരുന്നുകൊണ്ടാണ് ഭൂരിഭാഗം സാഹിത്യകാരന്മാരും ദാരിദ്ര്യത്തേയും അസമാധാനത്തേയും പറ്റിയൊക്കെയുള്ള രചനാപരീക്ഷണങ്ങളില് മുഴുകുന്നത്. ഒരു സി. അഷറഫോ, പവിത്രന് തീക്കുനിയോ പോലെ അപൂര്‍വ്വം വ്യക്തിത്വങ്ങളെ പൊതുവായ ഈ ചട്ടക്കൂടില് നിന്ന് വ്യത്യസ്തരായുള്ളൂ. ഈ അപൂര്‍വ്വതയിലേക്ക് പുതിയൊരു എഴുത്തുകാരന് കൂടി രംഗപ്രവേശം ചെയ്തിരിക്കുകയാണ്. മലപ്പുറം ജില്ലാ സ്വദേശിയായ പ്രദീപ് പേരശ്ശനൂര്. എം.ടി. യുടെ കൂടല്ലൂരിനേയും പേരശ്ശനൂരിനേയും വെവ്വേറെയാക്കുന്നത് നടുവിലൂടെ ഒഴുകുന്ന ഭാരതപ്പുഴയാണ്. അതുകൊണ്ടുതന്നെ ഒരു മഹാമേരുവായ് വളര്‍ന്ന് പന്തലിച്ച എം.ടിയെന്ന വലിയ എഴുത്തുകാരന് പ്രദീപിനെ പ്രചോദിപ്പിക്കാതേയും പ്രേരിപ്പിക്കാതേയും തരമില്ല.\nഅരക്ഷിതവും ദരിദ്രവുമായ കുട്ടിക്കാലം. പ്രദീപിന്റെ പിതാവ് സമ്പൂര്‍ണ്ണ മദ്യപാനിയും അതുമൂലമുള്ള സാഡിസ്റ്റ് സ്വഭാവം വെച്ചു പുലര്‍ത്തുന്നയാളുമായിരുന്നു. ഒരിക്കല്‍പോലും ഒരു പിതാവും പുത്രനും തമ്മിലുള്ള വാല്‌സല്യത്തിലധിഷ്ഠിതമായ ഊഷ്മളബന്ധം ഓര്‍മ്മിച്ചെടുക്കാവുന്ന ആഴങ്ങളിലൊന്നും പ്രദീപിന് കണ്ടെത്താനാവുന്നില്ല. എല്ലാ പിതാക്കന്മാരും ഇങ്ങനെയായിരിക്കും എന്നായിരുന്നത്രെ അന്നൊക്കെ അയാളുടെ ധാരണ. അവഗണനയുടേയും അശാന്തിയുടേതുമായ ആ കാലം പ്രദീപ് എന്ന കുട്ടിയെ അന്തര്‍മുഖനും ഏകാകിയും അസ്വസ്ഥനുമാക്കി. എഴുത്തുകാരനായ് തീരാനുള്ള പ്രധാന യോഗ്യതയായ് പ്രശസ്ത നോവലിസ്റ്റ് സി. രാധാകൃഷ്ണന് രേഖപ്പെടുത്തുന്നത് അയാള് ജന്മനാ അസ്വസ്ഥനായിരിക്കണം എന്നാണ്. എവിടെയും താനൊറ്റപ്പെടുന്നു എന്ന തോന്നലും അതുമൂലമുണ്ടാകുന്ന ചുറ്റുപാടുകളിലെ കുറ്റപ്പെടുത്തലും താനൊന്നിനും കൊള്ളില്ല എന്ന അധമബോധവും പ്രദീപിനെ പുസ്തകങ്ങളുടെ കൂട്ടുകാരനാക്കി. അന്നൊക്കെ എഴുതുക എന്നത് അയാളെ സംബന്ധിച്ച് വിദൂരമായ ഒരു സ്വപ്‌നം പോലുമായിരുന്നില്ല. പ്രദീപ് പത്താംക്ലാസില് പഠിച്ചുകൊണ്ടിരിക്കുമ്പോള് മദ്യപാനം മൂലം അച്ഛന്റെ ജീവിതതാളം പരിപൂര്‍ണ്ണമായ് താളം തെറ്റിയിരുന്നു. അതുകൊണ്ട് എസ്.എസ്.എല്.സി. പരീക്ഷയില് ക്ലാസ്സുണ്ടായിരുന്നിട്ടും തുടര്‍ന്ന് പഠിക്കാനുള്ള മോഹം ഉപേക്ഷിച്ച് വാര്‍പ്പുപണിക്കിറങ്ങി കൂലിപ്പണിക്കാരനായി. അസഹ്യമായ ചൂടും കനത്ത മഴയും! വാര്‍പ്പുപണിക്കാരന് ഇത് രണ്ടും സര്‍വ്വാത്മനാ ഏല്‍ക്കണം. കത്തിക്കാളുന്ന വെയിലില് വിയര്‍പ്പ് വറ്റുമ്പോഴുള്ള അസ്വാഭാവിക ഗന്ധത്തെ പറ്റി ‘ഒരു അവസാനത്തിന്റെ ആരംഭം’ എന്ന കഥയില് കഥാകാരന് എഴുതിയത് സ്വാനുഭവത്തിന്റെ തീക്ഷ്ണതയിലായിരുന്നിരിക്കണം.\nഇപ്പോള് പ്രദീപിനെ എഴുത്തിന്റെ മുഖ്യധാരയില് ശ്രദ്ധേയനാക്കിയിരിക്കുന്നത് രണ്ട് പുസ്തകങ്ങളാണ്. സാഹിത്യ പ്രവര്‍ത്തക സഹകരണ സംഘത്തിന്റെ കാരൂര് നോവല് പുരസ്‌കാരം നേടിയ\n‘ചുരുണ്ടടവ്’ എന്ന നോവലാണ് അതിലൊന്ന്. ഈ പുസ്തകത്തിന് ഒരു പ്രത്യേകത കൂടിയുണ്ട്. മലയാളത്തില് എയ്ഡ്‌സ് മുഖ്യ പ്രമേയമായ് വരുന്ന ആദ്യത്തെ നോവലാണ് ചുരുണ്ടടവ്. ഭീതിയോടും അതിലേറെ ആകാംക്ഷയോടും മാത്രമേ ഈ നോവന് വായിച്ചു പോകാന് കഴിയുള്ളൂ. എയ്ഡ്‌സുമായി ബന്ധപ്പെട്ട ഞെട്ടിപ്പിക്കുന്ന രഹസ്യങ്ങള്, ഒരെഴുത്താകാരനായ് തീരാനുള്ള ഒരാളുടെ അശ്രാന്തപരിശ്രമവും പരാജയവും, രക്തബന്ധമുള്ളവര് തമ്മിലുള്ള അവിശുദ്ധ ബന്ധങ്ങള്…. ഇങ്ങനെ വ്യത്യസ്ഥമായ കഥാഗതികളെ ഒരു ചരടില് കോര്‍ത്ത രസാവഹമായ സൃഷ്ടിയാണ് ചുരുണ്ടടവ്. ഈ നോവല് വായിച്ചു പൂര്‍ത്തിയാക്കിയാല് ആ വ്യക്തി പിന്നെ അവിഹിത ലൈംഗികബന്ധങ്ങളില് ഏര്‍പ്പെടാനൊന്ന് അറയ്ക്കും. അത്ര തീവ്രവും സത്യസന്ധവുമാണിതിലെ എഴുത്തും സന്ദേശവും.\nമുഖ്യധാരയില് വരുന്ന പ്രദീപിന്റെ ആദ്യത്തെ പുസ്തകം ‘കമ്പപ്പോല്’ എന്ന ചെറുനോവലാണ്. ചിന്ത പബ്ലിഷേഴ്‌സാണിതിന്റെ പ്രസാധകര്. അസാധാരണമായ ശീര്‍ഷകം പോലെ തന്നെ ഈ പുസ്തകംഅസാധാരണജീവിതകഥ പറയുന്നു. പുരാണകഥാപശ്ചാത്തലത്തിലാണീ രചന. ഹൈന്ദവ ഫാസിസം ശക്തി പ്രാപിച്ചുകൊണ്ടിരിക്കുന്ന ആധുനിക ഭാരതത്തിലെ സമകാലികാവസ്ഥയില് കമ്പപ്പോല് ഫാസിസത്തിനെതിരായുള്ള ചാട്ടുളിയാകുന്നു എന്നാണ് പ്രശസ്ത നോവലിസ്റ്റ് ടി.ഡി രാമകൃഷ്ണന്റെ അഭിപ്രായം. ദുരാചാരങ്ങളുടെയും ഉപചാപങ്ങളുടെയും ഫലമായ് സ്വന്തം മാതാവിനെ വിവാഹം കഴിക്കണം എന്ന പുരോഹിതവൃന്ദത്തിന്റെ തിട്ടൂരത്തിന് മുമ്പില് സംഘര്‍ഷത്തിലാകുന്ന രാജകുമാരന്റേയും അയാളുടെ പോരാട്ടത്തിന്റെയും കഥയാണ് കമ്പപ്പോല്.\nഒരെഴുത്തുകാരനാകണം എന്ന് കുട്ടിക്കാലത്തോ പഠനകാലത്തോ ഒരിക്കലും ആഗ്രഹിച്ചിട്ടില്ലാത്ത പ്രദീപ് ആ മേഖലയിലെത്തിപ്പെട്ടത് അതിശയകരമായ കാര്യമാണ്. പരോക്ഷമായ് അതിന് കാരണം കഥാകാരന്റെ പിതാവ് തന്നെ.\nമൂന്ന് വര്‍ഷം ഒരു കോണ്‍ട്രാക്ടറുടെ കീഴില് പണി ചെയ്തുകഴിഞ്ഞപ്പോള് ആത്മവിശ്വാസമായി. അങ്ങനെ തന്റെ ഇരുപത്തിയൊന്നാമത്തെ വയസ്സില് പ്രദീപും വാര്‍പ്പുപണി കരാറുകാരനായി. വായന അപ്പോഴും അനുസ്യൂതം തുടരുന്നുണ്ടായിരുന്നു. ഇതിനിടയ്ക്ക് പിതാവ് മരണപ്പെട്ടു. ആ ആകസ്മിക വിയോഗം, ശൂന്യത….. തന്റെ പരുക്കന് ഭാവത്തിനപ്പുറം പിതാവ് ഉള്ളില് സൂക്ഷിച്ചുവെച്ച സ്‌നേഹത്തിന്റെയും ആര്‍ദ്രതയുടെയും ഉറവ മരണാനന്തരമാണ് പ്രദീപിന് ബോധ്യപ്പെട്ടത്. ഒരാള് മദ്യപാനിയാകുന്നതിലും സാഡിസ്റ്റാകുന്നതിലും സമൂഹത്തിനും വ്യവസ്ഥിതിക്കും പങ്കുണ്ട്. ആ കണ്ടെത്തല് ഒരു കഥയായ് രൂപം പ്രാപിച്ചു. സഞ്ചയനം എന്നായിരുന്നു ആ കഥയുടെ പേര്. സഞ്ചയനമെന്നാല് ഒരു ഹൈന്ദവ മരണാന്തര ചടങ്ങാണ്.\nആ കഥ ഒന്ന് പ്രസിദ്ധീകരിച്ചുകാണണം എന്നേ പ്രദീപ് ആഗ്രഹിച്ചിരുന്നുള്ളൂ. അല്ലാതെ തുടര്‍ന്നും എഴുതണമെന്നോ അതിന് വേണ്ട സാമഗ്രികള് തന്റെയുള്ളിലുണ്ടെന്നോ ഒരിക്കലും നിനച്ചിരുന്നില്ല.\nപക്ഷെ കഥ എഴുതുന്നതിനേക്കാള് പ്രയാസകരമാണ് തുടക്കക്കാരന് അത് പ്രസിദ്ധീകരിച്ച് കിട്ടലെന്ന് വളരെ വേഗം ബോദ്ധ്യപ്പെട്ടു. ഒന്നരവര്‍ഷത്തെ കഠിന പരിശ്രമത്തിനൊടുവില് ആ കഥ ഉപേക്ഷിച്ച് മറ്റൊരു കഥ എഴുതി. തന്റെ അയല്‍പ്പക്കത്ത് തളര്‍ന്ന് കിടക്കുന്ന ഉദരപ്പന് എന്നയാളെ കേന്ദ്രീകരിച്ചായിരുന്നു ‘മോക്ഷം’ എന്ന ആ കഥ. ഒരുപാട് ശ്രമങ്ങളുടെ ഫലമായ് തീരെ അപ്രശസ്തമായ ഒരു മാസികയില് ആ കഥ അച്ചടിച്ചു വന്നു. അന്നനുഭവിച്ച ആഹ്ലാദത്തിനതിരില്ലായിരുന്നെന്ന് കഥാകൃത്ത് പറയുന്നു. ഒരെഴുത്തുകാരനാകണം എന്ന തീരുമാനമെടുക്കുന്നതും അന്നത്തെ രാത്രിയിലാണ്. പിന്നീട് തുടരെ തുടരെ കഥകളെഴുതി. ദേശാഭിമാനി, കലാകൗമുദി, ചന്ദ്രിക തുടങ്ങിയ ആഴ്ചപ്പതിപ്പുകളിലൊക്കെ ആ കഥകള് വന്നു. കുറേ വര്‍ഷം പിന്നിട്ടപ്പോള് കഥ എഴുതി അംഗീകാരം നേടുക എന്നത് കുറച്ച് പ്രയാസമുള്ള കാര്യമാണെന്ന് പ്രദീപിന് സ്വയം തോന്നി. അത്രയേറെ എഴുതി പ്രശസ്തരായവരും അല്ലാത്തവരുമായ കഥാകൃത്തുക്കള് മലയാളത്തിലുണ്ട്. മാത്രമല്ല ഒരു കഥയിലൊതുങ്ങാത്ത വലിയ ക്യാന്‍വാസില് പറയേണ്ട പ്രമേയങ്ങള് തന്റെ ഉള്ളിലുണ്ടെന്നും അയാള് കണ്ടെത്തി. അങ്ങനെയാണ് നോവല് രചനയിലേക്ക് തിരിഞ്ഞത്. നോവലെഴുതുന്നതിന് മുമ്പ് വര്‍ഷങ്ങള് നീണ്ട തയ്യാറെടുപ്പുകളും തപവും ഉണ്ടായിരുന്നുവെന്ന് എഴുത്തുകാരന് സാക്ഷ്യപ്പെടുത്തുന്നു. ഇതുവരെ മറ്റാരും പറയാത്ത കഥ, ഭാഷ. അതിന് വേണ്ടി ഊണിലും ഉറക്കത്തിലും ബോധപൂര്‍വ്വവും അല്ലാതെയും ആരായാന് തുടങ്ങി. എത്രയോ പ്രമേയങ്ങള് എഴുതിയും എഴുതാതേയും ഉപേക്ഷിച്ചു.\nഅവസാനം ശരിയായ് വന്നതാണ് കമ്പപ്പോലും ചുരുണ്ടടവും. രണ്ടു വര്‍ഷത്തെ ഇടവേളകളെ ഈ നോവലുകള് തമ്മിലുള്ളൂ. ഈ രണ്ടു നോവലുകളും പുസ്തക രൂപത്തില് വരാന് വലിയ പരീക്ഷണം തന്നെ നേരിട്ടു. സ്വയം പണം മുടക്കി പുസ്തകം പ്രസിദ്ധീകരില്ലായെന്ന് പ്രദീപ് മുമ്പേ തീരുമാനിച്ചിരുന്നു. ഒരുപാട് തിരിച്ചടികള്‍ക്ക് ശേഷം ചിന്ത കമ്പപ്പോല് പ്രസിദ്ധീകരണത്തിന് തിരഞ്ഞെടുത്തു. കാരൂര് സ്മാരക പുരസ്‌കാരത്തിന് പ്രസിദ്ധീകരിക്കാത്ത നോവലുകളാണ് പരിഗണിച്ചിരുന്നത്. പുരസ്‌കാരം കിട്ടിയപ്പോള് സാഹിത്യപ്രവര്‍ത്തക സഹകരണസംഘത്തിന്റെ പബ്ലിഷിംഗ് വിഭാഗമായ നാഷണല് ബുക്ക്‌സ് ചുരുണ്ടടവ് പ്രസിദ്ധീകരിച്ചു. രചനകള്‍ക്ക് പ്രസാധകര് എന്ന കടമ്പ അങ്ങനെ കടന്നുകിട്ടി. പിന്നീടെഴുതിയത് രണ്ട് ബാലസാഹിത്യ നോവലുകളാണ്. ഉള്ളിലെന്നും കുട്ടിത്തം സൂക്ഷിക്കുന്നവര്‍ക്കേ ബാലസാഹിത്യമെഴുതാന് കഴിയൂവെന്നാണ് പ്രദീപിന്റെ കാഴ്ചപ്പാട്. വളരെ ചെറിയ കുട്ടികള്‍ക്കുള്ളതല്ല പ്രദീപിന്റെ ബാലസാഹിത്യരചനകള്. ഹൈസ്‌കൂള് തലം തൊട്ടുള്ള കുട്ടികള്‍ക്കും മുതിര്‍ന്നവര്‍ക്കും ഒരുപോലെ ആസ്വദിക്കാവുന്നതാണ്. ഇതില് ‘അക്കിക്കാവെ’ന്ന ആദ്യ ബാലസാഹിത്യനോവല് ചന്ദ്രിക ആഴ്ചപ്പതിപ്പിലാണ് ഖണ്ഡശ: പ്രസിദ്ധീകരിച്ചത്. രണ്ടാമത്തേത് വിദ്യാര്‍ത്ഥികളെ കഥകളിലൂടെയും സാഹചര്യങ്ങളിലൂടെയും ഇംഗ്ലീഷ് ഗ്രാമര് പഠിപ്പിക്കാനുതകും വിധം തയ്യാറാക്കപ്പെട്ടതാണ്. ഒരേസമയം ഫിക്ഷനും നോണ്‍ഫിക്ഷനുമായൊരു പുസ്തകം. ചന്ദ്രിക പത്രത്തിന്റെ വിദ്യാഭ്യാസ സപ്ലിമെന്റായ പാഠമുദ്രയില് ഇപ്പോള് പ്രസിദ്ധീകരിച്ചുകൊണ്ടിരിക്കുന്നു ‘പാസീവ് വോയ്‌സെ’ ന്ന ഈ നോവല്. രണ്ടു നോവലും വൈകാതെ പുസ്‌കതമായിറങ്ങും. കഥയല്ല നോവലാണ് തന്റെ തട്ടകമെന്ന തിരിച്ചറിവിലാണ് പ്രദീപ് പേരശ്ശനൂര്.\nസാഹിത്യകാരനായ് ശോഭിക്കുവാന് അക്കാദമിക് വിദ്യാഭ്യാസത്തിന്റെ പിന്‍ബലം വേണമെന്നില്ല എന്ന് തെളിയിക്കുകയാണ് തന്റെ സാഹിത്യജീവിതത്തിലൂടെ പ്രദീപ്. കഠിനമായ മഴയിലും ഉഷ്ണത്തിലും താന് അനുഭവിച്ചു തീര്‍ത്ത ജീവിതവും വേദനാജനകമായ കുട്ടിക്കാലവുമാണ് എഴുത്തിലെ തന്റെ മൂലധനമെന്ന് ഈ കഥാകാരന് ഉറപ്പിച്ചു പറയുന്നു. കഴിവിനൊപ്പം പിന്നെ വേണ്ടത് ആത്മവിശ്വാസവും അര്‍പ്പണ ബോധവുമാണല്ലോ.\nപിറവി ആഘോഷിക്കേണ്ട നോവലിസ്റ്റാണ് പ്രദീപാണ് പേരശ്ശനൂരെന്ന് അയാളുടെ കമ്പപ്പോല്, ചുരുണ്ടടവ് തുടങ്ങിയ നോവലുകള് തെളിയിക്കുന്നു. വായനക്കാരുടെ പ്രോത്സാഹനം അത്രയും ഈ കഥാകാരന് അര്‍ഹിക്കുന്നു.\nവെയിലത്തും മഴയത്തും ഒരു കഥാകാരന് added by on 24/09/2018


Thursday January 28th, 2021 - 8:33:pm\nരക്ഷിതാക്കള് പത്തു വര്‍ഷങ്ങളോളം വീടിനുള്ളില് പൂട്ടിയിട്ട കുട്ടികള...\nരക്ഷിതാക്കള് പത്തു വര്‍ഷങ്ങളോളം വീടിനുള്ളില് പൂട്ടിയിട്ട കുട്ടികളെ സ്‌കൂളില് അയയ്ക്കും\nPublished: Friday 27 July 2018 07:14:32 PM\nഎറണാകുളം ; വടക്കന് പറവൂരില് അന്ധവിശ്വാസത്തിന്റെ പേരില് രക്ഷിതാക്കള് പത്തുവര്‍ഷം വീട്ടില് പൂട്ടിയിട്ട കുട്ടികളെ സ്‌കൂളില് അയയ്ക്കും. കുട്ടികള്‍ക്ക് ദിവ്യ ശക്തിയുണ്ടെന്ന് വിശ്വസിച്ചാണ് അവരെ പൂട്ടിയിട്ടത്. കുട്ടികളെ ചൈല്‍ഡ് വെല്‍ഫെയര് കമ്മറ്റിയുടെ മുന്നില് വെള്ളിയാഴ്ച ഹാജരാക്കി. കുട്ടികളും അമ്മയും ഇനി ചൈല്‍ഡ് ഹോമില് നില്‍ക്കും. കുട്ടികള്‍ക്ക് കൗണ്‍സിലിങ് നല്‍കും.\nകുട്ടികള് ഉടന് തന്നെ ചൈല്‍ഡ് വെല്‍ഫെയര് കമ്മറ്റിയുടെ നിയന്ത്രണത്തിലുള്ള ക്യാമ്പസില് പഠനമാരംഭിക്കും. കൗണ്‍സിലിങ്ങും മറ്റും നല്‍കിയ ശേഷം വിദഗ്‌ധോപദേശം ആരാഞ്ഞ ശേഷം കുട്ടികള് വീട്ടില് നിന്ന് പഠനം തുടരണോ വേണ്ടയോ എന്നാലോചിക്കും. സ്‌കൂളില് അയയ്ക്കാന് അമ്മ തയ്യാറാണ്. ആധാര് അടക്കം കൂടുതല് സര്‍ട്ടിഫിക്കറ്റുകള് ശരിയാക്കിയ ശേഷം അഡ്മിഷന് കിട്ടുന്നത് അനുസരിച്ച് ഇവരെ സ്‌കൂളില് വിടും. അതുവരെ താല്‍ക്കാലികമായി ചൈല്‍ഡ് വെല്‍ഫെയര് ഹോമിന്റെ കീഴിലുള്ള സ്‌കൂളില് പഠിക്കും.\nകുട്ടികള്‍ക്ക് സാമൂഹിക ബന്ധങ്ങള് ഇല്ലാതിരുന്നത് കൊണ്ടുള്ള മാനസിക ബുദ്ധിമുട്ടുകള് ഇല്ലെന്നാണ് പ്രാഥമിക പരിശോധനയില് കണ്ടെത്തിയിട്ടുള്ളത്. എങ്കിലും ഇതു സംബന്ധിച്ച വിശദമായ പരിശോധന നടത്തും. കുട്ടികളുടെ പിതാവ് ശിശുക്ഷേമ സമിതിക്കു മുന്നില് ഹാജരായില്ല. ഹാജരാകാന് അദ്ദേഹത്തോടും നിര്‍ദ്ദേശിച്ചിട്ടുണ്ട് .\nRead more topics: parents, locked, children, school\nparents locked children for 10 years


പെൺകുട്ടിക്കൊപ്പം നടന്നതിന് പത്താം ക്ലാസുകാരനെ ഓട്ടോ ഡ്രൈവർ കയ്യേ.റ്റം ചെയ്ത സംഭവം, പ്രബുദ്ധ മലയാളിയുടെ പ്രതികരണം കണ്ടോ? - Mixindia\nHome Film News പെൺകുട്ടിക്കൊപ്പം നടന്നതിന് പത്താം ക്ലാസുകാരനെ ഓട്ടോ ഡ്രൈവർ കയ്യേ.റ്റം ചെയ്ത സംഭവം, പ്രബുദ്ധ മലയാളിയുടെ പ്രതികരണം...\nപെൺകുട്ടിക്കൊപ്പം നടന്നു എന്ന് ആരോപിച്ച് കൊണ്ട് ഒരു ഓട്ടോഡ്രൈവർ 15 വയസ്സുള്ള ഒരു യുവാവിനെ കൈ.യേറ്റം ചെയ്ത സംഭവം വലിയ വിവാദങ്ങൾ സൃഷ്ടിച്ചിരുന്നു. കണ്ണൂരിൽ ആയിരുന്നു ഈ സംഭവം അരങ്ങേറിയത്. പെൺകുട്ടിക്കൊപ്പം പഠിക്കുന്ന യുവാവ് ആയിരുന്നു ഈ വ്യക്തി. കണ്ണൂർ മൊകേരി രാജീവ് ഗാന്ധി ഹയർ സെക്കൻഡറി സ്കൂളിലാണ് ഇരുവരും പഠിക്കുന്നത്. പത്താം ക്ലാസ് വിദ്യാർത്ഥികളാണ് ഇരുവരും.\nമോഡൽ എക്സാം കഴിഞ്ഞു വരികയായിരുന്നു ഇരുവരും. ഇരുവരെയും ഒരുമിച്ച് കണ്ടപ്പോൾ ജിനീഷ് എന്ന ഓട്ടോഡ്രൈവർക്ക് ആണ് ചൊറിഞ്ഞു കയറിയത്. പ്രകോപനം ഒന്നും തന്നെ ഇല്ലാതെ ആൺകുട്ടിയെ കയ്യേറ്റം ചെയ്യുവാൻ ഓട്ടോക്കാരൻ മുതിർന്നത്. മറ്റൊരാൾ ആണെന്ന് തെറ്റിദ്ധരിച്ചു കൊണ്ടാണ് താൻ കയ്യേറ്റം ചെയ്തത് എന്നായിരുന്നു ഓട്ടോക്കാരൻ നൽകിയ വിശദീകരണം. എന്തായാലും ആൺകുട്ടിയുടെ വീട്ടുകാർ പരാ.തിയുമായി മുന്നോട്ടു പോവുകയാണ്.\nഈ വാർത്ത മാധ്യമങ്ങളിൽ വലിയ ശ്രദ്ധ ആകർഷിച്ചിരുന്നു. നിരവധി ആളുകൾ ആയിരുന്നു ഇതിനോട് പ്രതികരിച്ചത്. ഭൂരിപക്ഷം ആളുകളും ഓട്ടോക്കാരനെ തന്നെ ആയിരുന്നു കുറ്റം പറഞ്ഞിരുന്നത്. മറ്റുള്ളവരുടെ സ്വകാര്യ കാര്യങ്ങളിൽ ഇടപെടാൻ അയാൾക്ക് അവകാശമില്ല എന്ന് തന്നെയായിരുന്നു പലരുടെയും അഭിപ്രായം. എന്നാൽ സ്വാഭാവികമായി പതിവുപോലെ ഇത്തവണയും ധാരാളം ആളുകൾ ഈ ഞരമ്പനെ പിന്തുണച്ചുകൊണ്ട് രംഗത്തെത്തുന്നുണ്ട്. അല്ലെങ്കിലും അവറ്റകൾക്ക് കൂട്ടത്തിൽ ഒരുത്തനെ തൊട്ടാൽ സഹിക്കില്ലല്ലോ.\nകേട്ടാലറയ്ക്കുന്ന ഭാഷയിൽ ആണ് പലരും ഈ സംഭവത്തെ ന്യായീകരിക്കുന്നത്. ഓട്ടോക്കാരൻ ചെയ്തത് എന്തോ വലിയ വീരകൃത്യം ആണെന്ന തരത്തിൽ അയാളെ ആഘോഷിക്കുന്ന കഴുതകളും ഉണ്ട്. നമ്മൾ എല്ലാ ഭാഗവും അറിയാതെ ഇതിനോട് പ്രതികരിക്കരുത് എന്നാണ് ഇവറ്റകൾ പറയുന്നത്. സംഗതി നടന്നത് നാട്ടിൻപുറത്ത് ആണെന്നും, അവിടുത്തെ ആളുകളുടെ നിഷ്കളങ്കതയാണ് ഇതൊക്കെ എന്നുമാണ് വേറെ കുറെ കഴുതകളുടെ വാദം. എന്തായാലും മലയാളികളെ വീണ്ടും ഒന്നടങ്കം നാണിപ്പിക്കുന്ന തരത്തിലാണ് ഭൂമിക്കു ഭാരമായ ജന്മങ്ങൾ അവരുടെ കമൻ്റുമായി എത്തുന്നത്.


പാഠം 138| എസ്ബി അക്കൗണ്ടിലെ പലിശക്കും ആദായനികുതി: കൂടുതൽ ഇളവിന് ഈ രീതി സ്വീകരിക്കാം | Income tax on SB account interest Column by Dr.Antony\nAug 19, 2021, 11:14 AM IST\nറിട്ടേൺ ഫയൽ ചെയ്യാനുള്ള ഒരുക്കത്തിലാണ് നികുതിദായകർ. സാമ്പത്തിക വർഷത്തിൽ സേവിങ്‌സ് ബാങ്ക് അക്കൗണ്ടുകളിൽനിന്ന് ലഭിച്ച പലിശ എത്രയെന്ന് കണക്കാക്കി റിട്ടേൺ ഫയൽ ചെയ്യുമ്പോൾ കാണിക്കേണ്ടതുണ്ട്. അതിൽനിന്ന് പരമാവധി ഇളവുകൾ എങ്ങനെ നേടാമെന്നതാണ് ഈ പാഠത്തിൽ വിശദീരിക്കുന്നത്.\nകോവിഡ് വ്യാപനത്തെതുടർന്ന് ജോലി ഉപേക്ഷിച്ച് ഗൾഫിൽനിന്ന് നാട്ടിൽ തിരിച്ചെത്തിയ വിജയകൃഷ്ണന്റെ കയ്യിൽ 50 ലക്ഷം രൂപയാണ് നീക്കിയിരിപ്പുണ്ടായിരുന്നത്. നാട്ടിലുണ്ടായിരുന്ന സ്ഥലം നല്ല വിലകിട്ടിയപ്പോൾ വിറ്റതും മറ്റ് നിക്ഷേപങ്ങളും ഉൾപ്പടെയായിരുന്നു ഈ തുക.\nറിസ്‌കെടുത്ത് സംരംഭം തുടങ്ങാനുള്ള മാനസീകാവസ്ഥയിലായിരുന്നില്ല 55 വയസ്സ് പിന്നിട്ട വിജയകൃഷ്ണൻ. 50 ലക്ഷം രൂപയിലൊരുഭാഗം അത്യാവശ്യകാര്യങ്ങൾക്ക് വേണ്ടിവന്നാൽ ഉപയോഗിക്കാൻ സേവിങ് ബാങ്ക് അക്കൗണ്ടിൽ നിക്ഷേപിച്ചു. പലിശയിനത്തിൽ അതിൽനിന്ന് ലഭിച്ചത് 25,000 രൂപയിലേറെയാണ്. ബാങ്ക് ടിഡിഎസ് പിടിക്കുകയുംചെയ്തു. ഇതോടെ ആദായനികുതി റിട്ടേൺ ഇതുവരെ ഫയൽ ചെയ്യാതിരുന്ന അദ്ദേഹം ആശങ്കാകുലനായി.\nസേവിങ്‌സ് അക്കൗണ്ടിൽ പണം സൂക്ഷിക്കുന്നവരുടെ എണ്ണത്തിൽ പതിവിൽക്കവിഞ്ഞ് വൻവർധനയാണ് ഈയിടെയുണ്ടായത്. അത്യാവശ്യംവന്നാൽ പെട്ടെന്ന് പണംപിൻവലിക്കേണ്ട സാഹചര്യംമുന്നിൽകണ്ടായിരുന്നു ഇത്. നാട്ടിൽ തിരിച്ചെത്തിയ പ്രവാസികളിൽ പലരും മുന്നോട്ടുള്ള പ്രയാണത്തിന് ഉതകുന്ന ജീവിതചര്യ അന്വേഷിച്ചുകൊണ്ടിരുന്നതിനാൽ ബാങ്കുകളിലെ സേവിങ്‌സ് അക്കൗണ്ടിൽ നിക്ഷേപം കുമിഞ്ഞുകൂടി. നിക്ഷേപ പലിശക്കുമാത്രമല്ല എസ്ബി അക്കൗണ്ടിലെ വരുമാനത്തിനും ആദായനികുതി ബാധകമാണെന്ന് പലർക്കും അറിയില്ല. റിട്ടേൺ നൽകുമ്പോൾ ഇക്കാര്യം കാണിക്കാറുമില്ല. ഈ സാഹചര്യത്തിൽ നിക്ഷേപ പലിശയിൽനിന്നുള്ള നികുതി ബാധ്യതകുറക്കാൻ സ്വീകരിക്കേണ്ട സാധ്യതകൾ പരിശോധിക്കാം.\nവ്യക്തികൾക്കും ഹിന്ദു അവിഭക്ത കുടുംബങ്ങൾക്കും (വകുപ്പ് 80ടിടിഎ പ്രകാരം) സേവിങ്‌സ് ബാങ്ക് അക്കൗണ്ടിലെ പലിശക്ക് വർഷത്തിൽ 10,000 രൂപവരെ കിഴിവിന് അർഹതയുണ്ട്. സഹകരണ ബാങ്ക്, പോസ്റ്റ് ഓഫീസ് എന്നിവയിലെ എസ്ബി അക്കൗണ്ടുകൾക്കും ഇത് ബാധകമാണ്. അതേസമയം, സ്ഥിര നിക്ഷേപം, റിക്കറിങ് ഡെപ്പോസിറ്റ്, ടൈം ഡെപ്പോസിറ്റ് എന്നിവയിലെ പലിശക്ക് ഈ ആനുകൂല്യം ലഭിക്കില്ല.\nജോയിന്റ് അക്കൗണ്ടുകളിലെ രണ്ട് വ്യക്തികൾക്കും 80ടിടിഎ പ്രകാരം ഇളവ് ഒരുപോലെ ലഭിക്കും. അതായത് ഓരോ വ്യക്തികൾക്കും 10,000 രൂപവരെ ആനുകൂല്യത്തിന് അർഹതയുണ്ടെന്ന് ചുരുക്കം. ഉദാഹരണത്തിന് 18,000 രൂപയാണ് സാമ്പത്തിക വർഷം എസ്ബി അക്കൗണ്ടിൽനിന്ന് പലിശയിനത്തിൽ ലഭിച്ചിട്ടുള്ളതെങ്കിൽ ജോയിന്റ് അക്കൗണ്ടിലെ രണ്ടുപേർക്കും 50ശതമാനംവീതം ഇളവ് ലഭിക്കും. ഇതുപ്രകാരം ഓരോരുത്തർക്കും 9000 രൂപവീതം കിഴിവായി അവകാശപ്പെടാം.\nവകുപ്പ് 80 ടിടിബി\nഇതുപ്രകാരം മുതിർന്ന പൗരന്മാർക്ക് സ്ഥിര നിക്ഷേപത്തിലെ പലിശയിൽ 50,000 രൂപവരെ നികുതി കിഴിവ് അവകാശപ്പെടാം. ബാങ്ക്, ധനകാര്യസ്ഥാപനം, സഹകരണ ബാങ്ക്, പോസ്റ്റ് ഓഫീസ് എന്നിവിടങ്ങളിലെ നിക്ഷേപങ്ങൾക്കെല്ലാം ഇത് ബാധകമാണ്.\nഈ വകുപ്പ് പ്രകാരം അധികമായി കിഴിവ് ലഭിക്കുമെന്നകാര്യം പലർക്കും അറിയില്ല. പോസ്റ്റ് ഓഫീസ് സേവിങ്‌സ് പദ്ധതികളിൽനിന്ന് വ്യക്തികൾക്ക് 3,500 രൂപയും ജോയിന്റ് അക്കൗണ്ട് ഉടമകൾക്ക് മൊത്തം 7,000 രൂപയുമാണ് ഇളവ് ലഭിക്കുക. കേന്ദ്ര സർക്കാരിന്റെ സെക്യൂരിറ്റികൾ, ബോണ്ട്, ആന്വിറ്റി സർട്ടിഫിക്കറ്റ്, സേവിങ്‌സ് സർട്ടിഫിക്കറ്റ് എന്നിവക്കും ഇത് ബാധകമാണ്.\nവകുപ്പ് 80ടിടിഎ, വകുപ്പ് 80ടടിബി ഈ രണ്ട് വകുപ്പുകളിൽനിന്നുള്ള കിഴിവ് ഒരുമിച്ച് അവകാശപ്പെടാനാവില്ല. അതേസമയം, വകുപ്പ് 10(15)(i) ലേത് ഇതിനോടൊപ്പം ലഭിക്കും. സേവിങ്‌സ് ബാങ്ക് അക്കൗണ്ടിലെ പലിശയിൽനിന്ന് വ്യക്തികൾക്ക് പരമാവധി ലഭിക്കുക 17,000 രൂപയുടെ കിഴിവാണ്. അതായത് ഒരാൾമാത്രമുള്ള അക്കൗണ്ടാണെങ്കിൽ 13,500 രൂപയും രണ്ടുപേരുള്ള ജോയിന്റ് അക്കൗണ്ടാണെങ്കിൽ 17,000 രൂപയും അവകാശപ്പെടാം.\nഐടിആറിൽ പലിശ വരുമാനം എങ്ങനെകാണിക്കണം?\nമറ്റ് സ്രോതസ്സുകളിൽനിന്നുള്ള വരുമാനത്തിൽ ഉൾപ്പെടുത്തിയാണ് വകുപ്പ് 80ടിടിഎ പ്രകാരം പലിശവരുമാനം കാണിക്കേണ്ടത്. നികുതിയള് ലഭിക്കാൻ ഒഴിവാക്കുന്ന വരുമാനത്തിന്റെ വിഭാഗത്തിൽ രേഖപ്പെടുത്തുകയുംവേണം. മുൻകൂട്ടി പൂരിപ്പിച്ച ഐടിആർ ഫോമുകളാകും പോർട്ടലിലുണ്ടാകുക. ഇതുപ്രകാരം എന്തെങ്കിലും വ്യത്യാസമുണ്ടെങ്കിൽ കൃത്യമായി രേഖപ്പെടുത്തുകയുമാകാം.\nകുറിപ്പ്: 80ടിടിഎ അല്ലെങ്കിൽ 80ടിടിബി ഏതെങ്കിലും ഒന്നുമാത്രമെ കിഴിവിനായി പ്രയോജനപ്പെടുത്താൻ കഴിയൂ. സ്ഥിര നിക്ഷേപ പദ്ധതികൾ ഉൾപ്പടെയുള്ളവയിലെ പലിശക്ക് ആനുകൂല്യത്തിന് അർഹതയില്ല. പലിശ വരുമാനവും അതിൽനിന്ന് ഈടാക്കിയ ടിഡിഎസ് വിവരങ്ങളും ഫോം 26എഎസ് പരിശോധിച്ച് ഉറപ്പുവരുത്തുക.\nആദായനികുതി എങ്ങനെ കണക്കുകൂട്ടാം| Infographics\nപെൻഷനായപ്പോൾ ലഭിച്ചതുകയിൽ ഒരുഭാഗം ബാങ്കിൽ സ്ഥിരനിക്ഷേപമിടാനെത്തിയതായിരുന്നു വാസുദേവ്. ..\nപാഠം 140| ബന്ധുവിനോ സുഹൃത്തിനോ പണം കടംകൊടുക്കുംമുമ്പ് ഇക്കാര്യങ്ങൾ ശ്രദ്ധിക്കാം


മകളെന്ന് പറഞ്ഞു കടത്തി, വേശ്യാവൃത്തിയിലേക്ക് തള്ളിവിട്ടു, പാക്കിസ്ഥാനിക്ക് 15 കൊല്ലം തടവ് | Malayalam News\nമകളെന്ന് പറഞ്ഞു കടത്തി, വേശ്യാവൃത്തിയിലേക്ക് തള്ളിവിട്ടു, പാക്കിസ്ഥാനിക്ക് 15 കൊല്ലം തടവ്\nദുബായ്- മകളാണെന്ന വ്യാജേന രാജ്യത്ത് കൊണ്ടുവന്ന് കൗമാരക്കാരിയെ ബലാത്സംഗം ചെയ്യുകയും വ്യഭിചാരവൃത്തിയിലേക്ക് തള്ളിവിടുകയും ചെയ്ത 49 കാരനായ പാക്കിസ്ഥാനിയെ 15 വര്‍ഷം തടവിന് ശിക്ഷിച്ചു. മനുഷ്യക്കടത്ത്, ബലാത്സംഗം, വേശ്യാലയ നടത്തിപ്പ് തുടങ്ങിയ കുറ്റങ്ങളാണ് ഇയാള്‍ക്ക് മേല് ചുമത്തിയത്.\n13 കാരിയുടെ പാസ്‌പോര്‍ട്ടില് തിരിമറി നടത്തിയാണ് ഇയാള് കുട്ടിയെ കൊണ്ടുവന്നത്. രണ്ടു വര്‍ഷം മുമ്പ് ടൂറിസ്റ്റ് വിസയിലാണ് മകളെന്ന പേരില് കുട്ടിയെ കൊണ്ടുവന്നത്. തുടര്‍ന്ന് ഇയാള് വ്യഭിചാരത്തിന് കുട്ടിയെ നിര്‍ബന്ധിച്ചു. കസ്റ്റമറായി എത്തിയ ഒരാളുമായി കുട്ടി പ്രേമത്തിലായതോടെയാണ് സംഭവം പുറംലോകത്തെത്തിയത്. കുട്ടിയെ മൂന്നാം തവണയും ബലാത്സംഗം ചെയ്യാനുള്ള പാക്കിസ്ഥാനിയുടെ ശ്രമം കാമുകന് തടയുകയായിരുന്നു.\nദുബായിലേക്ക് കൊണ്ടുവരുന്നതിന് മുമ്പ് പാക്കിസ്ഥാനില്‍വെച്ചും ഇയാള് തന്നെ മാനഭംഗപ്പെടുത്തിയതായി കുട്ടി പറഞ്ഞു. ദിവസവും പത്തു പേരെയെങ്കിലും ബന്ധപ്പെടാന് നിര്‍ബന്ധിച്ചു. വഴങ്ങിയില്ലെങ്കില് ക്രൂരമായി മര്‍ദിക്കുമായിരുന്നു.\nവേശ്യാലയത്തില്‍നിന്ന് കുട്ടിയെ പുറത്തെത്തിക്കാന് കാമുകന് ശ്രമിച്ചു. പാക്കിസ്ഥാനിയുമായി ഏറ്റുമുട്ടിയ ഇയാള് ദുബായ് പോലീസിനെ വിവരം അറിയിക്കുകയായിരുന്നു. തുടര്‍ന്ന് പോലീസെത്തിയാണ് പ്രതിയെ പിടികൂടിയത്. കാമുകനേയും പോലീസ് പിടികൂടി. പ്രായപൂര്‍ത്തിയാകാത്ത പെണ്‍കുട്ടിയുമായി ലൈംഗിക ബന്ധം നടത്തുന്നത് ബലാത്സംഗമായി പരിഗണിക്കുന്ന നിയമപ്രകാരം ഇയാളും ജയിലിലാണ്.\nGulf Dubai pakistani Rape court


Thrissur, First Published 17, Jun 2019, 4:35 PM IST\nജൂറി തീരുമാനം അന്തിമമെന്ന് ലളിതകലാ അക്കാദമി ചെയർമാൻ നേമം പുഷ്പരാജ്. തീരുമാനത്തിൽ ഉറച്ച് നിൽക്കുന്നുവെന്നും നേമം പുഷ്പരാജ്.\nതൃശ്ശൂർ: വിവാദമായ ലളിതകലാ അക്കാദമിയുടെ കാര്‍ട്ടൂണ് പുരസ്കാരത്തിൽ മാറ്റമില്ല. അവാർഡ് പുനപരിശോധിക്കണമെന്ന സർക്കാരിന്‍റെ ആവശ്യം ലളിതകലാ അക്കാദമി തള്ളി. ജൂറി തീരുമാനം അന്തിമമെന്ന് ലളിതകലാ അക്കാദമി ചെയർമാൻ നേമം പുഷ്പരാജ് അറിയിച്ചു. തീരുമാനത്തിൽ ഉറച്ച് നിൽക്കുന്നുവെന്നും നേമം പുഷ്പരാജ് വ്യക്തമാക്കി.\nസമൂഹ മാധ്യമങ്ങളിൽ ഉയരുന്ന വിമർശനങ്ങളുടെ അടിസ്ഥാനത്തിൽ സർക്കാർ കാർട്ടൂൺ പരിശോധിച്ചുവെന്നും ആ കാർട്ടൂൺ മതചിഹ്നങ്ങളെ അവഹേളിക്കുന്നതാണെന്ന് സർക്കാർ വിലയിരുത്തിയെന്നും സാസ്കാരിക മന്ത്രി എകെ ബാലൻ പറഞ്ഞിരുന്നു. ഫ്രാങ്കോ മുളയ്ക്കലിനെ അപഹസിച്ച് ചിത്രീകരിച്ച കാർട്ടൂണാണിത്. ഇതിൽ എതിർപ്പില്ല. എന്നാൽ, മതചിഹ്നങ്ങളെ ഉപയോഗിക്കരുതായിരുന്നെന്നും മന്ത്രി എ കെ ബാലൻ വ്യക്തമാക്കിയിരുന്നു.\nLast Updated 17, Jun 2019, 7:01 PM IST\nകെ കെ സുബാഷ്\nK K Subhash


നിരുത്സാഹപ്പെടുത്താന് ഒരുപാട് പേര് ഉണ്ടാകും; തളരാതെ പഠിക്കുക | Civil Service | Civil Service Exam\nനിരുത്സാഹപ്പെടുത്താന് ഒരുപാട് പേര് ഉണ്ടാകും; തളരാതെ പഠിക്കുക\nJune 8, 2017, 10:00 AM IST\nസിവില് സര്‍വീസില് 240-ാം റാങ്ക് നേടിയ സുനൈന: നാലാമത്തെ തവണയാണ് സിവില് സര്‍വീസ് എഴുതിയത്. നമുക്ക് അത് ചെയ്യാന് കഴിയില്ലെന്ന് പറഞ്ഞ് ഒരു പാട് പേര് നിരുത്സാഹപ്പെടുത്തും. കഠിനമായ പരിശ്രമവും ആഗ്രഹവുമുണ്ടെങ്കില് നമുക്ക് എന്തായാലും സിവില് സര്‍വീസ് കിട്ടും. പഠനത്തിന്റെ കാര്യത്തില് പ്രത്യേക നിയമമൊന്നുമില്ല. നമുക്ക് എന്താണ് കംഫര്‍ട്ട് അത് മാത്രമേ ചെയ്യേണ്ടതുള്ളൂ. ഒരു പ്ലാന് എന്നത് നമ്മള് തന്നെ ഉണ്ടാക്കണം. പരീക്ഷയ്ക്കു മുമ്പ് സിലബസ് കവര് ചെയ്യണം.\nപത്രം സ്ഥിരമായി വായിക്കണം. കറന്റ് അഫയേഴ്‌സ് അപ്‌ഡേറ്റായിരിക്കണം. മെയിന്‍സിന്റെ ഉത്തരങ്ങള് എഴുതി തന്നെ പഠിക്കണം. അത് വളരെ പ്രധാനപ്പെട്ടതാണ്. മോക് ടെസ്റ്റ് എഴുതണം. എനിക്ക് പഠനത്തിന് നല്ലൊരു ഗ്രൂപ്പിനെ കിട്ടിയിരുന്നു. അവരില് നിന്ന് ഒരു പാട് ആശയങ്ങളും കാഴ്ചപ്പാടുകളും ലഭിക്കും. എല്ലാവര്‍ക്കും അത് ഗുണകരമാകും. ഒരുമിച്ചിരുന്ന് പഠിക്കുമ്പോള് കേട്ടറിവും കണ്ടുള്ള അറിവും എല്ലാം ലഭിക്കും.


Srindha about her divorce | എന്തുകൊണ്ട് വിവാഹമോചനം? ജീവിതം കൈവിട്ടുപോയ അവസരത്തെക്കുറിച്ച് ശ്രിന്ദ പറയുന്നു | Mangalam\nWednesday, April 24, 2019 Last Updated7Min 54 Sec ago English Edition\nThursday 13 Sep 2018 08.32 PM\nകോമഡിയോടൊപ്പം തന്നെ ക്യാരക്ടര് റോളുകളും വളരെ ഭംഗിയായി കൈകാര്യം ചെയ്യുന്ന നടിയാണ് ശ്രിന്ദ. തന്റെ വിവാഹജീവിതത്തെ കുറിച്ച് ഇപ്പോള് തുറന്ന് പറച്ചില് നടത്തിയിരിക്കുകയാണ് ശ്രിന്ദ. ഒരു ടിവി ചാനലിന് നല്‍കിയ അഭിമുഖത്തിലാണ് ശ്രിന്ദ തന്റെ ജീവിതത്തെ കുറിച്ചും വിവാഹമോചനത്തെ കുറിച്ചും വ്യക്തമാക്കിയത്.\n'വിവാഹമോചനമായിരുന്നു ജീവിതത്തിലെ ഏറ്റവും വലിയ വെല്ലുവിളി. പത്തൊന്‍പതാം വയസ്സിലായിരുന്നു വിവാഹം. ജീവിതത്തില് പലപ്പോഴും അതിവൈകാരികമായി പ്രതികരിച്ചിട്ടുണ്ട്. എന്തു സംഭവിക്കും എന്നറിയാന് കാത്തിരുന്നു. അതു ബാധിക്കുന്നതു കുട്ടികളെയാണ്. ക്ഷമിക്കാനും മറക്കാനും പഠിച്ചു. എല്ലാവര്‍ക്കും അവരുടേതായ ഒരു സ്പേസ് ഉണ്ട്. അതിനെ ബഹുമാനിക്കണം. നാലു വര്‍ഷത്തോളം കാത്തിരുന്നതിനു ശേഷമാണ് വിവാഹമോചനത്തിലേക്കെത്തിയത്. അതുകൊണ്ടുസതന്നെ ആ തിരിച്ചറിവോടെയാണ് ഞാന് അതിനെ കൈകാര്യം ചെയ്തത്. അദ്ദേഹം ഇപ്പോള് സന്തോഷവാനാണ്. ഞാനും എന്റെ മകനും അങ്ങനെ തന്നെ. ഞങ്ങള് മകനെ പിടിച്ചു വയ്ക്കാറില്ല. അതുകൊണ്ടു തന്നെ എല്ലാവരും സന്തോഷത്തോടെയിരിക്കുന്നു. പരസ്പര ബഹുമാനം സൂക്ഷിക്കുന്നു.' - ശ്രിന്ദ പറഞ്ഞു.\nഅര്‍ഹാന് എന്റെ ഭാഗം തന്നെയാണ്. ജീവിതം കൈവിട്ടു പോകുന്ന അവസരങ്ങളില് ചേര്‍ത്തു പിടിച്ച ശക്തിയാണ് അര്‍ഹാന്. മകനു ജന്‍മം നല്‍കിയതായിരുന്നു ഏറ്റവും സന്തോഷകരമായ നിമിഷം. കുഞ്ഞിന്റെ മുഖം ആദ്യമായി കണ്ടപ്പോഴുണ്ടായ സന്തോഷം പറഞ്ഞറിയിക്കാന് സാധിക്കില്ല. എന്നിലെ സ്ത്രീ പൂര്‍ണതയിലേക്കെത്തിയത് അമ്മയായതിനു ശേഷമാണെന്ന് എനിക്കു തോന്നിയിട്ടുണ്ട്. അവന് ആര്‍ട്ടിസ്റ്റ് ആകണമെന്നാണ് ആഗ്രഹം. ചിത്രകാരന്. കേട്ടപ്പോള്‍ത്തന്നെ ഒരുപാടു സന്തോഷം തോന്നി. ഒരുപാടു പ്രതിസന്ധികളിലൂടെ കടന്നു പോയിട്ടുണ്ടെങ്കിലും അവിടെ കരുത്തു പകര്‍ന്നത് മകന്റെ സാമീപ്യമാണെന്നും ശ്രിന്ദ പറഞ്ഞു.\nപൊറോട്ട, ഐസ് ക്രീം, ഓള്‍ഡ് മങ്ക്, ബിയര്; സുദേവിന്റെ സിക്‌സ് പാക്ക് റൈസ് പാക്ക് ആയ കഥ പറഞ്ഞത് താരം തന്നെ\nമക്കള്‍ക്ക് കുടുംബ ബിസിനസ്സ് നിര്‍ദേശിക്കില്ല; സണ്ണി ലിയോണിനെതിരെ ട്രോള് ആക്രമണം; കുറിക്ക് കൊള്ളുന്ന മറുപടിയുമായി സണ്ണി\nശ്രീദേവിയും ജെ.കെ റിതീഷും അടുത്തതാര്? പ്രിയ ആനന്ദിന്റെ കൂടെ ആരൊക്കെ അഭിനയിക്കുന്നോ അവരൊക്ക മരിക്കുന്നുവെന്ന് ആരാധകന്; മറുപടിയുമായി നടി\n'കണ്ടാല് അമ്മ ശ്രീദേവിയെ പോലുണ്ടല്ലോ?'; ഡിസൈനര് സാരിയില് തിളങ്ങിയ ജാന്‍വി കപൂറിനോട് ആരാധകര്\nഛപാക്കിലെ ദീപിക പദുക്കോണിന്റെ ചുംബനരംഗം പുറത്ത്; കുട്ടികളെ ഇത് കാണിക്കരുതെന്ന് ചിത്രീകരണം കണ്ടു നിന്നവര്; ലിപ്ലോക്ക് വിവാദത്തില്\nപോണ് ഇന്‍ഡസ്ട്രി ഉപേക്ഷിച്ചത് പോണ് നിരോധം ഭയന്നോ? സണ്ണി ലിയോണിയുടെ മറുപടി ഇങ്ങനെ


KSRTC ജീവനക്കാരുടെ ശമ്പള വിതരണം ഇന്ന് പൂർത്തിയാകും; പട്ടിണി മാർച്ചുമായി ബിഎംഎസ് – Tip of India News\nതിരുവനന്തപുരം : സംസ്ഥാനത്ത് കെഎസ്ആര്‍ടിസി ശമ്പള വിതരണം ഇന്ന് പൂര്‍ത്തിയാകുമെന്ന് കോര്‍പറേഷന് അറിയിച്ചു. ഡ്രൈവര്‍മാര്‍ക്കും കണ്ടക്ടര്‍മാര്‍ക്കും ഇന്നലെമുതൽ ശമ്പളം നൽകി തുടങ്ങി. ഭാക്കിയുളള മറ്റ് ജീവനക്കാര്‍ക്ക് ഇന്ന് ശമ്പളമെത്തും. സര്‍ക്കാര് അധികമായി അനുവദിച്ച 20 കോടി രൂപ നല്‍കിയതിനാലാണ് പ്രശ്‌നം പരിഹരിക്കാനായതെന്ന് കോര്‍പറേഷന് അറിയിച്ചു.\nഗുരുതരമായ സാമ്പത്തിക പ്രതിസന്ധിയാണ് കെ.എസ്.ആർ.ടി.സി നേരിടുന്നത്. കെ.എസ്.ആർ.ടി.സി ജീവനക്കാർക്ക് ശമ്പളം നൽകേണ്ടത് സർക്കാരിന്റെ ഉത്തരവാദിത്തമല്ലെന്നാണ് ഗതാഗത മന്ത്രി ആവർത്തിച്ച് പറഞ്ഞുകൊണ്ടിരുന്നത്. പ്രതിപക്ഷ സംഘടനകൾ പണിമുടക്ക് നടത്തിയതിനാലാണ് ശമ്പളം നൽകാൻ സാധിക്കാതെ വന്നതെന്നും ഗതാഗത മന്ത്രി പറഞ്ഞിരുന്നു. എന്നാൽ ഭരണ പക്ഷ അനുകൂല സംഘടനയായ സിഐറ്റിയുവും ശക്തമായ പ്രതിഷേധവുമായി രംഗത്ത് എത്തിയതോടെയാണ് ശമ്പള പ്രതിസന്ധിയിൽ ഇടപെടാൻ മന്ത്രി തയ്യാറായായത്.\nഅതേ സമയം ആന്റണി രാജുവിന്റെ നിലപാട് തള്ളി ധനമന്ത്രി കെ.എൻ ബാലഗോപാൽ രംഗത്ത് എത്തി. ജീവനക്കാർ സമരം ചെയ്തത് കൊണ്ടല്ല ശമ്പളം നൽകാത്തതെന്നും സാമ്പത്തിക പ്രതിസന്ധിയാണ് പ്രശ്നമെന്നും കെ.എൻ. ബാലഗോപാൽ വ്യക്തമാക്കി. അതേ സമയം ശമ്പള പ്രതിസന്ധിക്ക് ശാശ്വത പരിഹാരം വേണമെന്നാണ് ഭരണ പക്ഷ യൂണിയനുകളടക്കം ആവശ്യപ്പെടുന്നത്. എല്ലാ മാസവും അഞ്ചാം തീയതിക്കുള്ളിൽ ശമ്പളം നൽകാമെന്ന് ഉറപ്പ് പാലിച്ചില്ലെങ്കിൽ ശക്തമായ സമരത്തിലേക്ക് പോകാനാണ് യൂണിയനുകളുടെ തീരുമാനം.\nതൊഴിലാളികള്‍ക്ക് ശമ്പളം നല്‍കേണ്ടത് മാനേജ്‌മെന്റാണെന്ന ഗതാഗതമന്ത്രിയുടെ പ്രസ്താവനയ്‌ക്കെതിരെ സിഐടിയു കടുത്ത വിയോജിപ്പ് രേഖപ്പെടുത്തിയ പശ്ചാത്തലത്തിലാണ് വ്യക്തത വരുത്തി ധനമന്ത്രിയും രംഗത്തെത്തിയിരിക്കുന്നത്. സംസ്ഥാനത്തെ സംബന്ധിച്ച് പൊതുമേഖലയുടെ നിയന്ത്രണവും ഉത്തരവാദിത്തവും സര്‍ക്കാരിനാണെന്ന നിലപാടാണ് സിഐടിയു മുന്നോട്ടുവെക്കുന്നത്. അതേസമയം വിഷുവിനും ഈസ്റ്ററിനും ശമ്പളം ലഭിക്കാത്തതിന്റെ പേരിൽ ഭരണ പക്ഷ അനുകൂല സംഘടനകളടക്കം പ്രതിഷേധിച്ചിരുന്നു.


വിശാഖപട്ടണത്ത് ജൈവ ഡീസല് യൂണിറ്റില് വന് അഗ്നിബാധ\nWednesday 27 April 2016 11:32 am IST\nവിശാഖപട്ടണം: ആന്ധ്രാപ്രദേശിലെ വിശാഖപട്ടണത്ത് സ്ഥിതി ചെയ്യുന്ന ജൈവ ഡീസല് യൂണിറ്റില് വന് അഗ്നിബാധ. ചൊവ്വാഴ്ച രാത്രി 7.30 ഓടെയാണ് തീപടര്‍ന്നുപിടിച്ചത്. എട്ട് ടാങ്കുകള് കത്തിനശിച്ചു. ഇന്ധനവും അസംസ്കൃത വസ്തുക്കളും അടങ്ങിയ 12 ടാങ്കുകള്‍ക്ക് തീപിടിച്ചതായാണ് സൂചന. ആറു ടാങ്കുകള് പൊട്ടിത്തെറിച്ചതായും ദൃക്സാക്ഷികള് പറയുന്നു. അപകടം നടക്കുമ്പോള് ഫാക്ടറിയിലുണ്ടായിരുന്ന 15 ജീവനക്കാരും രക്ഷപ്പെട്ടു. നാല്‍പതോളം അഗ്‌നിശമനസേനാ യൂണിറ്റുകള് എത്തിയാണ് തീ നിയന്ത്രണ വിധേയമാക്കിയത്. അഞ്ചു ലക്ഷം ടണ് വരെ ജൈവ ഡീസല് ഉല്‍പാദിപ്പിക്കാന് ശേഷിയുള്ള ബയോമാക്‌സിന്റെ പ്ലാന്റിലാണ് തീപിടുത്തമുണ്ടായത്. അപകടത്തിന്റെ കാരണം അറിവായിട്ടില്ല. 120 കോടി രൂപയുടെ നഷ്ടം സംഭവിച്ചിട്ടുണ്ടെന്നാണ് പ്രാഥമിക നിഗമനം. ബുധനാഴ്ച രാവിലെയും പ്രദേശത്ത് തീ ഉയര്‍ന്നുകത്തുന്നത് കാണാം. തീപിടിച്ച ഓരോ ടാങ്കിനും 3000 ലിറ്റര് ഇന്ധന സംഭരണ ശേഷിയുള്ളതാണ്. മിക്കവയിലും 30 ശതമാനത്തിനും 70 ശതമാനത്തിനും ഇടയില് ഇന്ധനമുണ്ടായിരുന്നു. സ്ഥിതിഗതികള് പരിശോധിക്കുന്നതിനായി കേന്ദ്ര മാനവവിഭവശേഷി മന്ത്രി ഗന്ത ശ്രീനിവാസ റാവു സ്ഥലത്തെത്തിയിട്ടുണ്ട്. അടിയന്തര നടപടി സ്വീകരിക്കാന് മുഖ്യമന്ത്രി എന്.ചന്ദ്രബാബു നായിഡു ജില്ലാ ഭരണകൂടത്തിനും നേവിക്കും നിര്‍ദേശം നല്‍കി.\nതിരുവനന്തപുരം കിഴക്കേകോട്ടയില് വന് അഗ്നിബാധ\nകരിമ്പിന് തോട്ടത്തില് വന് അഗ്നിബാധ\nദുബായിലെ മറീന ടോര് ടവറില് വന് അഗ്നിബാധ\nകൊല്‍ക്കത്തയില് റബ്ബര് ഫാക്ടറിയില് വന് അഗ്നിബാധ\nദല്‍ഹി നരേല വ്യവസായ മേഖലയില് വന് അഗ്നിബാധ\nകിടക്ക നിര്‍മ്മാണ കമ്പനിയില് വന് തീപിടിത്തം ഒരു കോടിയുടെ നഷ്ടം...


സെക്സിന് അനുവാദം ചോദിക്കൽ പ്രഹസനം മാത്രം|women|viral news|viral post|manorama news|manorama online|breaking news|latest news\n‘നോ’ എന്നു പറയാൻ കഴിയാത്ത അവസ്ഥയിൽ സ്ത്രീകളെ എത്തിക്കും; സെക്സിന് അനുവാദം ചോദിക്കൽ പ്രഹസനം മാത്രം\nശ്രീപാർവതി March 25, 2022 10:32 AM IST\nസിനിമാ പ്രൊമോഷന്റെ ഭാഗമായി നടത്തിയ പ്രസ്മീറ്റിൽ വിനായകൻ മീടുവിനെ കുറിച്ച് സംസാരിക്കുന്നു.\n"അമ്മ പറഞ്ഞു കേട്ട ഒരു കാര്യമുണ്ട്. ഞാൻ കൈക്കുഞ്ഞ് ആയിരുന്നപ്പോൾ ഒരു തമിഴൻ ഭിക്ഷക്കാരൻ വീട്ടിൽ വന്നപ്പോൾ ഇങ്ങനെ ചോദിച്ചുവത്രെ, ഇന്ത കുഴന്തയെ കൊടുക്കുമാ , തമിഴ്നാട്ടിൽ നല്ല വില കിടൈയ്ക്കും കേട്ട് കൊണ്ട് നിന്ന അപ്പച്ചൻ വാക്കത്തിയുമായി അയാളെ പറമ്പിനു പുറത്തുവരെ ഓടിച്ചു . സത്യത്തിൽ അയാൾ ചോദിക്കുക മാത്രമാണ് ചെയ്തത്, - കിട്ടിയില്ലെങ്കിൽ പോവുകയും ചെയ്യും. അതിക്രമം ചെയ്തിട്ടുമില്ല. ചോദിക്കാതെ കൊടുക്കുമോയെന്ന് എങ്ങനെ അറിയും?പിന്നെ അപ്പച്ചൻ ഓടിച്ചത് ശരിയായോ?\nതികച്ചും ശരിയായി- കാരണം എന്നെ വിൽക്കാൻ വച്ചിരിക്കുകയല്ലല്ലോ" സജി മാർക്കൊസ് അദ്ദേഹത്തിന്റെ ഫെയ്സ്ബുക്ക് പ്രൊഫൈലിൽ ഇങ്ങനെ കുറിക്കുകയുണ്ടായി. നടൻ വിനായകൻ അദ്ദേഹത്തിന്റെ സിനിമയുമായി ബന്ധപ്പെട്ട പ്രമോഷൻ പ്രസ്മീറ്റില് തീർത്തും അനവസരത്തിൽ നേരിട്ട ഒരു ചോദ്യമാണ് ഇതുപോലെ സോഷ്യൽ മീഡിയയിൽ ഇപ്പോൾ ട്രെൻഡിംഗ് ആയ പോസ്റ്റുകൾക്ക് ആധാരം.\nഅവിടെ വച്ചു വിനായകൻ ചോദിച്ച ചോദ്യമുണ്ട്, എന്താണ് ഈ മീ ടു. വളരെ ബുദ്ധിപരമായി സോഷ്യൽ മീഡിയ പോസ്റ്റുകൾ ഇടുന്ന അദ്ദേഹത്തിന് അതിന്റ അർത്ഥം അറിയില്ലെന്ന് പറയാനാകില്ല, പക്ഷേ, അതിന്റെ അർത്ഥം ഒരുപാട് പേർക്ക് അറിയില്ല എന്ന് തുടർന്ന് വന്ന ചർച്ചകൾ ബോധ്യപ്പെടുത്തുന്നുണ്ട്. എന്താണ് മീ ടു? എന്താണ് കൺസന്റ്? ഈ രണ്ട് ചോദ്യങ്ങളുടെ ഉത്തരങ്ങൾക്കു പിന്നാലെയാണ് സോഷ്യൽ മീഡിയ.\nഎനിക്ക് നിങ്ങളുമായി സെക്സ് ചെയ്യാൻ ആഗ്രഹമുണ്ട്. ക്യാൻ വീ? - ഇത്തരം ഒരു ചോദ്യമാണ് കൺസന്റ് ചോദിക്കൽ. വിനായകൻ പറഞ്ഞ ഉത്തരം അനുസരിച്ചു ആഗ്രഹം തോന്നിയ സ്ത്രീയോട് അനുവാദം വാങ്ങുന്നു എന്നതാണ്. എന്താണ് അങ്ങനെ ചോദിച്ചാൽ കുഴപ്പം? കഴിഞ്ഞ ദിവസം ഒരു പുരുഷ സുഹൃത്തിനോട് സംസാരിക്കുകയുണ്ടായി,\n"ഞാൻ ഒരു സ്ത്രീയെ പരിചയപ്പെട്ടു. ഒരു ഒഫീഷ്യൽ കാര്യത്തിന് ഓൺലൈനിൽ സംസാരിച്ചു എന്നത് മാത്രമാണ് പരിചയം. ഞങ്ങൾ വാട്സാപ്പിൽ ഡീറ്റെയിൽസ് സംസാരിച്ചിരുന്നു, അങ്ങനെ പരിചയം ആയി. പക്ഷേ അടുത്ത 10 മിനിറ്റിൽ അവർ സെക്സിനു താത്പര്യം ഉണ്ടോ എന്നാണ് ചോദിച്ചത്"\n" എന്നിട്ട് എന്താണ് മറുപടി കൊടുത്തത് "\n" ഒന്നുമില്ല, ഞാൻ ഷോക്ക് ആയി. ആദ്യമായി സംസാരിച്ചു തുടങ്ങി അത്ര സമയത്തിനുള്ളിൽ ഒരാൾക്ക് എങ്ങനെ ' ഹാപ്പി മോമെന്സ് ' ഡിമാൻഡ് ചെയ്യാൻ പറ്റും? "\n"താല്പര്യം ഇല്ലെങ്കിൽ പറഞ്ഞാൽ പോരെ?"\n" മതിയായിരിക്കും, പക്ഷേ... "\n" ഒരു സ്ത്രീ ഇങ്ങോട്ട് ചോദിച്ചത് കൊണ്ടാണോ? "\n" അല്ല, എന്നെക്കുറിച്ച് ഒന്നും അറിയാത്ത ഒരാൾ, എന്റെ ആറ്റിറ്റ്യൂഡ് അറിയാത്ത ഒരാൾ, എങ്ങനെ ഇങ്ങനെ ഒരു ചോദ്യം ചോദിക്കാൻ പറ്റും? "\n" ഹഹ... ഞങ്ങൾ സ്ത്രീകൾ ഈ ചോദ്യം ഒരുപാട് കേൾക്കുന്നതാണ്.",\nസെക്സിനു താത്പര്യം ഉണ്ടോ? എന്ന ചോദ്യം സ്ത്രീ ആണോ പുരുഷൻ ആണോ എന്നതിൽ അല്ല പ്രശ്നം, ആ ചോദ്യത്തിന്റെ സാഹചര്യത്തിൽ തന്നെ ആണ് പ്രശ്നം. ഏറ്റവും പ്രധാന പ്രശ്നം സമ്മതം ചോദിക്കൽ എന്നതിന്റെ അർത്ഥവ്യത്യാസമാണ്. ചക്കയോ മാങ്ങയോ തരാൻ പറയുന്ന അത്ര എളുപ്പത്തിൽ ഒരു സ്ത്രീയോട് ശാരീരിക ബന്ധം ആവശ്യപ്പെടുന്നത് നീതിയല്ല. പ്രണയത്തിൽ ആണെങ്കിൽ പോലും( അല്ലെങ്കിലും ) രണ്ട് വ്യക്തികളും അതിന് തയ്യാറാണ് എന്ന അവസ്ഥ എത്തുന്ന സമയത്ത് കണ്സന്റ് എന്ന വാക്ക് കൃത്യമായി മാറുന്നു. അവിടെ സമ്മതം ചോദിക്കൽ അല്ല നടക്കുന്നത്, മറിച്ചു പരസ്പരം ഉള്ള സമ്മതം കൊടുക്കലാണ്. പ്രണയം കൊണ്ട് അന്ധമായ ഒരു സാഹചര്യത്തിൽ, എന്തെങ്കിലും വാഗ്ദാനങ്ങൾ നൽകിയ ശേഷം, no - എന്ന വാക്ക് പറയാൻ പറ്റാത്ത ഒരവസ്ഥയിൽ എതിരെ നിൽക്കുന്ന ആളെ എത്തിച്ച ശേഷം ഒക്കെയുള്ള അനുവാദം ചോദിക്കൽ പ്രഹസനം മാത്രമാണ്.\nഎന്താണ് മീ ടു?\nഒരു വ്യക്തിക്ക് ഒട്ടും സുഖകരമല്ലാത്ത( comfort അല്ലാത്ത ) ഒരു സാഹചര്യത്തിൽ can i have sex with you? എന്ന് ചോദിക്കുന്നത് ഉൾപ്പെടെ അവസരം മുതലെടുത്ത് ആ വ്യക്തിയെ നിസ്സഹായ അവസ്ഥയിൽ എത്തിച്ചു മാനസികമായും ശരീരികമായും ഉപയോഗിക്കുന്നതുമെല്ലാം മീടു തന്നെ. കണ്‍സെന്റ് എന്ന വാക്കിനെയും മീടുവിനെയും ഒരുപാട് വ്യത്യസ്തമായ അല്ലെങ്കിൽ അവരവർക്ക് യോജിച്ച രീതിയിൽ ആളുകൾ സങ്കൽപ്പിക്കുന്നുണ്ട്. സമ്മതം ചോദിക്കാതെ എങ്ങനെ ഒരാളോട് ശാരീരിക ബന്ധത്തിനു സമ്മതമാണോ എന്നറിയും എന്ന ചോദ്യമാണ് ഇതിൽ ഉയർന്നു വരുന്നത്. അവിടെയാണ് സമ്മതം ചോദിക്കൽ അല്ല പരസ്പരമുള്ള അംഗീകരിക്കലും സ്വീകരിക്കലും ആണ് നീതി എന്നു പറയേണ്ടി വരുന്നത്. താത്പര്യമുള്ള രണ്ട് പേർക്കിടയിൽ അത് വളരെയെളുപ്പത്തിൽ മനസ്സിലാക്കാൻ കഴിയുന്ന ഒരു അനുഭവവുമാണ്. കാരണം മനുഷ്യന്റെ പ്രാഥമിക ആവശ്യമെന്ന നിലയിൽ വാക്കുകളെക്കാൾ വേഗത്തിൽ ആ സമ്മതം മനസ്സിലാക്കൽ എളുപ്പമാകുന്നു. അവിടെ സ്വീകാര്യതയും ബഹുമാനവും ഉണ്ടാവുന്നു. അത് സമ്മതം ചോദിക്കൽ അല്ല എന്ന് ഒരിക്കൽ കൂടി അടിവര ഇട്ട് പറയട്ടെ.\nവിദേശ രാജ്യങ്ങളിലെ ശാരീരിക ബന്ധ രീതികളെ താരതമ്യപ്പെടുത്തി പുരോഗമന ആശയവുമായും ഈ സമ്മതം ചോദിക്കൽ ചർച്ചകൾ നടക്കുന്നുണ്ട്. ഓരോ നാടിനും പുരോഗമനം എന്നത് അവരവരുടെ കാലവുമായി ബന്ധപ്പെട്ടിരിക്കുന്നു. ഇപ്പോഴും മര്യാദക്ക് സ്ത്രീകളോട് പെരുമാറാൻ അറിയാത്ത,ലിംഗ സമത്വം തൊട്ട് തീണ്ടിയിട്ടില്ലാത്ത ഒരു നാട്ടിൽ സമ്മതം ചോദിക്കൽ എന്നത് ഒരു അപമാനം തന്നെയാണ്. കാരണം അതൊരാളുടെ ആവശ്യമാണ്, അതിനെ തൃപ്തിപ്പെടുത്താൻ " തരുമോ " എന്നതാണ് ആ ചോദ്യം. ആവർത്തിക്കുന്നു, ഒരു വ്യക്തിയും ചരക്കല്ല, ചോദ്യങ്ങൾക്ക് മറുപടി പറയാൻ ബാധ്യസ്ഥരുമല്ല. ആ ചോദ്യം തന്നെ നീതി നിഷേധമാണ്.\n1r6cthn638jh0ignq6o6398ss video-component https-www-manoramaonline-com-women-features


റാൻഡം ചാറ്റ് - വീഡിയോ ചാറ്റ് ഫിലിപ്പീൻസ്\nഡേറ്റിംഗ് (വളരെ ലളിതമായ ഗൈഡ്)\nസ്പിരിറ്റ്സ് ഉണ്ടാക്കുകഇല്ലാതെലേഖനം ഞാന് വായിച്ചു വീഡിയോ നിങ്ങൾ കാണുക, ഇഷ്ടപ്പെടുന്നു. തീർച്ചയായും, ന്യായമായ കാരണം, സൈറ്റുകൾ പ്രോത്സാഹിപ്പിക്കാൻ ഒരിക്കലും. പല വെബ്സൈറ്റുകളും ഉണ്ട്, പോലും അറിയിപ്പ് കുറിച്ച് ബ്ലോഗ് അഭിപ്രായങ്ങൾ അല്ലെങ്കിൽ മറ്റ് റേറ്റിംഗ് പോർട്ടലുകളും, പല അനിമേറ്റഡ്. എങ്കിലും, നീ എന്തു ചെയ്യണമെന്ന് അറിയാൻ പല ശരിക്കും. മാത്രമല്ല ഡേറ്റിംഗ് പെൺകുട്ടികൾ ബ്രാൻഡ് ആണ്. യഥാർത്ഥ ഉപയോക്തൃ പ്രൊഫൈലുകൾ, കാരണം ഒരു ലിങ്ക്. എങ്കിലും. അപ്ലിക്കേഷൻ ഉപയോഗിച്ച്, ഈ ലിങ്ക...\nഡേറ്റിംഗ് സൈറ്റ്, - ഡേറ്റിംഗ് സൈറ്റ്\nഇത് ഒരു അന്താരാഷ്ട്ര ഡേറ്റിംഗ് സൈറ്റ്, മിഷിഗൺനമ്മുടെ അമേരിക്കൻ ഡേറ്റിംഗ് സൈറ്റ് പ്രശസ്തമായ സൗജന്യ ഓൺലൈൻ ഡേറ്റിംഗ്, നു മറ്റൊരു ഡേറ്റിംഗ് ഡേറ്റിംഗ് വേണ്ടി വിവാഹം തുടങ്ങുന്ന ഒരു കുടുംബം. സൂക്ഷ്മമായി, - നിന്ന് ലേഖനങ്ങൾ, വിവാഹം ഒരു വിദേശി, എന്താണ് വിവാഹം ഒരു വിദേശി.\nമൊബൈൽ, ഓൺലൈൻ, മൊബൈൽ ചാറ്റ് ഇന്ത്യ\nറാൻഡം ചാറ്റ്, ചാറ്റ്\nസ്പാം, ക്ഷണങ്ങള്, സൈബർ ചാറ്റ്, വര്ഗീയവാദി ചാറ്റ്\nഇന്ത്യൻ മൊബൈൽ ചാറ്റ്\nഇന്ത്യ ചാറ്റ് ചാറ്റ് എവിടെ പങ്കെടുക്കുന്നവർ എക്സ്ചേഞ്ച് അല്ലെങ്കിൽ, ഒരു റിയൽ-സമയം മൊബൈൽ ഫോൺ ചാറ്റ്. ചാറ്റ് ഇന്ത്യ ഒരു റാൻഡം ചാറ്റ് ചാറ്റ് സൈറ്റുകൾ.\nസ്വതന്ത്ര ഫിലിപ്പിനോ വീഡിയോ ചാറ്റ് റൂം - ഫിലിപ്പിനോ ചാറ്റ്, ഫിലിപ്പിനോ ചാറ്റ്, ഫിലിപ്പിനോ ക്യാം ചാറ്റ്\nസ്വാഗതം ഫിലിപ്പിനോ വീഡിയോ ചാറ്റ് മുറിഫിലിപ്പിനോ ചാറ്റ് മുറി. ഫിലിപ്പിനോ പെൺകുട്ടികൾ ആൺകുട്ടികളുടെ ഫിലിപ്പിനോ. ടെക്സ്റ്റ് ചാറ്റ് ഫിലിപ്പിനോ. ഫിലിപ്പിനോ ക്യാം ചാറ്റ്, ഫിലിപ്പിനോ, ഫിലിപ്പിനോ, ചാറ്റ് ഫിലിപ്പിനോ, ഫിലിപ്പിനോ ടെക്സ്റ്റ് ചാറ്റ്, ഫിലിപ്പിനോ മൊബൈൽ ചാറ്റ്, ഫിലിപ്പിനോ ചാറ്റ് റൂമുകൾ രജിസ്ട്രേഷൻ ഇല്ലാതെ, ചാറ്റ് ഫിലിപ്പിനോ ജനം, ഫിലിപ്പിനോ സ്കൈപ്പ് വീഡിയോ ചാറ്റ്, ഫിലിപ്പിനോ, യാഹൂ ഫിലിപ്പിനോ ചാറ്റ്, ഫിലിപ്പിനോ. സ്വതന്ത്ര ഫിലിപ്പിനോ ചാറ്റ് മുറി.\nമികച്ച സൗജന്യ ഗെയിംസ്, ഏഷ്യൻ, ചാറ്റ്, മുംബൈ, ഒരു ചാറ്റ്, ചാറ്റ്\nചാറ്റ്ഇന്ത്യ ചാറ്റ്, ബോളിവുഡ് ചാറ്റ്, മുംബൈ ചാറ്റ്, ചാറ്റ്, അഹമ്മദാബാദ് ചാറ്റ്, പഞ്ചാബി ചാറ്റ്, ബംഗാളി ചാറ്റ്, ബംഗാളി ചാറ്റ്, ചാറ്റ്, തമിഴ് ചാറ്റ്, അസ്സം ചാറ്റ്, ഗോവ ചാറ്റ്, കൊല്ക്കത്ത ചാറ്റ്.\nചേരാൻ എല്ലാ ഇന്ത്യ ചാറ്റ്.\nഡേറ്റിംഗ് ബെയിറൂട്ട്: ഒരു ഡേറ്റിംഗ് സൈറ്റ്\nനിങ്ങൾ രജിസ്റ്റർ ചെയ്യാംനിങ്ങളുടെ പേജ് സൈറ്റിൽ. പുതിയ പരിചയക്കാർ ബെയിറൂട്ട് (ബെയിറൂട്ട്) ചാറ്റ് ചാറ്റ് നിയന്ത്രണങ്ങൾ. ബെയിറൂട്ട് ? ന് നമ്മുടെ ഡേറ്റിംഗ് സൈറ്റ് ആശയവിനിമയ കത്തുകളിൽ, വ്യാജ അക്കൗണ്ടുകൾ നിയന്ത്രണങ്ങൾ. ഇവിടെ. നിങ്ങൾ രജിസ്റ്റർ ചെയ്യാം. നിങ്ങളുടെ പേജ് സൈറ്റിൽ. പുതിയ പരിചയക്കാർ ബെയിറൂട്ട് (ബെയിറൂട്ട്) ചാറ്റ് ചാറ്റ് നിയന്ത്രണങ്ങൾ.\nഇന്ത്യൻ വീഡിയോ ഡേറ്റിംഗ്\nശരിയായ ഉപയോഗം വ്യാകരണം, ഭാഷാസ്നിപ്പറ്റുകളുടെ, പുതിയ പാതകൾ നിങ്ങളുടെ അടുത്ത ന്നു വിധി, പോലുള്ള രാജ്യത്ത്, അതിന്റെ. ഡേറ്റിംഗ് സ്ത്രീകൾ ബോളിവുഡ് ചിത്രം. നടത്തിയും. ഉപയോഗിച്ച് ശേഷം ഇത്തരം തന്ത്രങ്ങൾ, എങ്കിൽ ബന്ധം (മാസം).\nഞാൻ: ഒരു മനുഷ്യന്: കാര്യമില്ലസ്ത്രീ മനുഷ്യന് പ്രായം, വെബ്സൈറ്റ്, ഏറ്റവും ഗുരുതരമായ എളുപ്പത്തിലുള്ള ഓൺലൈൻ ഡേറ്റിംഗ്, ബന്ധങ്ങൾ, യോഗങ്ങൾ, ! ക്യൂട്ട് താരമെന്ന് നഗരം വളരെ വേഗം.\nഏറ്റവും അനുയോജ്യമായ ഉപയോക്താക്കൾ നിന്ന് നിങ്ങളുടെ, കീശിന്റെ, ലഭിക്കുന്നത് ആരംഭിക്കുക സൂക്ഷ്മമായി നിങ്ങളുടെ സഹ നാട്ടുകാരിൽ നാട്ടുകാരിൽ.\nഡേറ്റിംഗ് സൈറ്റിൽ, ഡേറ്റിംഗ് പ്ലാറ്റ്ഫോം. എങ്കിലും, ഇന്ന് വളരെ സമൂലമായി മാറി.\nപക്ഷേ, ഈ വകവയ്ക്കാതെ\n?, അവിശ്വസനീയമായ. മനുഷ്യരു...\nഡേറ്റിംഗ് സൈറ്റ് പോര്ട്ട് എലിസബത്ത്, സ്വതന്ത്ര ഡേറ്റിംഗ്\nDatazio neska batekin Kazan, argazkiak eta telefono zenbakiak\nഡേറ്റിംഗ് ഇല്ലാതെ ചിത്രങ്ങൾ ചാറ്റ് ചൂതാട്ടമുണ്ടോ കൊണ്ട് ഡേറ്റിംഗ് സൗജന്യ രജിസ്ട്രേഷൻ ആളൊന്നിൻറെ ഡേറ്റിംഗ് രജിസ്ട്രേഷൻ ഇല്ലാതെ വീഡിയോ വീഡിയോ ഡേറ്റിംഗ് സ്ത്രീകൾ ഓൺലൈൻ ഡേറ്റിംഗ് വേണ്ടി സ്വതന്ത്ര രജിസ്ട്രേഷൻ ഇല്ലാതെ ഫോട്ടോകൾ വീഡിയോകൾ വീഡിയോ ഓൺലൈൻ സ്വതന്ത്ര സ്വതന്ത്ര ഓൺലൈൻ വീഡിയോ ചാറ്റ് റൂമുകൾ ഡേറ്റിംഗ് ഡേറ്റിംഗ് ഫോട്ടോ


ഭൂമി കൂട്ടവംശനാശത്തിലേക്ക്, മുന്നറിയിപ്പ് നല്‍കി 15000 ശാസ്ത്രജ്ഞര്\n04 Jun, 2018 at 05:59 AM\nഇത് രണ്ടാം തവണയാണ് ലോകരാജ്യങ്ങളിലെ ശാസ്ത്രജ്ഞര് ഒന്നുചേര്‍ന്ന് മാനവരാശിക്ക് മുന്നറിയിപ്പ് നല്‍കുന്നത്.\nമനുഷ്യന്റെ ഇടപെടല് മൂലം ഭൂമിയില് സംഭവിക്കാനിരിക്കുന്ന കൂട്ട വംശനാശത്തെക്കുറിച്ച് ഗുരുതര മുന്നറിയിപ്പുമായി ശാസ്ത്രജ്ഞരുടെ സംഘം. 184 രാജ്യങ്ങളിലെ 15000 ശാസ്ത്രജ്ഞരാണ് ഈ മുന്നറിയിപ്പ് രേഖയില് ഒപ്പുവെച്ചിരിക്കുന്നത്. മലിനീകരണം മൂലമുണ്ടാകുന്ന പ്രശ്‌നങ്ങള് കൂടുതല് കൂടുതല് ഗുരുതരമാകുന്നുവെന്ന മുന്നറിയിപ്പും ശാസ്ത്രജ്ഞര് നല്‍കുന്നുണ്ട്.\nഇത് രണ്ടാം തവണയാണ് ലോകരാജ്യങ്ങളിലെ ശാസ്ത്രജ്ഞര് ഒന്നുചേര്‍ന്ന് മാനവരാശിക്ക് മുന്നറിയിപ്പ് നല്‍കുന്നത്. 1992ല് 1700 ശാസ്ത്രജ്ഞര് ചേര്‍ന്നായിരുന്നു മുന്നറിയിപ്പ് രേഖയില് ഒപ്പിട്ടിരുന്നത്. ആദ്യത്തെ മുന്നറിയിപ്പിന് ശേഷം ലോകജനസംഖ്യയിലുണ്ടായ വര്‍ധനവും മലിനീകരണത്തിന്റെ തോത് വര്‍ധിച്ചതും പ്രശ്‌നങ്ങള് കൂടുതല് രൂക്ഷമാക്കി. ഇതോടെയാണ് വീണ്ടും മുന്നറിയിപ്പ് നല്‍കാന് ആഗോള ശാസ്ത്രസമൂഹം തയ്യാറായിരിക്കുന്നത്.\nആറാമത്തെ കൂട്ടവംശനാശത്തിന്റെ വക്കിലാണ് ഭൂമിയെന്ന മുന്നറിയിപ്പ് നേരത്തെ തന്നെ ശാസ്ത്രലോകം നല്‍കിയിട്ടുണ്ട്. ഭൂമിയിലെ ആവാസവ്യവസ്ഥയെ മാറ്റി മറിക്കുന്ന പരിസ്ഥിതി എഞ്ചിനീയര്‍മാരെന്നാണ് കൂട്ടവംശനാശത്തിന് കാരണമാകുന്ന ജീവജാലങ്ങളെ വിശേഷിപ്പിക്കുന്നത്. ആറാമത്തെ കൂട്ടവംശനാശത്തിന് കാരണമാകുന്ന പരിസ്ഥിതി എഞ്ചിനീയര്‍മാര് മനുഷ്യരാകുമെന്നാണ് കരുതപ്പെടുന്നത്. ഭൂമിയുടെ പരിസ്ഥിതിയില് മനുഷ്യന്റെ ഇടപെടലിനെ തുടര്‍ന്നുണ്ടാകുന്ന ഗുരുതര മാറ്റങ്ങളാണ് ഇത്തരമൊരു നിരീക്ഷണത്തിന് പിന്നില്.\nപ്രതീക്ഷിക്കുന്ന കൂട്ടവംശനാശത്തെ പ്രതിരോധിക്കാനായി പതിമൂന്ന് നിര്‍ദ്ദേശങ്ങളും ശാസ്ത്രസംഘത്തിന്റെ രേഖയില് മുന്നോട്ടുവെക്കുന്നുണ്ട്. ഭൂമിയിലെ ജനസംഖ്യ കുറയ്ക്കുകയെന്നതാണ് ഇതിലെ നിര്‍ദ്ദേശങ്ങളില് പ്രധാനപ്പെട്ട ഒന്ന്. ഫോസില് ഇന്ധനങ്ങള്‍ക്കുള്ള സബ്‌സിഡി സര്‍ക്കാരുകള് എടുത്തുകളയുക ഹരിത ഇന്ധനങ്ങളെ പ്രോത്സാഹിപ്പിക്കുക സസ്യഭക്ഷണത്തെ പ്രോത്സാഹിപ്പിക്കുക എന്നിങ്ങനെ പോകുന്നു ശാസ്ത്രലോകത്തിന്റെ നിര്‍ദ്ദേശങ്ങള്. സമയം കൂടുതല് വൈകും മുമ്പ് വിവിധ രാജ്യങ്ങള് ഉചിതമായ നടപടികള് സ്വീകരിക്കണമെന്നും ശാസ്ത്രലോകം ഓര്‍മ്മിപ്പിക്കുന്നു.


ആരും അറിയാതെ അയാൾ എഴുതി ഒടുവിൽ ലോകം അറിഞ്ഞു : Deepika.com Special News | deepika feature\nതടവറയിൽ ഒളിപ്പിച്ചു വച്ച മൊബൈൽ ഫോണിൽ അയാൾ എഴുതി തുടങ്ങി..മനസിൽ വരുന്നത് അപ്പോൾ തന്നെ കുറിക്കും..അത് ഉടനെ വാട്സാപ്പ് മെസേജ് ആയി സുഹൃത്തിന് അയച്ചു കൊടുക്കും...ഇതിനിടയിൽ ഭരണകൂടം ആ തടവറയിലെ ഇന്‍റർനെറ്റ് കണക്ഷൻ വിച്ഛേദിച്ചു. എന്നിട്ടും അയാൾ പതറിയില്ല. ടെക്സ്റ്റ് മെസേജുകളായി അയച്ചു കൊടുത്തു കൊണ്ടിരുന്നു...കാരണം ഇരുട്ടിന്‍റെ മറവിൽ നടക്കുന്ന അതിക്രൂര പീഡനങ്ങൾ ലോകത്തിനു മുന്നിൽ വിളിച്ചു പറയണമായിരുന്നു. അവസാനം അയാളുടെ വാക്കുകൾ ലോകം കേട്ടത് പുസ്തക രൂപത്തിലൂടെയായിരുന്നു..തടവറയിൽ അടച്ച രാജ്യത്തിന്‍റെ ഏറ്റവും വലിയ പുരസ്കാരം അയാളെ തേടിയെത്തി.എന്നാൽ പുരസ്കാര വിതരണ ചടങ്ങിലും അയാൾക്ക് പങ്കെടുക്കാൻ സാധിച്ചില്ല...കാരണം, അയാൾ തടവറയിൽ ആയിരുന്നു...\nഇത് ഒരു സിനിമാക്കഥയല്ല\nഇറാനിയൻ എഴുത്തുകാരനും മാധ്യമപ്രവർത്തകനുമായ ബെഹറൂസ് ബൂചാനി എന്ന അഭയാർഥി തടവുകാരന്‍റെ കഥയാണ്. ഓസ്ട്രേലിയയിൽ ഏറ്റവും കൂടുതൽ പുരസ്കാര തുകയുള്ള വിക്ടോറിയൻ പുരസ്കാരമാണ് ലഭിച്ചത് ബൂചാനിയുടെ അനുഭവക്കുറിപ്പുകൾക്ക് ലഭിച്ചത്. 65 ലക്ഷമാണ് പുരസ്കാര തുക.\nനോ ഫ്രണ്ട്സ് ബട്ട് ദി മൗണ്ടൻസ്: റൈറ്റിംഗ് ഫ്രം മാനസ് പ്രസൺ എന്ന പേരിലാണ് പുസ്തകം ഇറങ്ങിയത്. സുഹൃത്തായ ഒമിഡ് തൊഫീഗിയനാണ് പർസിയിൽ എഴുതിയത് പരിഭാഷപ്പെടുത്തിയത്.\nപാപുവ ന്യൂഗിനിയിലെ മാനുസ് ദ്വീപിലെ തടവുകാരനായിരുന്നു ബൂചാനി. അഭയാർഥികളുടെ പ്രശ്നങ്ങളെക്കുറിച്ച് എഴുതുവാൻ വേണ്ടിയാണ് ഇൻഡോനേഷ്യയിൽ നിന്ന് ഓസ്ട്രേലിയയിലെ ക്രിസ്മസ് ദ്വീപിലേക്ക് പുറപ്പെട്ടത്.\nഓസ്ട്രേലിയൻ എമിഗ്രേഷൻ അധികൃതർ കടലിൽ വച്ചു തന്നെ ബൂചാനിയെ അറസ്റ്റ് ചെയ്യുകയായിരുന്നു. താൻ ഒരു എഴുത്തുകാരനാണെന്ന് അധികൃതരോട് പറഞ്ഞപ്പോൾ ഒരു ചെറുപുഞ്ചിരി മാത്രം നല്കി അറസ്റ്റ് ചെയ്തു ബെഹറൂസ് ബൂചാനിയെ മാനുസ് ദ്വീപിലേക്ക് കടത്തുകയായിരുന്നു. പുസ്തം പുറത്തിറങ്ങിയതോടെ ഓസ്ട്രേലിയൻ സർക്കാരിന് മാനുസ് തടങ്കൽ പാളയം അടച്ചു പൂട്ടേണ്ടി വന്നു. ഇതേ ദ്വീപിലെ മറ്റൊരു തടവു പാളയത്തിൽ ആണ് ബൂചാനി ഇപ്പോൾ കഴിയുന്നത്.\nഅഭയാർഥികളുടെ പ്രശ്നങ്ങളെപ്പറ്റി രാജ്യാന്തര തലത്തിൽ ലേഖനങ്ങൾ എഴുതിയ ബെഹറൂസ് ബൂചാനി ആറുവർഷം മുന്പാണ് തടവുകാരനായെത്തിയത്. അതിക്രൂരമായ പീഡനങ്ങളാണ് മാനുസ് ദ്വീപിൽ ബൂചാനി നേരിട്ടത്. കലാപം, കൊലപാതകം, മരണങ്ങൾ, അക്രമങ്ങൾ, ആത്മഹത്യാ ശ്രമങ്ങൾ, വെടിവയ്പ് അങ്ങനെ എല്ലാ കാഴ്ചകൾക്കും സാക്ഷിയാകേണ്ടി വന്നു. എതിർക്കുന്നവർ ക്രൂരമായ പീഡനത്തിന് ഇരയാകും. ഭക്ഷണം കിട്ടുവാൻ നീണ്ട നിരയിൽ നിന്നു. ചിലപ്പോൾ അർദ്ധനഗ്നനായി മണിക്കൂറുകളോളം തടവറയിൽ കഴിയേണ്ടി വന്നു.\nഓസ്‌ട്രേലിയയിൽ ബോട്ടിൽ കുടിയേറ്റം നടത്തുന്നവർ പിടിക്കപ്പെട്ടാൽ ശക്തമായ ശിക്ഷയാണ് നൽകുക. അകലങ്ങളിലുള്ള ദ്വീപിലേക്ക് ഇവരെ കൊണ്ടുപോയി താമസിപ്പിക്കും. പുറംലോകവുമായി കാര്യമായ ബന്ധമുണ്ടാകില്ല. അവിടെയെന്തായിരിക്കും സംഭവിക്കുക എന്നും ആരും അറിയില്ല. 'ഈ ഒരു പുരസ്‌കാരം ഓസ്‌ട്രേലിയയുടെ രാഷ്‌ട്രീയത്തിലും അഭയാർത്ഥികളോടുള്ള സമീപനത്തിലും വലിയ മാറ്റങ്ങളുണ്ടാക്കും-' ബൂചാനിയുടെ പുസ്‌തകം പാർസിയിൽനിന്ന് ഇംഗ്ലീഷിലേക്ക് വിവർത്തനം ചെയ്‌ത തോഫീഗിയൻ മാധ്യമങ്ങളോട് പറഞ്ഞു. കുടിയേറ്റക്കാർക്കെതിരേ ഓസ്ട്രേലിയൻ സർക്കാർ സ്വീകരിക്കുന്ന കർശന നടപടികളെക്കുറിച്ച് നോവലിൽ പറയുന്നുണ്ട്.\nഅറസ്റ്റിലായപ്പോൾ തന്നെ മൊബൈൽ ഫോൺ അതി വിദഗ്ധമായി ബൂചാനി ഒളിപ്പിച്ചിരുന്നു. അതുകൊണ്ട് ദിവസേനയുള്ള അനുഭവങ്ങൾ മൊബൈലിൽ കുത്തിക്കുറിക്കുകയായിരുന്നു. ഇതിനി‌ടയിൽ അധികൃതർ കാണാതെ മൊബൈൽ ചാർജ് ചെയ്യുകയും ചെയ്തു. ഇരുട്ടിന്‍റെ മറവിൽ തന്നെയായിരുന്നു എഴുതിയിരുന്നത്. എല്ലാവരും ഉറങ്ങുന്പോൾ ബൂചാനി ഉറങ്ങിയിരുന്നില്ല.\nതടവറയിൽ ചിലപ്പോൾ പാഞ്ഞുകയറി പട്ടാളക്കാർ അഭയാർഥി തടവുകാരുടെ സാധനങ്ങൾ എല്ലാം നശിപ്പിക്കുന്നത് പതിവായിരുന്നു. ബുക്കിൽ എഴുതിയിരുന്നെങ്കിൽ ഇതു നശിപ്പിക്കുമായിരുന്നു. അതിനാൽ മൊബൈലിൽ എഴുതി അപ്പോൾ തന്നെ സുഹൃത്തായ ഒമിഡ് തൊഫീഗിയന് അയച്ചു കൊടുക്കുകയായിരുന്നു. ഇതിനിടയിൽ രണ്ടു തവണ ഫോൺ പിടിക്കപ്പെട്ട സംഭവവും ഉണ്ടായി. പിന്നീട് ദ്വീപിലേക്കുള്ള ഇന്‍റർനെറ്റ് ബന്ധം വിച്ഛേദിച്ചു. അതോടെ ടെക്‌സ്‌റ്റ് മെസേജായി ടൈപ്പ് ചെയ്‌ത് അയച്ചുനൽകാൻ തുടങ്ങി.\nബൂചാനിയുടെ ഇന്തോനേഷ്യ മുതൽ ഓസ്‌ട്രേലിയവരെയുള്ള കുടിയേറ്റത്തെക്കുറിച്ചാണ് പുസ്‌തകത്തിൽ പറയുന്നത്. പ്രമുഖ ബ്രിട്ടീഷ് ദിനപത്രമായ "ദ ഗാർഡിയൻ" പത്രത്തിലെ കോളമിസ്‌റ്റുമാണ് ബൂചാനി. കുര്‍ദുകളുടെ അവകാശങ്ങള്‍ക്കുവേണ്ടി എഴുതിയതിന് ഇറാനിലെ ഇസ്‌ലാമിക് റവല്യൂഷനറി ഗാര്‍ഡ്സ് കോര്‍പ്സിന്‍റെ ആക്രമണം നേരിട്ട ബൂചാനി മൂന്നുമാസം ഒളിവില് കഴിഞ്ഞു. പുരസ്‌കാരം ലഭിക്കാൻ വേണ്ടിയല്ല ഞാനീ പുസ്‌തകം എഴുതിയത്. ഓസ്‌ട്രേലിയയിലെയും ലോകത്തെമ്പാടുമുള്ള ജനങ്ങളെയും മാനുസിലും നൗറു ദ്വീപിലും നടക്കുന്ന ചൂഷണം അറിയിക്കാനാണ‌്. ഇവിടത്തെ പാവപ്പെട്ടവരെ വ്യവസ്ഥിതി ചൂഷണം ചെയ്യുന്നത് തടയുന്നതിന‌് ഈ പുരസ്‌കാരം ഒരു കാരണമാകുമെന്ന് കരുതുന്നു. ഞങ്ങളുടെ അവസ്ഥ കൂടുതൽ ആളുകളിലേക്കെത്തണം, ഈ കിരാതമായ നടപടികൾ അവസാനിപ്പിക്കണമെന്നും ബൂചാനി ഒരു മാധ്യമത്തോട് വെളിപ്പെടുത്തി.\nഓസ്ട്രേലിയയില് രാഷ്‌ട്രീയ അഭയം തേടിയെത്തുന്നവര് നേരിടുന്ന മനുഷ്യാവകാശ ലംഘനം വിഷയമാക്കി മലയാളിയായ പ്രശസ്ത ഡോക്യുമെന്‍ററി ഫിലിം മേക്കര് സൈമണ് വി.കുര്യന്‍റെ 'സ്റ്റോപ്പ് ദി ബോട്ട്സ്' എന്ന ഡോക്യുമെന്‍ററിയിൽ അഭയാര്‍ത്ഥികള് നേരിടുന്ന പ്രശ്നങ്ങള് അവതരിപ്പിക്കുന്നത് ബെഹ്റൂസ് ബൂചാനി ആണ്. സ്റ്റോപ്പ് ദി ബോട്ട്സ് എന്നാണ് ഡോക്യുമെന്‍ററിയുടെ പേര്. തടവില് കഴിയുന്ന മാനുസ് ദ്വീപില് ചിത്രീകരിച്ച് രഹസ്യമായി പുറത്തെത്തിച്ച ദൃശ്യങ്ങള് ആണ് ഡോക്യുമെന്‍ററിയില് ഉപയോഗിച്ചത്. അന്തര്‍ദേശീയ തലത്തില് ഏറെ ശ്രദ്ധിക്കപ്പെട്ട ഡോക്യുമെന്‍ററി നിർമിച്ചത് സൈമണിന്‍റെ ഭാര്യയും മാധ്യമ പ്രവര്‍ത്തകയുമായ ഗീതാഞ്ജലി കുര്യനാണ്.


Counselling Services in Trivandrum, Kerala- Child & Family Counselling | ഒറ്റയ്ക്കാണെന്ന തോന്നലുണ്ടോ.\nകുടുംബവും കുട്ടികളും ബന്ധുമിത്രാദികളുമെല്ലാം ഉള്‍പ്പെടുന്നൊരു ജീവിതമാണ് ഭൂരിഭാഗം മനുഷ്യരുടേയും സ്വപ്നം. എന്നാല് ജീവിതത്തില് ഒറ്റപ്പെട്ടു പോകുന്ന അല്ലെങ്കില് ഒറ്റപ്പെട്ട ജീവിതം നയിക്കാന് ആഗ്രഹിക്കുന്ന ചെറിയൊരു വിഭാഗമുണ്ട്. ഇതില് ആദ്യത്തെ വിഭാഗക്കാര് ജീവിതസാഹചര്യങ്ങള് കാരണം ഒറ്റപ്പെട്ട ജീവിതം നയിക്കാന് വിധിക്കപ്പെട്ടവരാണ്. എന്നാല് ഒറ്റയ്ക്ക് ജീവിക്കാന് സ്വയം തീരുമാനിച്ചിറങ്ങിയവരാണ് രണ്ടാമത്തെ കൂട്ടര്. എന്തുതന്നെ ആയാലും ഇവരില് മിക്കവരും സാധാരണജീവിതം നയിക്കുന്നവരേക്കാള് മാനസികആരോഗ്യ പ്രശ്നങ്ങള് അനുഭവിക്കുന്നതായാണ് കണ്ടുവരുന്നത്. വിഷാദം, അമിതമായ ഉത്കണ്ഠ, ഹൃദയാഘാതം, ക്ഷീണം, ഉറക്കമില്ലായ്മ, തൂക്കത്തില് പെട്ടന്നുണ്ടാകുന്ന ഏറ്റക്കുറച്ചിലുകള് തുടങ്ങി ആത്മഹത്യാപ്രവണത വരെ ഇവരില് കൂടുതലായി കണ്ടുവരുന്നു. ഒറ്റയ്ക്ക് ജീവിക്കുമ്പോള് മാനസിക, ആരോഗ്യ സുരക്ഷാകാര്യങ്ങളില് കൂടുതല് ജാഗ്രത പുലര്‍ത്തേണ്ടിയിരിക്കുന്നു.\n" ഒരു ദിവസം ഉച്ചതിരിഞ്ഞാണ് ആ സ്ത്രീ എന്നെ കാണാന് വന്നത്. അവര്‍ക്ക് രണ്ട് ആണ്‍മക്കളാണ്. ഇരുവരും കുടുംബവുമൊത്ത് വിദേശത്താണ് താമസം. രണ്ടു വര്‍ഷം മുന്‍പ് അവരുടെ ഭര്‍ത്താവ് മരിച്ചു. ആദ്യത്തെ ഒരു മാസം ബന്ധുക്കളില് പലരും ഒപ്പമുണ്ടായിരുന്നു. എന്നാല് പിന്നീട് തനിച്ചായി. മക്കളും തിരകെ പോയി. ആദ്യമൊക്കെ ഭീതിയായിരുന്നു. രാത്രി ഉറക്കമേയില്ല. രാത്രി ലാന്‍ഡ് ഫോണ് റിങ് ചെയ്താല് പോലും എടുക്കാന് ഭയം. ഒരിക്കല് വീടു വൃത്തിയാക്കുന്നതിനിടെ അകത്തെ മുറിയില് വീണു. അയല്‍ക്കാരൊക്കെ കൂടിയാണ് ആശുപത്രിയിലെത്തിച്ചത്. എന്നാല് ഇപ്പോള് ഭയത്തേക്കാള് കൂടുതല് മടുപ്പാണെന്ന് അവര് പറഞ്ഞു. അയല്‍പക്കത്തെ സമപ്രായക്കാരില് ചിലരൊക്കെ മരിച്ചു. സംസാരിക്കാന് ആരുമില്ല. മക്കള് രണ്ടു ദിവസം കൂടുമ്പോള് വിളിക്കും. വിശേഷങ്ങള് പറഞ്ഞു തുടങ്ങുമ്പോഴേയ്ക്കും ഫോണ് വയ്ക്കും. ബന്ധുക്കള് വിളിച്ചാലും ഞാന് ഫോണില് ഒരുപാട് നേരം സംസാരിക്കുന്നുവെന്നാണ് അവരുടെ പരാതി. വൃദ്ധസദനത്തിലേയ്ക്ക് മാറുന്ന കാര്യം പറഞ്ഞപ്പോള് ഇളയമകന് എതിര്‍ത്തു. വീട് അനാഥമായി പോകുമെന്നാണ് അവന്‍റെ പരാതി...." അവര് നിര്‍ത്താതെ സംസാരിച്ചു കൊണ്ടിരുന്നു. അവരുടെ വിഷമങ്ങള് കേള്‍ക്കാന് ഒരാളുണ്ട് എന്നതു തന്നെ അവര്‍ക്ക് വല്ലാത്ത ആശ്വാസം നല്‍കുന്നുണ്ടായിരുന്നു. ഇനിയുള്ള ജീവിതം ഒറ്റയ്ക്കാണ് എന്ന യാഥാര്‍ത്ഥ്യം അംഗീകരിക്കുക മാത്രമാണ് അവരുടെ മുന്നിലുള്ള ഏക പോംവഴിയെന്ന് അവരെ പറഞ്ഞു മനസ്സിലാക്കി. ഏകാന്തത അകറ്റാനായി അവര്‍ക്ക് ചെയ്യാന് കഴിയുന്ന ചില കാര്യങ്ങള് നിര്‍ദേശിച്ചു. അവര് ഇപ്പോള് പഴയതിലും സന്തോഷവതിയാണ്. നാട്ടിലെ ഒരു സന്നദ്ധസംഘടനയില് ചേര്‍ന്ന് അനാഥമന്ദിരങ്ങളിലെ കുട്ടികള്‍ക്ക് സഹായമെത്തിക്കാനുള്ള പ്രവര്‍ത്തനങ്ങളില് മുഴുകിയിരിക്കുകയാണ് അവര്.\nസന്തോഷമോ ദുഖമോ ദേഷ്യമോ ഒന്നും പങ്കുവയ്ക്കാന് ആരുമില്ലെന്നതാണ് ഒറ്റയ്ക്ക് ജീവിക്കുന്നവരുടെ പ്രധാന പ്രശ്നം. ഈ ജീവിതത്തിന് ഒരു വിലയുമില്ലെന്നും ഇങ്ങനെ മുന്നോട്ടു പോകുന്നതില് അര്‍ഥമില്ലെന്നുമൊക്കെയുള്ള തോന്നല് ഇവരില് ഉണ്ടാകാം. മനസ്സില് ശൂന്യത നിറയുമ്പോഴാണ് ആത്മഹത്യ പോലുള്ള നെഗറ്റീവ് ചിന്തകള് മനസ്സിലേയ്ക്കു കടന്നു വരുന്നത്. സ്വയം തിരഞ്ഞെടു്ത്തതാണെങ്കിലും ജീവിതസാഹചര്യങ്ങള് കൊണ്ട് നിര്‍ബന്ധിതമായതാണെങ്കിലും ഒറ്റയ്ക്കുള്ള ജീവിതം എന്ന അവസ്ഥയെ നിങ്ങള് അംഗീകരിച്ചേ പറ്റൂ. എങ്ങനെ ഏകാന്തതയും മടുപ്പും മറികടക്കാനാവുമെന്നതാണ് നിങ്ങളുടെ മുന്നിലുള്ള ചോദ്യം.\n* ഒരേ ജീവിതരീതി പെട്ടെന്ന് മടുപ്പുളവാക്കാന് കാരണമാകും. ജീവിതത്തില് ഇടയ്ക്ക് എന്തെങ്കിലും പുതിയ കാര്യങ്ങള് ചെയ്യുക. ആഴ്ചയിലെ എല്ലാ ദിവസവും ഒരേ രീതിയിലാകാതിരിക്കാന് ശ്രദ്ധിക്കുക\n* ഇഷ്ടപ്പെട്ട ഏതെങ്കിലും വളര്‍ത്തുമൃഗത്തെ പരിപാലിക്കുന്നത് ഒറ്റപ്പെടല് അകറ്റാന് ഒരു പരിധിവരെ സഹായിക്കും. അതിനോട് സംസാരിക്കാനും കളിക്കാനും സമയം കണ്ടെത്തുക\n* ഒറ്റയ്ക്കാണ് ജീവിക്കുന്നതെന്ന് കരുതി സമൂഹത്തില് നിന്ന് അകന്നു നില്‍ക്കണമെന്നില്ല. എപ്പോഴും വീട്ടിനുള്ളില് ഇരിക്കുന്നത് ഒഴിവാക്കുക. യോഗ ക്ലാസുകളിലോ ജിമ്മിലോ ക്ലബ്ബിലോ ലൈബ്രറിയിലോ അംഗത്വമെടുക്കാം. ഇടയ്ക്കിടെ ഷോപ്പിങിനായി പുറത്തു പോകാം. പ്രത്യേകിച്ചൊരു ആവശ്യവുമില്ലെങ്കില് പോലും പാര്‍ക്ക്, ബീച്ച് തുടങ്ങിയ പൊതുസ്ഥലങ്ങളില് സമയം ചെലവഴിക്കുന്നത് ഏകാന്തത മറികടക്കാന് സഹായിക്കും.\n* ഇഷ്ടമുള്ള എന്തെങ്കിലും കാര്യങ്ങളില് മുഴുകുന്നത് മടുപ്പ് ഒഴിവാക്കാന് സഹായിക്കും. പൂച്ചെടികള് നട്ടുവളര്‍ത്തുകയോ കൃഷിയോ സംഗീതം പഠിക്കുകയോ അങ്ങനെ നിങ്ങളുടെ താത്പര്യത്തിനനുസരിച്ച് എന്തും തിരഞ്ഞെടുക്കാം.\n* മറ്റുള്ളവര്‍ക്ക് കഴിയുന്ന സഹായങ്ങള് ചെയ്യുക. കഴിയുമെങ്കില് കാരുണ്യപ്രവര്‍ത്തനവുമായി ബന്ധപ്പെട്ടു പ്രവര്‍ത്തിക്കുന്ന ഏതെങ്കിലും സംഘടനയില് അംഗമാവുക. ജീവിതം കൊണ്ട് ഒരു പ്രയോജനവുമില്ല എന്ന തോന്നല് മറികടക്കാന് ഇത് ഒരു പരിധി വരെ സഹായിക്കും. സഹായം സ്വീകരിക്കുന്നവരുടെ മുഖത്തെ പുഞ്ചിരിയും ആശ്വാസവും നിങ്ങള്‍ക്ക് പോസിറ്റീവ് എനര്‍ജി നല്‍കും.\n* കഴിയുമെങ്കില് ഇടയ്ക്ക് യാത്രകള് പോവുക. പുതിയ ആളുകളെ പരിചയപ്പെടുന്നതും പുതിയ സ്ഥലങ്ങള് കാണുന്നതും മനസ്സിന് ഉേډഷം നല്‍കും.\n* വാടക വീട്ടിലാണ് താമസമെങ്കില് ഇടയ്ക്ക് വീടുമാറാന് ശ്രമിക്കുക. പുതിയ വീടും പുതിയ അയല്‍ക്കാരും പുതിയ അന്തരീക്ഷവും ജീവിതത്തില് എന്തൊക്കെയോ സംഭവിക്കുന്നുണ്ട് എന്ന തോന്നല് സമ്മാനിക്കും. ഒരേ ജീവിതരീതിയുടെ മടുപ്പ് മറികടക്കാനും ഇത് സഹായിക്കും.\n* നല്ല സുഹൃത്തുക്കളെ സമ്പാദിക്കുക. ഇടയ്ക്ക് അവരുടെ വീടുകള് സന്ദര്‍ശിക്കുകയോ അവരെ സ്വന്തം വീട്ടിലേയ്ക്കു ക്ഷണിക്കുകയോ ചെയ്യാം. നിങ്ങള് പറയുന്നതു ശ്രദ്ധയോടെ കേള്‍ക്കാന് ഒരാളെങ്കിലുമുണ്ടെങ്കില് അതു നല്‍കുന്ന ആശ്വാസം പറഞ്ഞറിയിക്കാനാകില്ല\nഒറ്റയ്ക്കു ജീവിക്കുന്നവര് അഭിമുഖീകരിക്കുന്ന മറ്റൊരു പ്രധാന പ്രശ്നം സ്വന്തം സുരക്ഷയെ കുറിച്ചുള്ള ഭീതിയാണ്. ഒറ്റയ്ക്ക് ജീവിക്കുന്നവരെ കള്ളന്‍മാര് കൊലപ്പെടുത്തിയ കഥകള് ദിവസേനയെന്നോണം വായിക്കുമ്പോള് ഈ ഭയം സ്വാഭാവികമാണ്. സുരക്ഷാക്രമീകരണങ്ങളില് ഒരു വിട്ടുവീഴ്ചയ്ക്കും തയ്യാറാകാതെയിരിക്കുക എന്നതാണ് പ്രധാനം. നിങ്ങള് ഒറ്റയ്ക്കൊരു ഫ്ളാറ്റില് താമസിക്കുന്ന യുവതിയോ ഒറ്റപ്പെട്ട വീട്ടില് ജീവിക്കുന്ന വൃദ്ധനോ വിദേശത്ത് ജോലി നോക്കുന്നയാളുടെ ഭാര്യയോ അങ്ങനെ ആരുമാകാം. വീടിന്‍റെ പുറത്തേയ്ക്കു തുറക്കുന്ന വാതിലുകള് എല്ലാം അടച്ചുറപ്പുള്ളതാക്കുക. രാത്രി ഏറെ വൈകികഴിഞ്ഞാല് ഇവയിലൊന്നു തുറക്കേണ്ട സാഹചര്യം ഒഴിവാക്കുക. തുണി വിരിക്കുക, പുറത്തു പാത്രം കഴുകുക തുടങ്ങിയ കാര്യങ്ങള് ഒഴിവാക്കുക. ബാല്‍ക്കണിയുടെ വാതില് നിര്‍ബന്ധമായും അടക്കുക. വഴിയില് വച്ച് പരിചയപ്പെടുന്ന അപരിചിതര്‍ക്ക് നിങ്ങളുടെ വീടിന്‍റെ കൃത്യമായ വിവരങ്ങള് യാതൊരു കാരണവശാലും നല്‍കരുത്. നിങ്ങള് വീട്ടില് ഒറ്റയ്ക്കാണ് താമസമെന്ന് മനസ്സിലാക്കുന്നവര് തന്നെയാവും കവര്‍ച്ചയ്ക്കോ അക്രമത്തിനോ മുതിരുക. അതിനാല് ആളുകളോട് ഇടപഴകുമ്പോള് കരുതല് പാലിക്കുക. വീട്ടിലെ ബള്‍ബുകള് കേടായാല് മാറ്റാന് കാലതാമസം വരുത്തരുത്. അടുത്തുള്ള പൊലീസ് സ്റ്റേഷന്‍റെ നമ്പര് കരുതി വയ്ക്കുക. അസ്വഭാവികമായെന്തെങ്കിലും തോന്നിയാല് ഉടന് അയല്‍ക്കാരേയോ എത്തിപ്പടാന് പറ്റുന്ന ദൂരത്തിലുള്ളവരേയോ ഫോണ് ചെയ്ത് വിവരം അറിയിക്കുക. സ്വന്തം സുരക്ഷയക്കായി പെപ്പര് സ്പ്രേ പോലെ എന്തെങ്കിലും എപ്പോഴും കയ്യില് കരുതുക. അത് ഉപയോഗിക്കേണ്ടത് എങ്ങനെയെന്ന് കൃത്യമായി പരിശീലിച്ചിരിക്കണം. മോഷണശ്രമം നടക്കുമ്പോള് നിങ്ങളുടെ സുരക്ഷയ്ക്കാണ് ഏറ്റവും പ്രധാന്യം നല്‍കേണ്ടത്. കള്ളനെ നിങ്ങള്‍ക്ക് ചെറുത്തു തോല്‍്പ്പിക്കാന് പറ്റാത്ത സാഹചര്യം ആണെങ്കില് വെറുതെ ഒരു ഏറ്റുമുട്ടല് ഒഴിവാക്കുക. മോഷണമുതലുകള് പിന്നീട് എപ്പോഴെങ്കിലും നിങ്ങള്‍ക്ക് തിരിച്ചു കിട്ടാന് ഒരു സാധ്യത മുന്നിലുണ്ട്. എന്നാല് ഏറ്റുമുട്ടലില് നിങ്ങള്‍ക്ക് നഷ്ടപ്പെടുന്നത് വിലപ്പെട്ട ജീവന് തന്നെയാകാം. മി്ക്കപ്പോഴും താന് ആക്രമിക്കപ്പെടാന് പോകുന്നു എന്ന തോന്നലില് നിന്നുണ്ടാകുന്ന വെപ്രാളത്താല് കാട്ടിക്കൂട്ടുന്ന കാര്യങ്ങളാണ് പലരുടേയും ജീവന് അപഹരിക്കുന്നത്. ആക്രമിക്കപ്പെടുന്ന സാഹചര്യത്തില് രക്ഷപെടാന് ശ്രമിക്കണമെന്ന കാര്യത്തില് തര്‍ക്കമില്ല. പക്ഷേ വെപ്രാളപ്പെട്ട് മുകളില് നിന്ന് എടുത്തു ചാടുകയോ പടിയില് നിന്നു വീഴുകയോ ചെയ്യുമ്പോള് നിങ്ങളുടെ ജീവന് തന്നെയാണ് അപകടത്തില് പെടുന്നത്. മനസ്സ് നിയന്ത്രണം വിട്ടുപോകാതിരിക്കാന് ശ്രദ്ധിക്കുക. ഇങ്ങനെ ഒരു അവസ്ഥ അഭിമുഖീകരിക്കേണ്ടി വന്നാല് എന്തെല്ലാം ചെയ്യാനാകും, ഏതു വഴി രക്ഷപെടാന് കഴിയും തുടങ്ങിയ കാര്യങ്ങള് മുന്‍കൂട്ടി ചിന്തിക്കുന്നത് ഒരു പരിധി വരെ സഹായിക്കും. രാത്രിയിലായാലും പകലായാലും പുറത്ത് ആരെങ്കിലും വന്നാല് അതാരാണെന്ന് ഉറപ്പാക്കിയതിനു ശേഷം മാത്രം വാതില് തുറക്കുക. കഴിയുമെങ്കില് വാതില്‍ക്കല് ഒരു ക്യാമറ ഘടിപ്പിക്കുക.\nഒറ്റയ്ക്ക് താമസിക്കുന്നവര് പലപ്പോഴും സ്വന്തം ആരോഗ്യകാര്യങ്ങള് അവഗണിക്കുന്നതായി കാണാറുണ്ട്. ഒറ്റയ്ക്കല്ലേ എന്ന അലസ മനോഭാവം തന്നെയാണിത് പ്രധാന കാരണം\n* കൃത്യസമയങ്ങളില് ഭക്ഷണം കഴിക്കുക. ഒറ്റയ്ക്ക് താമസിക്കുന്നവര് പലപ്പോഴും ചിട്ടയില്ലാത്ത ഭക്ഷണരീതി പിന്തുടരുന്നവരാകും. ഇത് ആരോഗ്യത്തെ മോശമായി ബാധിക്കും.\n* ഭക്ഷണം സ്വയം പാകം ചെയ്തു കഴിക്കുകയാണെങ്കില് ഓരോ ദിവസവും വ്യത്യസ്തമായ വിഭവങ്ങള് ഉണ്ടാക്കാന് ശ്രദ്ധിക്കണം. എളുപ്പത്തില് ഉണ്ടാക്കാവുന്ന എന്തെങ്കിലും എന്നും കഴിച്ചാല് അത് നിങ്ങളില് മടുപ്പുളവാക്കുകയും പോഷകകുറവിലേയ്ക്ക് നയിക്കുകയും ചെയ്യും.\n* ഏകാന്തതയും മടുപ്പും മറികടക്കാന് ചിലരെങ്കിലും മദ്യത്തിന്‍റെ സഹായം തേടാറുണ്ട്. അമിതമായ മദ്യപാനം പലവിധത്തിലുള്ള ആരോഗ്യപ്രശ്നങ്ങള്‍ക്ക് ഇടയാക്കുന്നതിനു പുറമേ നിങ്ങളുടെ സുരക്ഷയേയും ബാധിക്കും. മദ്യലഹരിയിലായിരിക്കുന്ന സമയത്ത് നിങ്ങളുടെ വീട് കൊള്ളയടിക്കപ്പെടാനോ ആക്രമിക്കപ്പെടാനോ ഉള്ള സാധ്യതയേറെയാണ്.\n* വര്‍ഷത്തില് ഒരിക്കല് മെഡിക്കല് ചെക്കപ്പുകള് നടത്തുക.\n* നിര്‍ബന്ധമായും ഒരു ഹെല്‍ത്ത് ഇന്‍ഷൂറന്‍സ് എടുക്കുക\n* ദിവസേന കഴിക്കുന്ന ഗുളികകള് മുടക്കാതെയിരിക്കുക. എന്തെങ്കിലും അസ്വസ്ഥത അനുഭവപ്പെട്ടാല് വിളിക്കാനായി ഏറ്റവും അടുത്തുള്ള ഡോക്ടറുടെ നമ്പര് കരുതി വയ്ക്കുക.\nപ്രാര്‍ത്ഥന നല്ലതാണ് എന്നാല് ...\nഒറ്റയ്ക്ക് ജീവിതം നയിക്കുന്നവരില് പലരും ഒരു ഘട്ടം കഴിഞ്ഞാല് ആത്മീയ വഴിയിലേയ്ക്ക് തിരിയുന്നതായി കണ്ടുവരുന്നു. ഒറ്റയ്ക്ക് ജീവിക്കുമ്പോഴുള്ള മനപ്രയാസങ്ങളും ആധിയുമെല്ലാം അകറ്റാന് പ്രാര്‍ത്ഥന ഒരു പരിധി വരെ സഹായിക്കുമെന്നത് ശരിയാണ്. എന്നാല് ഭക്തി ഒരു ലഹരിയായി മാറിക്കഴിഞ്ഞാല് നിങ്ങളുടെ ജീവിതം താളം തെറ്റി പോകാനുള്ള സാധ്യതയേറെയാണ്. എപ്പോഴും ആത്മീയ കാര്യങ്ങള് സംസാരിക്കുമ്പോള് സമൂഹത്തിലെ സാധാരണജീവിതം നയിക്കുന്നവര് നിങ്ങളില് നിന്ന് അകന്നു പോകാം. പ്രാര്‍ത്ഥനയിലും പൂജയിലും മാത്രം മുഴുകി കഴിയുന്ന നിങ്ങളുടെ മാനസികനിലയെ വരെ അവര് സംശയിക്കും. നിങ്ങള് ആത്മീയതയില് ആശ്വാസം കണ്ടെത്തുന്നു എന്നറിഞ്ഞാല് മുതലെടുപ്പിന് ശ്രമിക്കുന്ന ഒട്ടേറെ കള്ള സ്വാമിമാരും ദിവ്യന്‍മാരും ഇന്ന് സമൂഹത്തിലുണ്ട്. അത്ഭുതസിദ്ധികള് കാണിച്ച് അവര് ആദ്യം വിശ്വാസം നേടിയെടുക്കും. പിന്നീട് പലതും വാഗ്ദാനം ചെയ്ത് പലപ്പോഴായി പണം തട്ടിയെടുക്കും. ഇത്തരക്കാരുടെ ചതിക്കുഴികളില് വീഴുന്നവരുടെ കഥകള് ഓരോ ദിവസവും പുറത്തുവരുന്നു. നിങ്ങളുടെ ആകുലതകള് ദൈവത്തോട് പങ്കുവയ്ക്കാം. അത് മനസ്സിന് പോസിറ്റീവ് എനര്‍ജി നല്‍കും. അതേസമയം ഭക്തിയില് മാത്രം ആശ്വാസം കണ്ടെത്താന് ശ്രമിക്കരുത്.\nമറ്റാരേയും ആശ്രയിക്കാതെ തനിച്ചു ജീവിക്കുന്നവര് സാമ്പത്തികകാര്യങ്ങളിലും ശ്രദ്ധ പുലര്‍ത്തണം. ഭാവിയില് നിങ്ങളുടെ ചെലവുകള്‍ക്ക് ആവശ്യമായി വരുന്ന തുക സ്വരൂപിക്കാന് കരുതല് വേണം. അതോടൊപ്പം പെട്ടന്ന് ഉടലെടുക്കുന്ന ആവശ്യങ്ങള്‍ക്കായി ഒരു എമര്‍ജന്‍സി ഫണ്ടും വേണം.\nഒറ്റയ്ക്ക് ജീവിക്കുന്നവരുടെ ജീവിതം വെല്ലുവിളികള് നിറഞ്ഞതാണ്. എന്നാല് ഒറ്റയ്ക്കുള്ള ജീവിതം നല്‍കുന്ന സ്വാതന്ത്ര്യം ഏറെയാണ്. നിങ്ങള്‍ക്ക് ഇഷ്ടപ്പെട്ട കാര്യങ്ങള് ചെയ്ത് ഓരോ ദിനവും സന്തോഷകരമായി മുന്നോട്ടു കൊണ്ടു പോകൂ.


ബിജെപിക്കെതിരെ വിശാലസഖ്യം രൂപീകരിക്കുമെന്ന് കോണ്‍ഗ്രസ്, ബാലറ്റ് പേപ്പര് തിരികെ കൊണ്ടുവരണമെന്ന് രാഷ്ട്രീയ പ്രമേയം-Congress plenary session\nExpress photo: Praveen Jain\nതിരഞ്ഞെടുപ്പില് ഇലക്ട്രോണിക് വോട്ടിങ് യന്ത്രം ഉപയോഗിക്കരുതെന്നും ബാലറ്റ് പേപ്പര് തിരികെ കൊണ്ടുവരണമെന്നുമുള്ള ആവശ്യവും പ്രമേയത്തിലുണ്ട്\nന്യൂഡൽഹി: സമാനചിന്താഗതിക്കാരായ രാഷ്ട്രീയ പാർട്ടികളെ ഒപ്പം നിർത്തി 2019 ൽ ബിജെപിക്കെതിരെ വിശാലസഖ്യം രൂപീകരിക്കുമെന്ന് കോൺഗ്രസ്. എഐസിസി പ്ലീനറി സമ്മേളനത്തിൽ അവതരിപ്പിച്ച രാഷ്ട്രീയ പ്രമേയത്തിലാണ് ഈ നിർദേശമുളളത്. മുതിര്‍ന്ന നേതാവും ലോക്‌സഭയിലെ കക്ഷിനേതാവുമായ മല്ലികാര്‍ജുന ഖാര്‍ഗെയാണ് രാഷ്ട്രീയ പ്രമേയം പ്ലീനറി സമ്മേളനത്തില് അവതരിപ്പിച്ചത്.\nതിരഞ്ഞെടുപ്പില് ഇലക്ട്രോണിക് വോട്ടിങ് യന്ത്രം ഉപയോഗിക്കരുതെന്നും ബാലറ്റ് പേപ്പര് തിരികെ കൊണ്ടുവരണമെന്നുമുള്ള ആവശ്യവും പ്രമേയത്തിലുണ്ട്. ആദ്യമായാണ് കോൺഗ്രസ് ഇത്തരമൊരു ആവശ്യവുമായി മുന്നോട്ടെത്തുന്നത്. ലോക്‌സഭ, നിയമസഭ തിരഞ്ഞെടുപ്പുകൾ ഒന്നിച്ചുനടത്തണമെന്ന നിർദേശം പ്രമേയം തളളി.\nബിജെപിയെയും ആർഎസ്എസിനെയും പ്രമേയത്തിൽ രൂക്ഷമായി വിമർശിച്ചിട്ടുണ്ട്. സ്വാതന്ത്ര്യ സമരത്തില് പങ്കെടുക്കാത്ത പ്രസ്ഥാനങ്ങളാണ് ആര്‍എസ്എസും ബിജെപിയും. എന്നാല് ചരിത്രത്തെ വളച്ചൊടിക്കാനാണ് ഈ സംഘടനകള് ശ്രമിക്കുന്നത്. ആര്‍എസ്എസും ബിജെപിയും മൗലിക അവകാശങ്ങൾ ഹനിക്കുകയാണെന്നും പ്രമേയം കുറ്റപ്പെടുത്തുന്നു.\nരാഹുൽ ഗാന്ധി പതാക ഉയർത്തിയതോടെയാണ് പ്ലീനറി സമ്മേളനത്തിന് തുടക്കമായത്. സമ്മേളനത്തിൽ കോൺഗ്രസിന്റെ മാർഗരേഖ അവതരിപ്പിക്കും. രാഹുൽ അധ്യക്ഷപദം ഏറ്റെടുത്തതിന് ശേഷമുളള ആദ്യ പ്ലീനറി സമ്മേളനമാണിത്.